ސުންގަޑި: 18 ޖަނަވަރީ 2020 2359\nސެޓިފައިޑް އެނަރޖީ އޮޑިޓަރސް ޓްރެއިނިންގ\nމިނިސްޓްރީ އޮފް އެންވަޔަރަންމަންޓްގެ ދަށުން ހިންގަމުންދާ ސްޓްރެންތެނިންގ ލޯ ކާބަން އެނަރޖީ އައިލެންޑް ސްޓްރެޓެޖީސް ޕްރޮޖެކްޓްގެ ފަރާތުން ސެޓިފައިޑް އެނަރޖީ އޮޑިޓަރސް ޓްރެއިނިންގ (ސީއީއޭ) ޕްރޮގްރާމެއް ކުރިއަށް ގެންދިއުމަށް ވަނީ ގަސްތުކުރެވިފައެވެ. މި ތަމްރީން ޕްރޮގްރާމަކީ އެމެރިކާގެ އެސޯސިއޭޝަން އޮފް އެނަރޖީ އިންޖިނިއަރސް (އޭއީއީ) ގެ ފަންނީ އެހީތެރިކަމާއި އެކު ކުރިއަށް ގެންދާ ޕްރޮގްރާމެކެވެ.\nއޭއީއީގެ ސީއީއޭ ޕްރޮގްރާމް ރާއްޖޭގައި ހިންގުމުގެ މަޤްސަދަކީ ރާއްޖޭގައި އެނަރޖީ އޮޑިޓިންގެ ދާއިރާއިން މީހުން ބިނާކޮށް، އެނަރޖީ އޮޑިޓިންގ ދާއިރާއަށް ބޭނުންވާ ސެޓިފައިޑް ދިވެހިން ހޯދުމަށް މަގުފަހި ކުރުމެވެ.\nއެއްދަންފަޅީގެ އިމްތިހާނަކާއި އެކު ޖުމްލަ9ދުވަހުގެ މުއްދަތަށް ކުރިއަށް ގެންދާ މި ތަމްރީން ޕްރޮގްރާމަކީ ހަކަތައިގެ ދާއިރާގައި އަމަލީ ގޮތުން ހަރަކާތްތެރިވާ ފަރާތްތަކަށް އަމާޒުކޮށްގެން ކުރިއަށް ގެންދާ ޕްރޮގްރާމެކެވެ. މި ތަމްރީން ޕްރޮގްރާމް ކުރިއަށް ގެންދަން ހަމަޖެހިފައިވަނީ 16 އިން 27 ފެބްރުއަރީ 2020 އަށެވެ.\nސީއީއޭ ޕްރޮގްރާމާއި ގުޅޭ އިތުރު މަޢުލޫމާތު ތިރީގައިވާ ލިންކު މެދުވެރިކޮށް ލިބިވަޑައިގަންނަވާނެއެވެ.\nސެޓިފައިޑް އެނަރޖީ އޮޑިޓަރސް ޓްރެއިނިންގައި ބައިވެރިވުމުގެ ފީ އަކީ ( މެމްބަރޝިޕް ފީ 195 ޑޮލަރު + ސެޓިފިކޭޝަން ފީ 300 ޑޮލަރު) 495 އެމެރިކާ ޑޮލަރެވެ. މި ތަމްރީން ޕްރޮގްރާމް ހިންގުމަށް ހޭދަވާ އެހެނިހެން ޙަރަދުތައް ހަމަޖައްސާނީ މިނިސްޓްރީ އޮފް އެންވަޔަރަންމަންޓުންނެވެ.\nވީމާ، މި ތަމްރީން ޕްރޮގްރާމްގައި ބައިވެރިވުމުގެ ޝައުގުވެރިކަން ހުރި ފަރާތްތަކުން 18 ޖަނަވަރީ ގެ 23:59 ގެ ކުރިން މި އިޢުލާނާއެކު އެއްކުރެވިފައިވާ އެޕްލިކޭޝަން ފޯމް ފުރިހަމަ ކުރެއްވުމަށްފަހު، ސީވީއާއި އެކްރެޑިޓެޑް ސެޓިފިކެޓްތަކުގެ ކޮޕީ ފޮނުއްވަނީ [email protected] އަށެވެ.\nއީމެއިލް ފޮނުވާއިރު ތިރީގައިވާ ގޮތަށް އެޑްރެސްކުރުމަށް އެދި ދެންނެވީމެވެ.\n“Application for Certified Energy Auditor training, 16-27 February 2020”\nމި ޕްރޮގްރާމްގައި ބައިވެރިވުމުގެ ފުރުސަތު ދެވޭނީ އެޕްލިކޭޝަން ހުށައަޅާ ތަރުތީބުން، ޝަރުތު ފުރިހަމަވާ 10 ފަރާތަކަށެވެ.\nސީއީއޭގެ ޓްރެއިނިންގ އައުޓްލައިން އެއްކަރުދާސް ކުރެވިފައި.\nއިތުރު މަޢުލޫމާތު [email protected] ހޯއްދެވުމަށްއަށް އީމެއިލް ކުރައްވާ!


Larage story Loabin bunelan\n(5 ޖުލައި 2020 އާ ގުޅޭ)\n"ކާކު މިގަޑީގަ ގުޅީ... ކޮންކަމަކާ މާ އެކްސައިޓްވެފަ...." ކެންޒާގެ އަޑުން ލައިތު ދެނެގަތެވެ. ލުއި ހީނލުމަކާއެކު ކެންޒާ ކަމެއްނުވެޔޭ ބުނެލިއެވެ. އެހެންވިޔަސް ތަފާތު އުފާވެރިކަމެއް އޭނާއަށް ލިބިފައިވެއެވެ.\n"ޕެންޑާ!... ކީއްތިކުރަނީ؟..." ކެންޒާގެ ސަމާލުކަން ކުޑަވެގެން ލައިތު ގޮވާލިއެވެ.\n"ކަމެއްނުކުރަން." ކެންޒާ ބުންޏެވެ. ޚިޔާލުތައް އެއްފަރާތްކޮށްލަން ކެންޒާ މަސައްކަތް ކުރިއެވެ.\n"ނުވާނެ އެހެނެއް. ކާކު ގުޅީ... ކޯލްވެއިޓިން އެރިއޭ..." ލައިތު ބުންޏެވެ.\n"ފްރެންޑެއް..." ކެންޒާ ބުނެލިއެވެ.\n"މިގަޑީގަތަ؟..." ލައިތުއަށް ބުނެލެވުނެވެ.\n"މިގަޑިއާ ދިމާވީ އެ. ލައިތު ގުޅާނަމޭ ބުނެފަ އޮތީމަ އޭ އެހާ އަވަހަށް ފޯނު ބޭއްވީ. ނުވެއެއްނު ގިނައިރެއް." ލައިތުގެ ހިތުގައި ވަހުމެއް އުފެދިދާނޭކަމަށް ވިސްނާ ކެންޒާ ބުންޏެވެ. އެއާއެކު ލައިތު ސުވާލުކުރުން ހުއްޓާލިއެވެ.\nފޯނުގައި ތިބެފައި ކޯލު ނިންމާލަން އިސްނެގީ ލައިތެވެ. މުޅި ރޭ ވެސް އޭނާއަށް ކެންޒާގެ ފޯނުގައި އޮވެވިދާނެއެވެ. އެހެންނަމަވެސް އަމިއްލަ ނަފްސަށްވުރެ ބޮޑަށް ލައިތު ވިސްނީ ކެންޒާއާ މެދުއެވެ. އޭނާގެ ނިދި ނަގާލުމުގެ ގަސްދެއް ލައިތުގެ ނެތެވެ. ކެންޒާއަކީ އަދިވެސް ކިޔަވާ ކުއްޖެކެވެ. މަސައްކަތް ކުރަމުން ކިޔެވުމަކީ ފަސޭހަކަމެއްނޫނެވެ. ވީއިރު އޭނާ ހާސިލުކުރަން އެދޭ ލަނޑުދަނޑިތަކަށް ހުރަސްއަޅާ މީހަކު ކަމުގައި ލައިތުވާކަށް ނޭދެއެވެ. ޚުދު އޭނާ ވެސް ކެންޒާ ކާމިޔާބު މީހެއްގެ ގޮތުގައި ދުށުމަށް އެދެއެވެ.\nދަންވަރު އެކެއް ޖަހަނީއެވެ. ނުނިދިގެން ލައިތު ކޮޓަރިން ނުކުތެވެ. ޓީވީއިން ފުޓުބޯޅައިގެ އަޑު އިވިއިވި ހުއްޓެވެ. ކުރިއަށް އައުމާއެކު ސޯފާގައި ތިބި ޖިނާނާއި ސެހްރާނު އޭނާއަށް ފެނުނެވެ. ދެމީހުން ފޯރީގައި ފީފާ ގޭމުގައި ޖެހިފައެވެ. ތަނަށް އެޅިފައި ހުރީ ހަމައެކަނި ޓީވީގެ އައްޔެވެ. ލައިތު އައިސް އެމީހުން ތިބި ސޯފާގެ ފަހަތުގައި މަޑުކުރިއިރު ވެސް ދެމީހުންނަށް ރެއަކާނުލިއެވެ. މެޗު ނިމި ޖިނާނަށް ލިބުނު ކާމިޔާބާއެކު ސެހްރާނާ ދިމާއަށް އަތުގައި އޮތް ޖޮއިސްޓިކް ދިއްކޮށްލިއެވެ. އެވަގުތު އޭނާގެ ލޮލުގެ ހިމަކޮޅުން ސޯފާގެ ފަހަތުގައި މީހެއްގެ ބޮޑު ހިޔަންޏެއް ހުރީތީ އަޅައިގަތެވެ. ކުއްލިއަށް ސިހުނުވަރުން އޭނާ ސޯފާއިން އަރިއަޅައިލީއެވެ.\n"ސެންބޭ..." ހާސްވެފައިވާ ޖިނާނަށް ގޮވާލެވުނެވެ. އޭނާގެ ނަޒަރު ހުއްޓިފައި ހުރި ގޮތް ފެނި ސެހްރާނު ވެސް ބަލާލައިފިއެވެ. އޭނާއަށް ފުންމައިގެން ތެދުވެވި ސޯފާއާ ދުރަށް ޖެހެވުނީ ނުހަނު އަވަހަށެވެ.\n"ނިދުމެއް ވެސް ނެތްތަ؟" އިވުނީ ލައިތުގެ އަޑެވެ.\n"ލައިތު..." ސެހްރާނަށް ބުނެވުނެވެ. އޭރު ރަގުމަތީ އޮތް ޖިނާނަށް ވެސް ހަރަކާތެއްކޮށްލަން ކެރިއްޖެއެވެ. ސެހްރާނު ދިއްކޮށްލި އަތުގައި ހިފަމުން ޖިނާނު ތެދުވިއެވެ. ފާރުގައި ހުރި ސުވިޗު ޖައްސާލީ ލައިތެވެ. އެއާއެކު މުޅިތަނަށް އަލިވެގެން ހިނގައްޖެއެވެ.\n"ބިރުގަތީތަ؟" ލައިތު ބުނީ ޖިނާނަށެވެ. އޭނާ އެއްބަސްނުވާ ފަދައަކުން ހީނލީއެވެ.\n"މި ގަޑީގަ ޖިމަށް ވަންނަންތަ ތިދަނީ؟" ލައިތު އަޅައިގެން ހުރި ހެދުން ފެނި ސެހްރާނު އަހާލިއެވެ. އާނއެކޭ ބުނާފަދައިން ބޯޖަހާލައި ލައިތު އެލެވޭޓާއާ ދިމާއަށް އައެވެ. ސެހްރާނު ނިކަން އަވަހަށް ކޮފީ މޭޒުމަތީ ޖޮއިސްޓިކު ބާއްވާފައި ޖިނާނު ގާތު މިރެއަށް ނިމުނީކަމުގައި ބުންޏެވެ. އަދި ހުޅުވުނު އެލެވޭޓާ ތެރެއަށް ލައިތުއާއެކު އޭނާ ވަނެވެ.\n"ކިހިނެއްވީ؟." ލައިތުގެ ފަހަތުން ސެހްރާނު އައުމުން އަހާލިއެވެ.\n"ކިހިނެއްވީ މިރޭ ނިދިނައިސްގެން ތިއުޅެނީ." ސެހްރާނު އެއްސެވެ.\n"ހަވީރު މާގިނައިރު ނިދުނީމަ ކަންނޭނގެ" ލައިތު ބުނެލިއެވެ. އެހެންނަމަވެސް އެއީ ހަޤީޤަތެއް ނޫނެވެ. އޭނާއަށް އަދިވެސް ވިސްނެނީ ކެންޒާ ފޯނުން ވާހަކަދެއްކި މީހަކާ މެދުއެވެ. އޭނާ ކުއްޖަކާ ރައްޓެހިވެގެން އުޅެފައި ލައިތު ޚިޔާރުކުރީއެވެ. އެހެންވިޔަސް އެމީހަކު ކެންޒާ ދޫކޮށްލަން ބޭނުންނުވުމަކީ ވެދާނޭ ގޮތެކޭ ލައިތުގެ ހިތަށް އަރަނީއެވެ. ކެންޒާ ވާހަކަދެއްކި ގޮތުން ވަކިން ބޮޑަށް ލައިތަށް ޝައްކުވެއްޖެއެވެ. އެމީހަކީ ކާކުކަން ބުނަން ކެންޒާ ބޭނުންނުވާކަން ލައިތު ދެނެގަތީއެވެ. އެއީ ކާކުކަން ނުބުނީ ލައިތު މިހާރު އެ ވިސްނާ ގޮތަށް ވިސްނަފާނެކަމަށް ބަލާފައޭ އޭނާ ހިތަށް އެރިއެވެ. އެހެންވިޔަސް އެކަމާމެދު ނުވިސްނައެއް ލައިތަށް ނުހުރެވުނެވެ.\n"ލައިތު... އޮފީހުން އައިސް ނިދުމަކީ ޢާއްމުކަމެއް. ރޭގަނޑުގެ ނިންޖަށް ބަދަލެއް ނާދޭ." ކަންކަން އެނގޭ މީހަކު ފަދައިން ސެހްރާނު ބުންޏެވެ. ލައިތު އަނގައިން ނުބުނެ ހުންނަން ފެށުމުން އޭނާގެ ކުރިމަތީ ސެހްރާނު ހުއްޓުނެވެ. ލައިތުގެ ދެ ލޮލަށް އޭނާ ބަލަންފެށިއެވެ.\n"ލީވް މީ އެލޯން ސެހެރް." ލައިތު ބުންޏެވެ.\n"ވާހަކައެއް ދައްކަން އެބައޮތް؟" އެލެވޭޓާ ހުޅުވުނު ވަގުތު ސެހްރާނު ބުންޏެވެ. ލައިތު ސުވާލެއް ނުކޮށް ނުކުތީއެވެ. އޭނާ އައިސް ޖިމްގެ ތެރެއަށް ވަނެވެ. ދުވާ މެޝިނާ ދިމާއަށް ލައިތު އައުމުން ސެހްރާނު ހުރަސްއެޅިއެވެ. އެއާއެކު ކައިރީގައި ހުރި ވެއިޓް ލިފްޓިންގް ބެންޗުގައި ލައިތު އިށީނެވެ.\n"ވަޓް؟..." ލައިތު އެއްސެވެ.\n"ޔާދުއާ ފައިޓް ކުރުން ހުއްޓާލާކަށް ނުވޭތަ؟" ސެހްރާނު ބުންޏެވެ.\n"އަހަރެން އޭނާއާ ފައިޓެއް ނުކުރަން." ލައިތު ވަގުތުން ބުނެލިއެވެ.\n"ލައިތު، އަހަންނަށް ފެނުނޭ ލައިތު ކުރި ކަންތައް..." ސެހްރާނު ބުނި އެއްޗަކުން ލައިތު ބަލާލީ ތަފާތު ނަޒަރަކުންނެވެ.\n"އަހަރެން ޖަހަންޖެހުނީ އޭނާ ދެއްކި ވާހަކައިން. އަދިވެސް ހުރިހާކަމެއް ހިތުގައި އަޅައިގެން އުޅޭ މީހަކީ އޭނާ. އަހަރެން ހުރެދާނަން އޭނާ ނުފެންނަ ކަމަށް ހަދައިގެން. މިހާރު ވެސް މިއުޅެނީ އެހެންނު. އެކަމަކު އޭނާއަށް ހުރެވޭނެތަ އަހަރެންގެ ކަންކަމާ ނުބެހި." ލައިތު ނުރުހުންވީ ކަހަލައެވެ.\n"ލައިތު ތިކުރާ ކަންތަކުން ޔާދު ހައްތަހާ ނަފުރަތުކުރާނީ." ސެހްރާނު ބުންޏެވެ.\n"އަހަރެން ކަމެއް އެބަކުރަންތަ، މިބުނީނު އެ ދުވަހު ޖެހީ ޖަހަންވެގެންނޭ. އަދިވެސް ޖަހާނަން އޭނާ އެކަހަލަ ބުނެފިއްޔާ. ހީ އިޒް ފުލް އޮފް ޝިޓް" ލައިތުގެ މޫނުން ފޫހިކަން ފާޅުވިއެވެ. ކެންޒާގެ ނަން ނުކިޔާ ލައިތު ކުރި ކަންތައް ބުނެދޭން ސެހްރާނު މަސައްކަތްކުރިއެވެ. އެކަމަކު އޭނާ ދައްކާ ވާހަކަ ލައިތު އެނގެން ބޭނުންނުވަނީއޭ ހީވަތީ ސެހްރާނަށް ކެންޒާގެ ނަންގަތުން މުހިންމުވިއެވެ.\n"އަހަރެން މިދައްކަނީ ދެމީހުން ތަޅައިގަތް ވާހަކައެއްނޫން. ޔާދުއަށް ކެން ކަމުދާކަން ބުނިން ދޯ. ދެން ކީއްވެ ކެން ގޮވައިގެން ލައިތު ކޮޓަރިއަށް ވަނީ." ސެހްރާނު ސީދާ ކަމުގެ އަސްލަށް ވާސިލުވިއެވެ. ލައިތުގެ ދެބުމަ ކައިރިވެލިއެވެ. އޭނާއަށް ސެހްރާނަށް ބަލަން އިނދެވުނީއެވެ.\n"އަހަންނަށް ފެނިގެން މިބުނީ." ލައިތު ބަލަން އިންނާތީ ސެހްރާނު ޔަގީންކޮށްދިނެވެ.\n"ދެމެދަށް ވަންނަން އުޅޭ އިތުރު މީހަކީ ޔާދުއޭ ސެހެރްގެ ހިތަށް ނާރާތަ؟" ލައިތު ބުންޏެވެ.\n"ވަޓް؟..." ކުއްލި ހައިރާންކަމެއް ސެހްރާނުގެ މޫނަށް ވެރިވިއެވެ.\n"އިވުނުކަން އެނގޭ. ދެން ކީއްކުރަން ތަކުރާރުކޮށް ބުނުވަން ތިއުޅެނީ." ލައިތު ބުންޏެވެ.\n"ޤަބޫލުކުރަން އުނދަގޫވީ" ސެހްރާނަށް ލިބިފައިވާ ހައިރާންކަމުގެ ތެރެއިން ބުނެލިއެވެ.\n"ލައިތުއަށް އަންހެންކުއްޖެއްގެ ވާހަކަ އަހަރެން ގާތު ދެއްކުނު ހަނދާން އެބަހުރި. ޔޫ ވާ ރިގްރެޓިން... އެކަމަކު އެ ރިލޭޝަން އެންޑް ކުރުމުގެ ވިސްނުމެއް ނެތޭ ވެސް ބުނި... އެ އަންހެންކުއްޖަކީ ކެންޒާތަ؟" ސެހްރާނު ކަމެއް ހަނދާންކޮށްލިއެވެ.\n"ނޯ..." ވަގުތުން ލައިތު ބުނެލިއެވެ.\n"ކޮންއިރަކު، ކިހިނެއްވީ ކަމެއްމީ... އައި މީން. ޔޫ އެންޑް ކެން." ސެހްރާނު ޝައުގުވެރިވި ކަހަލައެވެ.\n"އެހެންވީ އެ ފައިޓަކީ ވެސް ކެންއާ ގުޅުން ހުރި ފައިޓެއް ދޯ... މިހާރު ވިސްނިއްޖެ. އަނެއްކާ ކޮޓަރިއަށް ވެއްދި ފުރަތަމަ ފަހަރުތަ އަހަންނަށް އެ ފެނުނީ. ނޫން ދޯ. ޑިޑް ޔޫ... ވިތް ހާ..." ދުރުދުރުން ނޫން ގޮތަކަށް ސެހްރާނު އެންމެފަހުން އަހަން އުޅުނު އެއްޗެއް ލައިތުއަށް ވަގުތުން ނަގައިގަނެވުނެވެ.\n"އެއީ ސެހެރްއަށް އެނގެންޖެހޭ ކަމެއްނޫން. ދެން ނާހާތި." ވަގުތުން ލައިތު ބުންޏެވެ.\n"ވޯ... ބްރޯ... ސީރިއަސްކޮށްތަ؟... ކެން ދެކެ ލޯބިވެވުނީތަ؟. ޔާދުއަށް އެނގޭތަ؟" ސެހްރާނު އިނީ އަޖައިބުވެފައެވެ. ލައިތު ފުށުން ފެންނާނޭ ކަމަށް ހީކުރެވިފައިނުވާ ސިފައެއް ފެނުމުން ޤަބޫލުކުރަން ވެސް ދަތިވެފައެވެ.\n"އޭނައަށް ނޭނގިގެންތަ އެ އުޅެނީ. ކޮންމެވެސް ގޮތަކުން އޭނާއަށް އަހަރެންނާއި ކެންގެ ގުޅުން އެނގިއްޖެ. މިގުޅުން އިހަށް ސިއްރުކުރަން އަހަރެން ބޭނުންވަނީ ކެންއަށް ޓަކައި، އޭނާގެ މަސައްކަތަށް ހުރަސް އެޅިދާނެތީ. އަހަންނާ ހެދި އޭނާގެ ވަޒީފާ ގެއްލޭކަށް ނޭދެން. އެންމެންގެ ޚިޔާލު މިކަމަށް ހުންނާނޭ ގޮތެއް ނޭނގެ. އަނެއްކޮޅުން ޔާދިން ގަސްދުކުރަނީ ކެންޒާގެ ބޮލަށް އެރެން. ވަސްވާހުގައި ޖައްސާ ކެންޒާ އަހަންނާމެދު ޝައްކު ކުރުވުން." ލައިތު ބުންޏެވެ.\nލައިތުގެ މޫނުގައިވި ސީރިއަސްކަން ސެހްރާނަށް ފާހަގަވިއެވެ. ކެންޒާދެކެ ލޯބިވާކަމަށް ލައިތު އިއުތިރާފުނުވި ނަމަވެސް އެ ދެމެދުގައި އޮތް ގުޅުމަށް އޭނާ ދެކޮޅެއް ނުހަދައެވެ. އިތުރަށް ލައިތުގެ ވާހަކަ އިވުމުން އޭނާ ކެންޒާ ދެކެ ލޯބިވާކަން ދުލުން ހާމަކުރުމުގެ ބޭނުމެއް ނެތްކަމުގައި ސެހްރާނަށް ވިސްނުނެވެ. ލައިތު ނުބުންޏަސް އޭނާއަށް ކެންޒާ ކަމުދާވަރު އަންދާޒާކުރަން ސެހްރާނަށް އެނގުނީއެވެ. ކެންޒާ މުހިންމުވެފައިވަނީ ކިހާ ދަރަޖައަކަށްކަން ދެނެގަތުން ސެހްރާނަށް އުނދަގޫ ކަމަކަށްނުވިއެވެ. އެފަދަ ގާތް އިޙްސާސަކާއެކު ލައިތުގެ ދުލުން ސެހްރާނުގެ ކަންފަތަށް އިވުނު ފުރަތަމަ އަންހެންކުއްޖާގެ ނަން ކަމުގައި ކެންޒާ ވިއެވެ.\n"ދެން މިތަނުން ދާންވީނު ދޯ." ފާޑަކަށް ސެހްރާނު ހެވިފައި ބަލަން އިންނަން ފެށުމުން ލައިތު ބުނެލިއެވެ.\n"ވައި؟... މިރޭ ނުނިދިގެން ތިއުޅެނީ ކެންއާ ފައިޓެއް ހިންގާލީތަ؟" އެއްވަރަކަށް ހެވިފައި އިނދެ ދެބުމަ މައްޗަށް ވާހެން ތަޅުވާލަމުން ސެހްރާނު ވާހަކަދެއްކިއެވެ.\n"ސެހެރް ނުދަންޏާ އަހަރެން ހިނގައިދާނަން." ލައިތު ތެދުވެ ހިނގައިގަތެވެ. އޭނާގެ ފަހަތުން ހަލުވިކޮށް ސެހްރާނު އައެވެ.\n"ބްރޯ ވެއިޓް..." ސެހްރާނު އައިސް ލައިތުގެ ކޮނޑުގައި ހިފަހައްޓެހިއެވެ. ލައިތުގެ ފިޔަވަޅު މަޑުޖެހުނެވެ. އޭނާގެ ކުރިމައްޗަށް ސެހްރާނު އެރިއެވެ.\n"އައި އޭމް އަ ގުޑް ލިސިނާ... ޓެލް މީ މޯ..." ލާނެތް ހިނިތުންވުމެއް ސެހްރާނުގެ ތުންފަތުގައި ވިއެވެ. ލައިތު ބަލާކަށް ނުހުރެ ސެހްރާނުގެ ކޮނޑުގައި އަޅާ އެއްފަރާށް ކޮށްޕާލިއެވެ. އަރި އަޅާލައިގެން ވެއްޓެން ދިޔަ ސެހްރާނުގެ ފަރާތުން އިވުނީ ބާރު ހުނުމުގެ އަޑެވެ.\nޢާންމުކޮށް ހެނދުނު ނުކުންނަ ގަޑިއަށް ކެންޒާ ގެއިން ނުކުތެވެ. ދޮރޯށި ދޮށުގައި އޭނާއަށް މަޑުކޮށްލެވުނީ މަގުގެ އަނެއްފަރާތުގައި އޮތް ކާރު ފެނިފައެވެ. ނަސީމު އަންނަ ކާރާ ތަފާތުވީމައެވެ. ހެނދުނު ބައްދަލުކުރަން ބުނި ރަޙުމަތްތެރިޔާގެ ޚަބަރެއް ވެސް ނުވިއޭ ކެންޒާގެ ހިތަށް އެރިއެވެ. އަތުގައި އޮތް ހެޑްސެޓު ކަންފަތަށް ޖަހާލުމާއެކު ފޯނު ހުޅުވާލީ ނަސީމަށް ގުޅާށެވެ. އެވަގުތު ކާރުގެ ދޮރުފަތް ހުޅުވިއްޖެއެވެ. ކާރުން ފޭބިތަން ފެނުނީ ޔާދިންއެވެ.\n"ޔާދިން..." ކެންޒާއަށް ބުނެވުނީ ހާސްވެފައެވެ. މޭމަތިން ކަޅުކުލައިގެ ހުރަސް ރޮނގެއް ދަމާފައިވާ އަޅި ޓީޝާޓާއި ޖޮގިން ޕޭންޓްގައި ޔާދިން ފެންނަނީ ވަރަށް އާދައިގެ ޒުވާނެއްގެ ގޮތުގައެވެ. ޢާއްމުކޮށް ފެންނައިރު އޮމާންކުރެވިފައި ހުންނަ އިސްތަށިގަނޑުގައި ވެސް ތަރުތީބު ގެއްލިފައި ވެއެވެ. ލޮލުގައި ނަންބަރު އައިނެއްނެތެވެ. އޭގެ ބަދަލުގައި ޓީޝާޓުގެ ކަރުގައި އަވިއައިނެއް އަޅުވާލަފައި ވިއެވެ.\n"ގުޑް މޯނިންގ" ފުޅާ ހިނިތުންވުމަކާއެކު ޔާދިން ބުނެލިއެވެ. އޭނާގެ ޠަބީޢަތް ބަދަލުވެ އެހެން މީހެއްހެން ކެންޒާއަށް ހީކުރެވުނެވެ.\n"ނޭނގުނުނެއްނު... އަހަރެން ބުނީމެންނު ނޭނގޭނޭ. އޯކޭ ފައިން... ހޭ އަގްލީ... އިންތިޒާރުކުރަން ޖެއްސުނީތީ ސޮރީ އިނގޭ... ޔޯ ފްރޮގް ޕްރިންސް އިޒް ފައިނަލީ ބެކް. އައި ކޭމް ފޯ ޔޫ." ޔާދިން އައިސް ކެންޒާގެ ދެއަތްތިލައިގަ ހިފާލިއެވެ. ޔާދިންގެ ދެއަތްތިލަ ފިނިކަން ކެންޒާއަށް އިޙްސާސް ކުރެވުނެވެ.\nކެންޒާއަށް ވިސްނާލެވުނެވެ. އިހުނަށްވުރެ ބޮޑަށް ޔާދިންގެ ބޮލުން ފެށިގެން ހަށިގަނޑަށް ބަލާލެވުނެވެ. ލައިތުއާއި ޖިނާނު ފަދައިން ޔާދިންގެ ހަށިގަނޑުގައި މަސްޖަހާފައި ނެތެވެ. އެމީހުން ފަދައިން ކަސްރަތުކުރުމުގައި ގިނަ ވަގުތު ހޭދަކުރާ ޒުވާނެއްހެން ޔާދިންގެ ހިމަދިގު ހަށިގަނޑުން ފާޅެއްނުވެއެވެ.\n"ހީ ވޯޒް އެން އެތްލީޓް. ހީ ޕްލޭސް ބާސްކެޓް ބޯލް... ސްލިމް، ޓޯލް އެންޑް ސްޓްރެއިޓް ބޮޑީ. ނޮޓް ޓޫ މަޗް، ބަޓް ސްޓިލް ލުކިން ހެންޑްސަމް އެންޑް އެޓްރެކްޓިވް." ޔާދިންއަށް ބަލަން ހުރި ކެންޒާއަށް އަމިއްލަ ނަފްސަށް ބުނެލެވުނެވެ. މިނޫނީ އެ ހަށިގަނޑަށް ކެންޒާ ބަލާލަން ވެސް ހިތަށް ނާރައެވެ. ޔާދިންގެ ލޮލުން ފާޅުވާ ގަދަ ޗޮކުލެޓުކުލައިން ލައިތުގެ ކަޅިރަވަ ކެންޒާއަށް ސިފަވިއެވެ.\n"ސޭ ސަމްތިން..." ކެންޒާގެ އަތުގައި ހިފައިގެން ހުރެ ތަޅުވާލަމުން ޔާދިން ބުންޏެވެ.\n"ބުނާނީ ކީކޭކަމެއް ނޭނގިފަ މިހުރީ. ޔާދިން... އޭރު ފެނުނު ސިފައާ މިހާރު ތިހުރިގޮތާ... ހީވަނީ ޓޯޓަލީ ޑިފަރެންޓް މީހެއްހެން. ކިހިނެއް ޔާދިންއަށް އަހަރެން އެނގުނީ." ކެންޒާ ހަޤީޤަތުގައި ވެސް ބަސްހުއްޓޭގޮތް ވީއެވެ. އެންމެ ފުރަތަމަ ފެނުނު ދުވަހު ވެސް ޔާދިން ބަލަން ހުރި ގޮތް ކެންޒާއަށް ކަމަކުނުދިޔައެވެ. ފަހަކަށް އައިސް ކެންޒާއާ ވާހަކަދައްކަން އުޅެންފެށުމުން އެގޮތް ވެސް ކެންޒާއަށް ކަމުނުދިޔައެވެ. އޭނާއަށް ޔާދިންއަށްވުރެ ލައިތު މުހިންމުވީމައެވެ. އެ ގޭތެރެއިން ލައިތު ނޫން ޒުވާނަކަށް ކެންޒާގެ ސަމާލުކަން ދެވިފައި ނެތީމައެވެ. އޭނާގެ ހިތް ލެނބިފައިވާ ފަރާތަކީ ހަމައެކަނި ލައިތެވެ.\n"އަހަރެން ބުނަން މަސައްކަތްކުރިން. ފުރަތަމަ ޝައްކުވި... ކެންޒާގެ ނަން އިވިގެން. އަހަރެން އަބަދުވެސް ހަނދާންހުރޭ މިގޭ ދޮށުން ބައްދަލުކުރާ ހަނދާން. ކެންޒާ މިގޭގަކަން އުޅެނީ އެނގުނީމަ ދެން އިތުރަށް ޔަގީންކުރާނޭ ކަމެއް ނޯންނާނެއެއްނު." ޔާދިންގެ ތުންފަތުން ފާޅުވާ ހިނިތުންވުން ކެންޒާއަށް ކަމުދިޔައެވެ. ހިތްހެޔޮ އޯގާތެރި އެކުވެރިޔާކަން އެއީ ޤަބޫލުކުރަން ފަސޭހަވިއެވެ.\n"އަހަރެން ބަލާތަ ތިއައީ. ކޮބާ ނަސީމް." ކެންޒާއަށް އަހާލެވުނެވެ.\n"ނަސީމު ކައިރީ އަހަރެން ބުނީ.... ކަމް، ހޮޕް އިން..." ޔާދިން ކާރާ ހަމައަށް އައި ކެންޒާގެ އަތުގައި ހިފާލައިގެންނެވެ. އެ މޫނުން ކެންޒާއާ ބައްދަލުވީތީ ލިބިފައިވާ އުފާވެރިކަން ފަނޑުނުވެއެވެ. ފުޅާ ހިނިތުންވުމާއި އެ ދެ ލޯ ބައިވެރިވާތަން ފެނެވެ.\n"ޔޫ ގުޑް..." ކެންޒާ ސީޓުގައި ހަމަޖެހިލުމުން ޔާދިން އަހާލިއެވެ. ހިނިތުންވެލައިގެން އިން ކެންޒާ ބޯޖަހާލިއެވެ.\n"ކޮންއިރަކު އައިނު އަޅަންފެށީ؟. ކުރިން ނާޅަމެންނު..." ކެންޒާ ބުނެލިއެވެ.\n"އޭރު ލޯ ރަނގަޅު. ފަހުން ލޯ ސަކަރާތްވީ... ފޮތްކިޔާކިޔާ..." ޔާދިން ލުއި ގޮތަކަށް ހީނލިއެވެ.\n"ޔޫ ލުކް ކިއުޓް..." ކާރުގައި ދަތުރުފެށުމާއެކު ވަގުތުކޮޅަކަށް ވެރިވި ހިމޭންކަން ނައްތާލަމުން ޔާދިން ބުންޏެވެ.\n"ވައި ޔޫ ކީޕް ސެއިން ދެޓް." ކެންޒާ ރަކިވާގޮތްވިއެވެ. ހަމައެއާއެކު ލައިތު އިރުއިރުކޮޅުން އެހެން ބުނާކަން ހަނދާންވިއެވެ.\n"ކޯޒް އައި ލައިކް ޔޫ... އިޓްސް ލައިކް، އައި ހޭވް ވެއިޓެޑް މައި ހޯލް ލައިފް ފޯ ދިސް މޫމެންޓް..." މާނަވީ ބެލުމަކުން ޔާދިން ބަލާލިއެވެ. ޔާދިން އެ ފާޅުކުރި ޝުޢޫރަށް ދޭނޭ ޖަވާބެއް ކެންޒާއަކަށް ނޭނގުނެވެ. އޭނާގެ ހިތުގައިވަނީ ލައިތެވެ. އެކަމަކު މިވަގުތު އޭނާއާ ގާތުގައި އެއިނީ އެމީހަކަށް އޭނާ އިންތިޒާރުކުރި މީހެކެވެ. ޒުވާން އުމުރުގައި ބައްދަލުވާން ނުހަނު އެދެވުނު ފަރާތެކެވެ.\nމަހަލް ގޭ ކައިރީ އޮތް ޕްރައިވެޓް ޕާކިން ސަރަޚައްދުގައި ކާރު މަޑުކުރިއެވެ. ޔާދިންގެ މޫނުން ފާޅުވި އުފާވެރިކަމެއް މިހާރަކު ނެތެވެ. އޭނާ ކޮންމެވެސް ކަމަކާ މާޔޫސްވެ ފިކުރު ބޮޑުވެފައި އިން ކަހަލައެވެ.\n"ހީ ވިލް ބީ ދެއާ... ވެއިޓިން ފޯ ޔޫ..." ގަޔާނުވެފައި އިންހެން ޔާދިން ބުނެލީ ކެންޒާއަށް ބަލާލުމެއް ވެސް ނެތިއެވެ.\n"ހީ އިޒް ނޮޓް ދެޓް ބޭޑް." ކެންޒާ މަޑުމަޑުން ބުނެލިއެވެ.\n"ޔޫ ޑޯންޓް ނޯ ހިމް ލައިކް އައި ޑޫ." ޔާދިން ބުންޏެވެ.\n"އައި ހޭވް ޓު ގޯ..." އިރުކޮޅަކު އިނދެފައި ކެންޒާ ބުންޏެވެ. އަދި ކާރުގެ ދޮރު ހުޅުވާލައި ފައިބައިފިއެވެ. ކާރުން ފައިބައި ކެންޒާގެ ފަހަތުން ޔާދިން އައެވެ.\n"ކެން... ދެން ކޮންއިރަކުން ބައްދަލުވާނީ. ކޮލެޖަށް ޑްރޮޕްކޮށްދޭން އަންނަން ވީތަ؟. ނޫނީ ބަލާ ދާންވީތަ؟." ޔާދިން ނިކަން އަވަސްއަވަހަށް ވާހަކަދެއްކިއެވެ.\nހެނދުނު ބަދިގެ ތެރެއަށް ލައިތު އައިސް ވަންއިރު ސެހްރާނު އިނީ ކޮފީތަށި ހިފައިގެން އައިލެންޑް ދޮށުގައެވެ. ކުދިކިޔާލެވުމާއެކު ލައިތު އައިސް ސެހްރާނުގެ ގާތުގައި ހުއްޓުނެވެ.\n"ޗިލް ބްރޯ... ކޮފީ ބޭނުންތަ؟...ހަދައިދެންތަ؟" ސެހްރާނު ހީނލަމުން ކޮފީ ޖޯޑު ދައްކާލިއެވެ.\n"މިތާ ކީއްތިކުރަނީ؟..." ލައިތުގެ ދެބުމަ ކައިރިވެލިއެވެ. ކެންޒާ އަންނަ ގަޑިއަށް ސެހްރާނު އައިސް އެއިނީ ގަސްދުގައިކަން ލައިތަށް އެނގެއެވެ.\n"ކޮފީ ބޮނީނު." އެއްވެސް ކަމެއް ނޭނގޭކަމަށް ހަދާ ސެހްރާނު ބުނެލިއެވެ. ލައިތަށް ދަތްކުނޑިވިކާލެވުނެވެ.\n"ރަނގަޅަށް ކޮފީ ބޯން ނުދެނީސް މިތަނުން ދޭ." ލައިތު ބުނެލިއެވެ.\n"ތިހެންތަ އޭނާއަށް ވެސް އިންޒާރު ދެނީ..." ސެހްރާނު ހިނިއައިސްފައި އިންނާތީ ވެސް ލައިތަށް އުނދަގޫވިއެވެ.\n"ވިލް ޔޫ ސްޓޮޕް ސްމައިލިން.. އިޓް ޑިސްގަސްޓްސް މީ" ލައިތު ރުންކަމާއެކު ބުނެލިއެވެ.\n"ހެ ހެ ހެ... ސޮރީ ބްރޯ... އައި ކާންޓް ހެލްޕް އިޓް." ސެހްރާނު ހާމަކުރީ ތެދެވެ. އޭނާއަށް ކެންޒާ ދެކެ ލޯބިވާކަން އެނގުނު ވަގުތުން ފެށިގެން ހިނިތުންވެވެނީ ގަސްދަކާ ނުލައެވެ. ލައިތު ކުއްޖަކުދެކެ ލޯބިވާއިރު އެ އަންހެންކުއްޖާ ކެންޒާއަށް ވުމަކީ ހަޤީޤަތަކަށްވުރެ ހުވަފެނެކޭ ހީވާވަރުގެ ކަމެކެވެ. އެހެންވިޔަސް އެ ދެމެދުގައިވާ ލޯބި ސެހްރާނަށް ބަލައިގަނެވުނެވެ. ކެންޒާއާ މެދު ލައިތު ސީރިއަސްވެފައިވާ ވަރު އެނގޭތީއެވެ.\n"ވަޓް ދި..." ދޮރުމަތިން ކެންޒާއާއެކު ޔާދިން ފެނި އެ ދެމީހުންގެ މޫނުގައިވި ހިނިތުންވުން ލައިތުގެ ޠަބީޢަތް ގޯސްކުރުވައިފިއެވެ. ޔާދިންއަށް ކެންޒާ ހިނިތުންވުމަކީ ލައިތުއަށް ބަލައިގަނެވޭނެ ކަމަކަށް ނުވިއެވެ. ސެހްރާނަށް ވެސް ވީ އެވަރެވެ. އެމޫނުގައިވި ހިނިތުންވުން ފަނޑުވިއެވެ. ހިތާހިތުން ޔާދިންގެ ޢަމަލުތައް ސެހްރާނަށް ކުށްވެރިކުރެވުނެވެ.


vnews - Muslimunnah hamalaa dhinun Buddhist haamudhurun kuvveri koffi\nމުސްލިމުންނަށް ދެމުންގެންދާ ހަމަލާތައް ބުދިސްޓު ހާމުދުރުން ކުށްވެރި ކޮށްފި\nމެދުމިނުގެ ވިސްނުމުގެ ބުދިސްޓު ހާމުދުރުން ކޮޅުނބުގެ މަގެއްގެ އެއްފަރާތުގައި އިށީނދެ ތިބެގެން މުސްލިމުންނަށް ދެމުންގެންދާ ހަމަލާތަކާއި ހަމަނުޖެހުންތައް ކުށްވެރިކޮށް އިހުތިޖާޖު ކުރަނީ - ފޮޓޯ: އޭ.އެފް.ޕީ\nމުސްލިމުންނަށާއި، މުސްލިމުންގެ މުދަލަށާއި ގެދޮރަށް ދެމުންގެންދާ ހަމަލާތައް ކުށްވެރިކޮށް ސްރީލަންކާގެ މެދުމިނުގެ ވިސްނުމުގެ ބުދިސްޓު ހާމުދުރުން ކޮޅުނބުގައި މިއަދު އިހުތިޖާޖު ކޮށްފިއެވެ.\nބުދިސްޓު ހާމުދުރުން ކޮޅުނބުގައި އިށީނދެގެން ތިބެ ކުރި އިހުތިޖާޖުގައި، މުސްލިމުންނަށް ދެމުންގެންދާ ހަމަލާތައް ކުށްވެރި ކޮށްފައި ވެއެވެ. އަދި ސްރީލަންކާގެ އެކި ހިސާބުތަކުގައި ހިންގަމުންގެންދާ ހަމަނުޖެހުންތައް ކުށްވެރި ކޮށްފައި ވެއެވެ.\nމިއަދުގެ އިހުތިޖާޖު އިންތިޒާމުކުރީ ދަ ނޭޝަނަލް ބިއްކޫ ފްރަންޓުންނެވެ. އެމީހުން ބުނަމުންދިޔައީ، ސްރީލަންކާގައި މިހާރު ހިނގަމުންދާ ހަމަނުޖެހުންތަކުގެ ސަބަބުން ގައުމީ އެއްބައިވަންތަކަން ގެއްލެމުންގެންދާ ކަމަށެވެ.\nއަދި ޚާއްސަކޮށް ކެންޑީގައި ހިންގާފައިވާ ހަމަނުޖެހުންތައް އެމީހުން ވަރަށް ބޮޑަށް ކުށްވެރި ކޮށްފައި ވެއެވެ.\nމީގެއިތުރުން، މުސްލިމުންނާ އެއްބައިވަންތަކަން ހާމަކުރުމުގެ ގޮތުން، ބުދިސްޓު ހާމުދުރުން މިއަދުގެ ހުކުރު ނަމާދާ ދިމާކޮށް މިސްކިތްތަކަށް ޒިޔާރަތްވެސް ކޮށްފައި ވެއެވެ. މި މަންޒަރުތައް ފެންނަ އެތައް ފޮޓޯއެއް ސްރީލަންކާ މީހުން ޓްވީޓް ކޮށްފައި ވެއެވެ.\nސްރީލަންކާގެ ބައިގިނަ ސިންގަޅަ އަދި ބައިމަދު މުސްލިމް މަދަނީ މުޖުތަމައުގެ ގްރޫޕްތައް ގުޅިގެންވެސް އިއްޔެ ކޮޅުނބުގައި އިހުތިޖާޖެއް ބާއްވާފައި ވެއެވެ. އިއްޔެގެ އިހުތިޖާޖުގައި، ހަމަނުޖެހުން ހިންގާ ފަރާތްތަކާ ދެކޮޅަށް ހަރުކަށި ފިޔަވަޅު އެޅުމަށް ގޮވާލާފައި ވެއެވެ.\nމިދިޔަ ހަފްތާގެ ހޯމަދުވަހު ކެންޑީގެ އަވަށެއްގެ މަގުމަތީގައި ހިނގި އަރާރުމެއްގައި މުސްލިމު ބައެއްގެ އަތުން ލިބުނު ޒަޚަމްތަކަށް ފަރުވާ ދެމުންދަނިކޮށް ސިންގަޅައަކު މަރުވުމާ ގުޅިގެން ސިންގަޅަ ހަރުކަށި ގްރޫޕްތަކުން ވަނީ ރަށުގެތެއަށް ނުކުމެ، މުސްލިމުންގެ އެތައް ގެދޮރާއި، ފިހާރަތަކާއި މިސްކިތްތަކުގައި ހުޅުޖަހައި އަންދާލާފައެވެ.\nމައްސަލަ އިތުރަށް ގޯސްވެގެންދިޔައީ ބުދިސްޓުން އަނދާލި ގެއެއްގެ ތެރެއިން މުސްލިމެއްގެ ހަށިގަނޑު ފެނުމާ ގުޅިގެންނެވެ.\nކެންޑީގެ ހަމަނުޖެހުން ކޮންޓްރޯލުން ނެއްޓުމާ ގުޅިގެން ކެންޑީގައި ކާފިއު އިޢްލާން ކުރިނަމަވެސް، މި ހަމަނުޖެހުންތައް މުޅި ސްރީލަންކާއަށް ފެތުރިގެން ހިނގައިދާނެ ކަމުގެ މަންޒަރުތަކެއް ފެންނާން ފެށުމުން ސްރީލަންކާ ސަރުކާރުން މުޅި ގައުމުގައި ކުއްލި ނުރައްކަލުގެ ހާލަތު އިޢްލާންކުރީ މިދިޔަ އަންގާރަ ދުވަހުއެވެ.\nކުއްލި ނުރައްކަލުގެ ހާލަތު އިޢްލާންކޮށް ހަމަނުޖެހުން ހިންގަމުންގެންދިޔަ އެތައްބަޔަކު ހައްޔަރު ކުރުމާއެކު މިހާރު މަސްރަހް ކޮންމެވެސް ވަރަކަށް ހަމަޔަކަށް އެޅެމުން އަންނަ ކަމަށް ރިޕޯޓްތައް ބުނެއެވެ.\nސްރީލަންކާގެ އާބާދީގައި 21 މިލިއަން މީހުން ހިމެނޭއިރު، %75 އަކީ ސިންގަޅައިންނެވެ. ސިންގަޅަ އާބާދީގެ ބޮޑު ނިސްބަތަކީ ބުދިސްޓުންނެވެ.


Nasru ge dhuvahu ge evvumu ge therein 10 meehaku hayyaru kuri\nނަސްރުގެ ދުވަހުގެ އެއްވުމުގެ ތެރެއިން 10 މީހަކު ހައްޔަރުކުރި\nއިދިކޮޅު ކޯލިޝަންގެ އެއްވުން ބޭއްވި ސަރަހައްދުގައި ފުލުހުން ހަރަކާތްތެރިވަނީ -- ސަލްވީމް އަބްދުލް ހަމީދު | އަވަސް ފޮޓޯ\nނަސްރު ދުވަހުގެ މުނާސަބާތާ ގުޅިގެން "ބަޑި ބުރާސްފަތި" ގެ ނަމުގައި އިދިކޮޅު ޕީޕީއެމްއާއި ކޮންގްރަސް ޕާޓީން މިރޭ ކުރިއަށް ގެންދިޔަ އެއްވުމުގެ ތެރެއިން 10 މީހަކު ހައްޔަރު ކޮށްފި އެވެ.\nއެ އެއްވުމުގެ ތެރެއިިން މިހާތަނަށް 10 މީހަކު ހައްޔަރު ކޮށްފައިވާ ކަން އެނގިފައިވެ އެވެ. އޭގެ ތެރޭގައި ޑީއާރުޕީގެ ރަޖިސްޓްރާ އަދި ރައްޔިތުންގެ މަޖިލީހުގެ ކުރީގެ މެންބަރު އަބްދުﷲ ރިފާއު (ބޮޗޭ) ހިމެނެ އެވެ. އަދި ކޮންގްރަސް ޕާޓީގެ ކައުންސިލްގައި ހިމެނޭ ނަބީލް ޒަމީލާއި، ޝަހީދު އިބްރާހިމާއި ހުސައިން ޝިފާޒް އާއި، ޝަހީބް އިބްރާހިމް ވެސް ވަނީ ހައްޔަރު ކޮށްފަ އެވެ.\nއޭގެ އިތުރުން ޕީޕީއެމްގެ ރ. މަޑުއްވަރީ ގޮފީގެ ޗެއާ އިސްމާއީލް ސޯލިހް އާއި، ޕީޕީއެމްގެ މެންބަރެއް ކަމަށްވާ އިބްރާހިމް ހަސަން އަދި ސަންގުޓީވީގެ ކުރީގެ ނޫސްވެރިޔާ އިބްރާހިމް ސައީދު (ކޭޑް) ވެސް އެއްވުމުގެ ތެރެއިން ހައްޔަރު ކޮށްފައިވެ އެވެ. އަދިވެސް އިތުރު ދެ މީހަކު ވަނީ ފުލުހުން ހައްޔަރުކޮށްފަ އެވެ.


Ungoofaarugai fenhindhaa nizaam gaaimukurumah beynunvaa holhivalhulumuge masahkai fashaifi – Iru\nބޮޑެތި ވިޔަފާރިތަކަށް 544 މިލިއަން ރުފިޔާ ދޫކޮށްފި\nއުނގޫފާރުގައި ފެންހިންދާ ނިޒާމް ގާއިމުކުރުމަށް ބޭނުންވާ ހޮޅިވަޅުލުމުގެ މަސައްކަތް ފަށައިފި\nރ. އުނގޫފާރުގައި ފެންހިންދާ ނިޒާމް ގާއިމުކުރުމަށް ބޭނުންވާ ހޮޅިވަޅުލުމުގެ މަސައްކަތް ފަށައިފިއެވެ.\nމޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގ ކޮމްޕެނީ (އެމްޓީސީސީ) އިން ބުނީ އުނގޫފާރު މަގުތައް ތަރައްގީ ކުރުމުގެ މަޝްރޫއުގެ ތެރެއިން، ފެންހިންދާ ނިޒާމް ގާއިމުކުރުމަށް ބޭނުންވާ ހޮޅިވަޅުލުމުގެ މަސައްކަތްތައް ކުރިއަށްދާ ކަަމަށާއި، މިމަސައްކަތް ބާރު ސްޕީޑްގައި ކުރިއަށްދާ ކަަމަށެވެ.\nމި މަޝްރޫޢުގެ ދަށުން ގާއިމުކުރާ ފެން ހިންދާ ނިޒާމަކީ ރަށުގެ ވަށައިގެންވާ މޫދަށް ފެން ބޭރު ކުރުމުގެ ބަދަލުގައި ރަށުގެ ސާފު ފެން ފަށަލައާ ހަމަޔަށް ފެން ޕަންޕު ކޮށްދޭ ނިޒާމެއްކަން އެމްޓީސީސީން ބުނެއެވެ.\nއެރަށުގެ ކައުންސިލުން ބުނީ ރަށުގައި ތަރައްގީއަށް ހިންގޭ މަޝްރޫއުތައް ނުހުއްޓި ކުރިއަށްދާތީ ރައްޔިތުން ތިބީ ވަރަށް ހިތްހަމަޖެހިގެން ކަަމަށެވެ. އަދި އުންމީދު ކުރަނީ ފެން ހިންދާ ނިޒާމުގެ މަސައްކަތް ނިމުމުން މިހާރު ރައްޔިތުން އުފުލަމުންދާ ތަކުލީފުތަކަށް ހައްލު ލިބިގެންދާނެ ކަމަށެވެ.\nއެމެރިކާގެ މިލިޓަރީ އެކަޑަމީ އިން 2021 ވަނަ އަހަރު ހިންގާ ކޯހަކަށް ކުރިމަތިލުމުގެ ފުރުޞަތު\nރ. އުނގޫފާރު މަގުތައް ތަރައްޤީ ކުރުމުގެ މަޝްރޫޢުގެ ތެރެއިން، ފެންހިންދާ ނިޒާމް ޤާއިމުކުރުމަށް ބޭނުންވާ ހޮޅިވަޅުލުމުގެ މަސައްކަތް ކުރިއަށް އެބަދޭ. މި މަޝްރޫޢުގެ އަމަލީ މަސައްކަތް ފަށާފައިވަނީ 12 ޖޫން 2019 ގައި. އަދި މި މަޝްރޫއު ހަވާލުކުރެވިފައިވަނީ 28.66 މިލިއަން ރުފިއާއަށް. pic.twitter.com/XwcenIAhHn\n— MTCC Plc (@MTCCPlc) August 9, 2020\nމި މަޝްރޫޢަށް 28.66 މިލިއަން ރުފިޔާ ޚަރަދުވާއިރު، މި މަސައްކަތް 240 ދުވަހުގެ ތެރޭގައި ނިންމަން ޖެހެއެވެ.


ތެދުވިސްނުން: އިންޖީލަކީ ބަދަލު ކުރެވިފައިވާ ފޮތްކޮޅެއް ނޫނެވެ..\nއިންޖީލުގެ މާނައަކީ ހެޔޮ ޚަބަރުފުޅެވެ. އެއީ އީސާގެފާނު ވިދާޅުވި ބަސްފުޅުތަކެވެ. ބައިބަލްގައިހިމެނޭ އިންޖީލުގެ ފޮތްތަކުގައި ވަނީ އީސާގެފާނު އުޅުއްވި ގޮތާއި ވިދާޅުވި ބަސްފުޅުތަކާއި ދެއްކެވި މުޢުޖިޒާތްތަކެވެ. އަދި އެދުވަސްވަރު އީސާގެފާނުގެ ވަށައިގެން ހިނގަމުން ދިޔަ ކަންތަކެވެ.\nމި ލިއުންތައް ލިޔަން ފެށުނީ އެކަލޭގެފާނު އަވަހާރަވީފަހުން 70 ވަރަކަށް އަހަރުގެ ފަހުންނެވެ. އޭރު އެކަލޭގެފާނުގެ އަސްހާބުންގެ ތެރޭގައި އުޅުއްވި ޔޫހަންނާ ފަދަ ބޭފުޅުން އެކަން ހިނގިގޮތް ލިއުއްވިއެވެ. އަދި އެނޫން ތިންބޭފުޅަކުވެސް އެބޭފުޅުންނަށް ފެނިވަޑައިގެން އަދި ލިބިވަޑައިގެންނެވި އެންމެ އިތުބާރު ހިފޭ މައުލޫމާތު އެއްކުރެއްވިއެވެ.\nމި ބޭފުޅުން މި ލިއުންތައް ލިއުއްވީ އެއްތަނެއްގައި ތިއްބަވައި އެއްބަސް ވިދާޅުވެފައެއް ނޫނެވެ. އެހެން ކަމުން ލިއުންތަކުގެ ބަހުރުވައާއި ހާދިސާތަކުގައި ފުށު އެރުމާއި ފުށު ނޭރުން އެކުލެވިފައިވެއެވެ. މާނައަކީ އެއް ފޮތެއްގައި ހުރި ވާހަކަ އަނެއް ފޮތެއްގައި އެހެން އިބާރާތަކުން ހުރެ އެއްފޮތެއްގައި ނެތް ވާހަކަ އަނެއްފޮތެއްގައި ހުރުމެވެ.\nއެ ދުވަސްވަރަކީ ކާރީގައި ރިޕޯޓަރުން ތިބެގެން ހުރިހާ އިވެންޓެއް ކަވަރ ކުރެވެމުން ރިކޯޑް ކުރެވެމުން ދިޔަ ދުވަސްވަރެއް ނޫނެވެ. އެހެނަސް އެ ހިނގި ހާދިސާތައް ލިޔެފައި ވާ ލިއުންތަކުގައި ފުށު އަރާފައެއް ނުވެއެވެ. ދެ ބަސްވުމެއް އުފެދޭނެ ތަނެއް ނެތެވެ. އޭގެފަހުން އީސާގެފާނަށް ތަބާވީ ޕޯލްމެން ޓިމޮތީމެން އަދި އެނޫންވެސް ބޭފުޅުން އެއްބޭފުޅަކު އަނެއް ބޭފުޅަކަށް ފޮނުއްވި ސިޓީތަކާއި ލިއުއްވި ނަސޭހަތުގެ ލިއުއްވުންތައް އެ ފޮތުގައި ހިމެނިފައިވެއެވެ. އެހެންކަމުން އިންޖީލުގެ ނަމުގައި ބައިބަލްގައި ހުރި މި ބާވަތުގެ ލިއުންތައްވަނީ ނިއު ޓެސްޓެމަންޓްގެ ތެރޭގައެވެ.\nއެހެނަސް ތައުރާތް ކަމަށް އީސާއީންގެ ދަންނަ ބޭކަލުން ބަލަމުން އައިސްފައިވަނީ މާރކް، މެތިއުސް، ލޫކް، ޖޯން މި ހަތަރު ފޮތްކޮޅެވެ. ބައިބަލްގައި ދެން ހުރީ އޯލްޑްޓެސްޓަމަންޓް ނުވަތަ މޫސާގެފާނުގެ ފޮތްކޮޅު ތައުރާތާއި ޒަބޫރާއި އެހެނިހެން ދީނީ ތާރީޚީ ލިއުއްވުންތަކެވެ.\nއެފޮތްތަކުގައި މޫސާގެފާނަށް ބާވައި ލެއްވި ގަވާއިދުތަކަށް އީސާއީން ތަބާވާން ނުޖެހުނު ކަމުގައިވިޔަސް އެ ފޮތްތަކަށްވެސް އީސާއީން ހުރުމަތްތެރިކޮށް ހިތައެވެ. އެހެނީ އޭގައިވެސް ވަނީ ފެށުނީއްސުރެން މާތްކަލާނގެ އިންސާނުންނަށް އަންގަވަމުން ދިޔަ ކަންތަކުގެ މައުލޫމާތެވެ.\nއީސާގެފާނު ވާހަކަފުޅު ދެއްކެވީ ހީބްރޫ ބަހުންނާއި އަރަމިކް ބަހުން ކަމަށްވިޔަސް އިންޖީލު މައިގަނޑު ގޮތެއްގައި ލިޔެވިފައި ވަނީ ގްރީކް ބަހުންނެވެ. އެ ފޮތް ކޮޅު ލިއުނުގޮތަށް ރައްކާތެރި ކުރެވިފައިވަނީ އޭރު ތިބި މީހުންގެ ވަރަށް ބުރަ މަސައްކަތުން ވަރަށް ފަރުވާތެރިކަމާއެކުގައެވެ.\nބައިބަލްއާއި ތައުރާތަކީ އަދި ޒަބޫރަކީ ތަފާތު ފޮތްތަކެއް ނަމަވެސް ހުރިހާ ފޮތްތަކެއްގައި ވެސް ވަނީ މަތިވެރި ކަލާނގެއާއި އިންސާނުންނާ ދެމެދުގައި ހިނގާފައި ހުރި މުއާމަލާތް ތަކުގެ ވާހަކައެވެ. މިއިން އެއްވެސް ލިއުމަކުން އެކަލާނގެ ޚަސީލަތްފުޅާއި ޝަޚުސިއްޔަތު ފުޅަށް އުނިކަމެއް އަންނާނެ ލިއުމެއް ނުވެއެވެ.\nމި ހުރިހާ ފޮތްތަކުގައިވާ ލިއުންތަކުންވެސް ދައްކައިދެނީ މާތްކަލާނގެއަކީ ރަނގަޅު ކަލެއް ކަމާއި އެކަލާނގެއީ އިންސާނުން ދެކެ ލޯބިވެ ވޮޑިގަންނަވާ އޯގާވެރި ކެތްތެރި ކުޅަދުންވަންތަ ހުރިހާ ތަނެއްގައި އަބަދަށް ދިރި ދެމިވޮޑިގެންވާ އިންސާފު ވެރި ކަލެއްކަމެވެ.\nހާސް އަހަރުގެ ދިގު ރާސްތާ ކަޑައްތު ކޮށްފައިވާ މި ފޮތަށް ވުރެން ފުންކޮށް ގިނަ ބަޔަކު ދިރާސާ ކުރި އަދި ކުރަމުންދާ އެއްވެސް ފޮތެއް ދުނިޔެ މައްޗަކު ނުވެއެވެ. އެހެންކަމުން މި ފޮތްތަކުގައި އޮޅުވާލުމެއް ކުށެއް އަދި މާތްކަލާނގެ އެންގެވި އެންގެވުމަކާ ޚިލާފު ވާހަކަތަކެއް ހުރި ނަމަ އެކަން ސިއްރު ކުރެވުމަކީ ނުވާނެ ކަމެކެވެ.\nއެހެނިހެންވެސް ތާރީޚީ ދުވަސްވީ ވާހަކަ ލިޔެވިފައިވަނީ އެކި މީހުންގެ ލިއުންތަކުން ކަމަށްވާތީ އެކި ދެތިން މީހުންގެ ލިއުން ތަކުގައި އެއް\nހާދިސާއެއްގައި ކަންތައް ހިނގި ގޮތުގެ ތަފާތު ބުނުންތަކެއް ހުރެދާނެއެވެ. އެހެނަސް އެހާދިސާގެ މައިގަނޑަށް ބަދަލު އައިސްފައެއް ނުވެއެވެ. މިސާލަކަށް ނޫހުގެފާނުގެ ތޫފާންގެ ދިގުމިން ދެމީހަކު ދެމުއްދަތެއް ކަމަށް ބުނެފައި އޮވެދާނެއެވެ. އެ ދެގޮތްވެސް ބައިބަލްގެ ދެފޮތަކު އޮވެދާނެއެވެ. އެހެންނަމަވެސް ތޫފާނެއް ނުފޮނުއްވާ ކަމަކަށް އެކަކުވެސް ބުނެފައެއް ނުވެއެވެ.\nއެގޮތަށް އަދަދު ތަކުގެ ތެރޭގައި ހުންނަ ތަފާތު ތަކެއް ފަހުން ލިއުނު މީހުން ބޭނުން ގޮތަކަށް ލިޔެ ބަދަލު ކޮށްފައެއް ނުވެއެވެ. އެހެނީ މާތްކަލާނގެ ބަސްފުޅު ބަދަލު ކޮށްލަން ކެރޭނެ ބަޔަކު ދީންވެރިންގެ ތެރެއަކު ނުހިމެނެއެވެ.\nމިސާލަކަށް އެކަކު އެއިން ލިއުމެއް އޭނާ ބޭނުން ގޮތަކަށް ބަދަލު ކުރަން އުޅުނަސް ދެން ތިބި އެންމެނެއް އެކަމަކާ އެއްބަހެއް ނުވާނެއެވެ. އެއްބަހެއް ނުވެސް ކުރުވޭނެއެވެ. އެއީ އެމީހުންނަށް ކުރަން ކެރޭނެ ކަމެއް ނޫނެވެ. އޭރަކުވެސް މިހާރަކުވެސް އެގޮތަކަށް އެކަމެއް ނުކުރެވޭނެއެވެ.\nބައިބަލް އަކީ ބަދަލުކޮށްފައިވާ ފޮތެއް ކަމަށް އެކި ލިއުންތަކުން ފެންނާތީ މި ވާހަކަ ކޮޅު ވެސް ހިމަނާލީއެވެ.\nPosted by madhini at 6:33 AM\nއީސާގެފާނު އެންގެވީ މަތިވެރި ކަލާނގެއަށް އަޅުކަން ...\nއިންޖީލަކީ ބަދަލު ކުރެވިފައިވާ ފޮތްކޮޅެއް ނޫނެވެ.....


ޞިއްޙަތު | Page 9\n18 ފެބްރުއަރީ 2012\nދާއިމީ ސިފައެއްގައި ހެޕަޓައިޓިސް ސީ ކުރިމަތިވުމުން ނުވަތަ ބަލި ދިގުލައި ދިއުމުން މޭގަނޑުގައި ލަކުނު ލުމަކީ ވެދާނެ ގޮތެކެވެ. މޭގަނޑުގައި ލަކުނު ލުމަކީ މޭގަނޑުގެ މަސައްކަތްތަކަށް ބުރޫއަރާނެ ކަމެކެވެ. އެގޮތުން ފެނިދާނެ އުދަގޫތަކުގެ ތެރޭގައި، ވަރުބަލިވުން، ވާޅުވުން، ކާހިތްނުވުން، ބަރުދަން ލުއިވުން، ފިރިހެނުންގެ އުރަމަތި ބޮޑުވުން، އަތްތިލައިގައި ބިހިތަކެއް ނެގުން، ލޭމަނާވުމަށް އުދަނގޫވުން، ހަމުގެ ތެރޭގައި ކުދިކުދި ލޭހޮޅިތަކެއް (އަށްފައިމަކުނުގެ ސިފަޔަށް) ފެންނަން ހުރުން ފަދަ ކަންތައްތައް ހިމެނެއެވެ.\nހެޕަޓައިޓިސް ބީ (Hepatitis B) އަކީ ފުރަމޭ ނުވަތަ މޭގަނޑަށް ޖެހޭ ގައިންގަޔަށްއަރާ ވަރަށް ނުރައްކާތެރި ބައްޔެކެވެ. މިއީ މޭގަނޑަށް ޖެހޭ ބަލިތަކުގެ ތެރެއިން ހެޕަޓައިޓިސް ބީ ވައިރަސް(Hepatitis B virus) ގެ ސަބަބުން މޭގަނޑު ދުޅަވުމެވެ. ހެޕަޓައިޓިސް ބީ ވައިރަސްގެ ސަބަބުން ބަލިޖެހެން ދިމާވާ ގޮތްތަކުގެ ތެރޭގައި ހެޕަޓައިޓިސް ބީ ޖެހިފައިވާ މީހަކު ބޭނުންކޮށްފައިވާ ތޫނު އެއްޗެއް ނުވަތަ ސިރިންޖެއް ފަދަ އެއްޗެއް އެހެންމީހަކު ބޭނުންކުރުން\nހެޕަޓައިޓިސް އޭ ގައިންގަޔަށް އަރަނީ ބަލީގެ ޖަރާސީމާއި ތަޣައްޔަރުވެފައިވާ ފެނާއި، ކާބޯތަކެތީގެ ސަބަބުންނެވެ. ބަލި ޖައްސާ ޖަރަސީމާއި ތަޣައްޔަރުވެފައިވާ ލޭ، ބޮޑުކަމު ނަޖިހުގެ ސަބަބުންވެސް މިބަލި ފެތުރެއެވެ. މީގެ އިތުރުން ބަލީގެ ޖަރާސީމުގައި ބީހި، އެޖަރާސީމު ނޭގުމުގެ ތެރޭގައި ގައިގައި ހޭކި އުގުޅުމަކީ ވެސް މިބަލި ޖެހޭނެ ކަމެކެވެ. ހެޕަޓައިޓިސް އޭ ޖެހިފައިވާ މީހުންނާއި އެކުގައި މަސައްކަތްކުރުމަކުނ މިބައްޔެއް ނުޖެހޭނެ އެވެ.\n02 ފެބްރުއަރީ 2012\n(Pancreas) އަކީ ހަޖަމުކުރާ ނިޒާމް ގައި ހިމެނޭ ގުނަވަނެކެވެ. އަދި އެންޑަކްރިން ނިޒާމް ގައި ހިމެނޭ ގޮށެއް ވެސް މެއެވެ. ޗިސްމޭ އަކީ އެންޑަކްރިން އަދި އެކްސަކްރިން ގްލޭންޑެއްގެ ގޮތުގައި ބެލެވޭ ގުނަވަނެއް ވެސް މެއެވެ. ޗިސްމޭ އަކީ އެންޑަކްރިން ގްލޭންޑް (Endocrine gland) އެއްގެ ގޮތުގައި ބެލެވެނީ ތަފާތު ހޯރމޯންތައް ޗިސްމޭގައި އުފައްދައި ދޫކުރާތީއެވެ. އެކްސަކްރިން ގްލޭންޑް (Exocrine gland) އެއްގެ ގޮތުގައި ބެލެވެނީ ހަޖަމުކުރާ އެންޒައިމްތައް ހިމެނޭ ޗިސްމޭ ޖޫސް އުފައްދައި ދޫކުރާތީ އެވެ.\nބައިލް އުފައްދައި، ރައްކާކޮށް، ދޫކުރާ ނިޒާމް\nބިލިއަރީ ނިޒާމް(Biliary system) ނުވަތަ ބައިލް އުފައްދައި، ރައްކާކޮށް، ދޫކުރާ ނިޒާމް އަކީ އިންސާނާގެ ހަށިގަނޑުގައި މޭގަނޑުން ބައިލް އުފައްދައި، ފިތުގައި ރައްކާކޮށް، ހިމަގޮހޮރަށް ދޫކޮށް، އަދި މޭގަނޑާއި ހިމަ ގޮހޮރާއި ދެމެދު ބައިލް ދައުރުކުރުން ދަމަހައްޓައިދޭ ނިޒާމެވެ. މިނިޒާމް ބިނާވެގެންވަނީ ގުޅި ލާމެހިފައިވާ ތަފާތު އެތަކެއް ކުދި ހޮޅިތަކެއްގެ މައްޗަށެވެ. މިނިޒާމްގައި ޝާމިލްވާ މައިގަނޑު ގުނަވަންތަކަކީ، މޭގަނޑު، ފިތް، ހިމަ ގޮހޮރު އަދި ޗިސްމޭ އެވެ.\nހަޖަމުކުރާ ނިޒާމް (Gastrointestinal tract) އަކީ އިންސާނާގެ ހަށިގަނޑުގައި އިންސާނާ ކެއުމުގައި ބޭނުންކުރާ ކާނާގެ ބާވަތްތައް ހަޖަމުކޮށްދޭ ނުވަތަ ހަޖަމުކުރުވާ ނިޒާމެވެ. ހަޖަމުކުރާ ނިޒާމްގެ މައިގަނޑު މަސައްކަތަކީ ކާތަކެތި ހަޖަމުކުރުމާއި، ހަށިގަނޑަށް ބޭނުންނުވާ ބައި ހަށިގަނޑުން ބޮޑު ކަމުދާ ތަކެތީގެ ސިފައިގައި ބޭރު ކުރުމެވެ. އާދައިގެ ފިރިހެނެއްގެ ހަޖަމުކުރާ ނިޒާމްގައި ހިމެނޭ ބައިތަކުގެ ދިގުމިނަކީ ގާތްގަނޑަކަށް 6.5 މީޓަރު (20ފޫޓް) އެވެ. އަދި ހަޖަމުކުރާ ނިޒާމް އެކުލެވިގެންވަނީ މައިގަނޑު ދެބައެއްގެ މައްޗަށެވެ.\nޒުވާންކަމުގައި ގިނަދުވަހު ހުރުމަށް ކެވިދާނެ ފަސް ބާވަތެއް؟\nޕަނާމާގެ މެއިންލޭންޑް ގައި ދިރިއުޅޭ މީހުންނަށްވުރެ، ޕަނާމާގެ އައްސޭރިފަށުގައި ދިރިއުޅޭ ސޭން ބަލަސް ރަށްތަކުގެ މީހުންނަށް ހިތުގެ ބަލިތަކާއި ކުރިމަތިލާންޖެހެނީ ނުވަގުނަ މަދުންކަމަށް ދިރާސާތަކުން ދައްކައެވެ. އެރަށްތަކުގައި އުޅޭ މީހުންނަކީ ކޮކޯ އެކުލެވިގެންވާ ބުއިންތައް ޢާންމުކޮށް ބޮއިއުޅޭ ބައެކެވެ. މިއީ މީގެ ސަބަބެއްކަމަށް ބުނެވެއެވެ. ފްލޭވަނޮލްސް އަކީ ކޮކޯގައި އެކުލެވިގެންވާ މާއްދާއެކެވެ. މި މާއްދާއަކީ ލޭ ހޮޅިތަކުގެ މަސައްކަތް ރަނގަޅަށް އަދާކުރުމަށް އެހީތެރިވެދޭ ބާވަތެކެވެ.\nމަންމައިންގެ ކިބައިން ކުޑަކުދިންގެ ޑޮކްޓަރުންނަށް އެންމެ ގިނައިން އިވޭ އެއް ޝަކުވާއަކީ ކުޑަދަރިފުޅު ކެއުމާއި ދުރުވުމުގެ ސަބަބުން ފާޅުކުރާ ކަންބޮޑުވުންތަކެވެ. ވުމާއެކު މި މައުޟޫގައި ވިސްނާލަން ޖެހޭ ބައެއް ނުކުތާތަކަށް ނިކަން ކުރުކޮށް އަލިއަޅުވާލެވޭތޯ ބަލާނަމެވެ.\nއެންމެ ފުރަތަމަ ގަބޫލުކުރަންޖެހޭ ހަގީގަތަކީ ކޮންމެ ކުއްޖަކަށް ވެސް އެކުއްޖެއްގެ ހާއްސަ ގޮތްތަކެއް ކެއުމާއި އެނޫންވެސް އެހެން ކަންކަމުގައި ހުންނާނެ ކަމެވެ. ޢާންމުކޮށް ކުދިން ވަކި ޢުމުރެއްގައި ކާންޖެހޭނެ ކަމަށް ފޮތްފޮތުގައި ބަޔާންކޮށްފައި ހުންނަ މިންވަރަށް ވުރެ ކުޑަ ތަންކޮޅެއް ކުޑަކޮށް ކެއުމަކީ ވެސް މައްސަލައެއް ނޫނެވެ.\nއަދި މިހެންވުމުގެ ސަބަބުން މެޔަށް ބާރުކޮށް، ކެއްސާ، ނޭވާލާހޮޅި ހިމަވެ ވައި ދަތުރުކުރުމަށް އުދަގޫވުމުން ނޭވާލާއިރު އަޑުވެސް އިވެއެވެ.\n01 އޯގަސްޓު 2010\nފަހަރުގައި ބަލިވެއިންނަން ބޭނުންވާމީހަކު ބަލިވެއިނުއިންނަ ސަބަބަކީ މިއީ ކަމުގައި ވެދާނެއެވެ. ނަމަވެސް ފަރުޖުގައި އެކަށީގެންވާވަރަށް ތެތްކަން ނުއުފެދުނަސް އެއީ ބަލިވެނުއިންނަ ސަބަބުކަމުގައި ނުވުމަކީ ދުރުކަމެއް ނޫނެވެ. އެންމެފުރަތަމަ އޯވަރީން ބިސްބޭރުކުރޭތޯ ބަލާށެވެ. މިކަން ބަލަން އެންމެ ފަސޭހަގޮތަކީ ހަށިގަނޑުގެ ހޫނުމިން ބެލުމެވެ.\nމާބަނޑުދުވަސްވަރު ނިދުމުގައި ދިމާވާ އުދަގޫތަކުގެ ތެރެއިން... ރޭގަނޑު ކަސްރަތު ކުރުމުން ނިދިނައުން\n01 ފެބްރުއަރީ 2010\nމާބަނޑު ދުވަސްވަރު ގަވައިދުން ކަސްރަތު ކުރުމަކީ ޖިސްމާނީގޮތުންނާއި ނަފުސާނީ ގޮތުން މީހާގެ ސިއްހަތު ރަނގަޅުކޮށް ދުޅަހެޔޮ ކުރުވާ ކަމެކެވެ. އަދި މިއީ އަރާމުގައި ނިދުމަށްވެސް އެހީތެރިވެދޭ ކަމެކެވެ. ނަމަވެސް އެއީ ރަނަގަޅު ގޮތުގައި ރަނގަޅު ވަގުތުތަކުގައި ކަސްރަތު ކުރާނަމައެވެ. ނިދާގަޑިއާއި މާގާތްކޮށް ކަސްރަތުކުރުމަކީ މީހާ ވަރުބަލި ކުރުވާކަމެކެވެ. އަދި ބައެއްފަހަރު ނިދިން މަހުރޫމު ކުރުމަށް ދިމާވާ ސަބަބެއްވެސްމެއެވެ.\nދުންފަތުގެ އިސްތިއުމާލު ކުރުމަކީ ބައިގެންދިއުމާއި އަދިވެސް ދަރިފުޅަށް ޖެހޭ ގިނަބަލިތަކުގެ އެއްވަނަ ސަބަބެވެ. ދުވަސްނުފުރާ ވިހެއުމާއި، ވިހާއިރު ދަރިފުޅު މާކުޑަކޮށް އޮތުމާއި އަދި ވިހެއުމުގެ ކުރިން މަރުވެފައި އޮތުމަކީ ދުންފަތުގެ އިސްތިއުމާލު ކުރުމުގެ ސަބަބުން ދިމާވާ ވަރަށް ހިތާމަވެރި ކަންތައްތަކެކެވެ. އަދި މިކަންތައްތައް ދިމާވާ މައިގަނޑު ސަބަބަކަށްވެސް ބެލެވިފައިވަނީ މައިމީހާ ދުންފަތުގެ އިސްތިއުމާލު ކުރުމުވެ.\nޖުމްލަ ޞަފްޙާ9ގެ 28\nފިރިހެނުންނަށް ދަރިންލިބުން ލަސްވުމަށް ދިމާވާ އާއްމު ބަލިތައް\nމާބަނޑު ދުވަސްވަރު އުރަމައްޗަށް އަންނަ ބަދަލުތައް


United'un vaguthu dheyne kamuge yageenkan ebaoi: Solskjaer\nކުޅިވަރު - ސޯލްޝެއާ\nޔުނައިޓެޑްގެ ބޯޑުން ނިންމީ ސޯލްޝެއާ އާއި އެކު ކުރިޔަށް ދިޔުމަށް\nކ. މާލެ 25 ޖެނުއަރީ 2020 | ހޮނިހިރު 19:51 1,769\nސޯލްޝެއާ - ގޯލް.ކޮމް\nއިނގިރޭސި ކްލަބް މެންޗެސްޓަރ ޔުނައިޓެޑް މިވަގުތު އޮތް ހާލަތު ބަދަލުކުރަން އެކަށޭނެ ވަގުތެއް ދޭނެ ކަމުގެ ޔަގީންކަން އެބައޮތް ކަމަށް އެކުލަބުގެ ކޯޗު އޮލަގުނަ ޝޯލްޝެއާ ބުނެފިއެވެ.\nޝޯލްޝެއާ ބުނީ ބޭރުން މީހުންކިޔާ ހުރިހާ އެއްޗަކަށް ޖަވާބު ދޭން އޭނާ ބޭނުން ނުވާ ކަމަށާއި ކޮންމެ ކޯޗަކަށްވެސް ފާޑުކިޔުންތަކާއި އަމާޒުވާނެ ކަމަށާއި ޖެހޭނީ ފާޑު ކިޔުންތައް ބަލައިގަންނަންކަމަށެވެ. އަދި ކޯޗުކަމާއި ހަވާލުވާއިރު ނަފުސާނީ ގޮތުންވެސް ވަރުގަދަ ވާން ޖެހޭނެ ކަމަށާއި އަދި އެގޮތުގައި އޭނާގެ ކޯޗިން ސްޓާފުން ތިބި ކަމަށް ޝޯލްޝެއާ ވަނީ ބުނެފައެވެ.\nޔުނައިޓެޑް މި ފަހުން ނެރެމުންގެންދާދަށް ނަތީޖާ ތަކުގެ ސަބަބުން އެޓީމުގެ ބޯޑުން ވަނީ ދާދިފަހުން ކުއްލި ބޯޑު މީޓިންގ އެއް ބާއްވާފައެވެ. މި ބައްދަލުވުމުގައި ޔުނައިޓެޑުގެ ބޯޑުން ނިންމީ ސޯލްޝެއާއާއެކު ކުރިޔަށް ދިޔުމަށެވެ. ސޯލްޝެއާ ބުނީ އޭނާ ކޯޗު ކަމާއި ހަވާލުވީ ޓާގެޓެއް އޮވެގެން ކަމަށާއި އެޓާގެޓް ހާސިލު ކުރުމަށް އޭނާ މަސައްކަތް ކުރާނެ ކަމަށެވެ.\nލީގުގައި އެންމެ ފަހުން ކުޅުނު ދެ މެޗު، ލިވަޕޫލް އަދި ބާންލީ އަތުން ޔުނައިޓެޑް ވަނީ ބަލިވެފައެވެ. މި ދެ މެޗުގެ ނަތީޖާއާ އެކު ޔުނައިޓެޑުގެ ކޯޗުކަމާ ދާއިމީކޮށް ސޯލްޝެއާ ހަވާލުވި ފަހުން އެ ޓީމު ލީގުގައި މޮޅުވި މެޗަށް ވުރެ ބަލިވި މެޗު ގިނަ އެވެ. އެހެންވެ ގިނަ ސަޕޯޓަރުންނާއި ޔުނައިޓެޑުގެ ކުރީގެ ކުޅުންތެރިންގެ ނުރުހުން ވަނީ ސޯލްޝެއާ އަށް ވަރަށް ބޮޑަށް އަމާޒުވެފަ އެވެ. ޔުނައިޓެޑްގެ ގިނަ ސަޕޯޓަރުން އަންނަނީ ސޯލްޝެއާ މަގާމުން ވަކިކުރުމަށް ފާޅުކަން ބޮޑުކޮށް ގޮވާލަމުންނެވެ.


ޖޯޖިއާގެ ވޯޓު އަލުން ގުނުމުންވެސް ޓްރަމްޕުގެ މައްޗަށް ބައިޑެން ކުރި ހޯއްދަވައިފި – Dhuvas Online\nޖޯޖިއާގެ ވޯޓު އަލުން ގުނުމުންވެސް ޓްރަމްޕުގެ މައްޗަށް ބައިޑެން ކުރި ހޯއްދަވައިފި\nއެމެރިކާގެ ރިޔާސީ އިންތިހާބުގެ ވޯޓުގައި، ޖޯޖިއާ ސްޓޭޓް ކާމިޔާބު ކުރެއްވީ ޑިމޮކްރެޓިކް ކެނޑިޑޭޓް ޖޯ ބައިޑަން ކަމަށް އެ ސްޓޭޓުން އިއުލާންކޮށްފި އެވެ.\nޖޯޖިއާގެ ސެކްރެޓްރީ އޮފް ސްޓޭޓްގެ އޮފީހުން ނެރުނު ނޫސް ބަޔާނެއްގައި ބުނެފައި ވަނީ، ޓްރަމްޕްގެ މައްޗަށް ބައިޑެން ކުރި ހޯއްދެވީ 12،284 ވޯޓުގެ ތަފާތުން ކަމަށެވެ. އަދި އެ ސްޓޭޓުގެ ނަތީޖާ ކަށަވަރުކޮށްފައި ވަނީ ހުރިހާ ވޯޓުތަކެއް ވަކިވަކިން އަތުން ގުނުމަށް ފަހުގައި ކަމަށެވެ.\nމިއީ ބިލް ކްލިންޓަނަށް ފަހު ޑިމޮކްރެޓިިކް ޕާޓީގެ ކެނޑިޑޭޓަކު އެ ސްޓޭޓް ކާމިޔާބުކުރި ފުރަތަމަ ފަހަރެވެ.\nޖޯޖިއާގެ ވޯޓުތައް އަލުން ގުނަން ނިންމީ ވޯޓުގެ ނަތީޖާގެ ފަރަގު ކުޑަވުމުން ނެވެ.\nއެ ސްޓޭޓުގެ ގާނޫނު ބުނާ ގޮތުން ވޯޓު ކާމިޔާބުކުރީ %0.5 ތަފާތުން ކަމުގައި ވަނީ ނަމަ، ވޯޓުތައް އަލުން ގުނަން ޖެހެއެވެ. އެހެންކަމުން އެ ސްޓޭޓުގެ ވޯޓު އަލުން ޖެހުނީ ބައިޑަން އެ ސްޓޭޓް ކާމިޔާބު ކުރައްވާފައި ވަނީ %0.2 ގެ ތަފާތަކުން ކުރި ހޯއްދަވައިގެން ކަމަށްވާތީ އެވެ.\nވޯޓުގެ ނަތީޖާ އަލުން ގުނުމުން ބައިޑަންއަށް ލިބިވަޑައިގެންނެވި ވޯޓުގެ އަދަދުތައް ވަނީ ކޮންމެވެސް ވަރަކަށް މަދުވެފަ އެވެ. ނަމަވެސް، އިންތިޚާބީ އޮފިޝަލުން ވަނީ އިންތިޚާބުގައި ބޮޑެތި އޮޅުވާލުންތަކެއް ހިނގާފައި ނުވާކަން ކަށަވަރުކޮށްދީފަ އެވެ.\nއިންތިޚާބުގައި ބޮޑެތި އޮޅުވާޅުންތަކެއް ހިނގާފައިވާ ކަމަށް ތުހުމަތު ކުރައްވާ ބަލި ގަބޫލުކުރައްވަން ދެކޮޅު ހައްދަވަމުން އެމެރިކާގެ މިހާރުގެ ރައީސް ޑޮނަލްޑް ޓްރަމްޕް ގެންދަވާ އިރު، ޓްރަމްޕްގެ މި ވާހަކަތައް، އޭނާ ނިސްބަތްވެވަޑައިގަންނަވާ ރިޕަބްލިކަން ޕާޓީގެ ބައެއް އިސް ފަރާތްތަކުން ވެސް ވަނީ ތާއީދުކޮށްފަ އެވެ.\n“އެސޯސިއޭޓަޑް ޕްރެސް” އިން ރިޕޯޓްކުރާ ގޮތުގައި، ޖޯޖިއާގައި ބައިޑަން ހޯއްދެވި ކާމިޔާބީއާއެކު އޭނާއަށް ލިބިވަޑައިގެންނެވި އިލެކްޓޯރަލް ވޯޓުގެ އަދަދަކީ 306 އެވެ. އަދި ޓްރަމްޕަށް ކާމިޔާބު ކުރެވުނީ 232 އިލެކްޓޯރަލް ވޯޓެވެ.\n2016 ވަނަ އަހަރުގެ އިންތިޚާބުގައި ޓްރަމްޕަށް 306 އިލެކްޓޯރަލް ވޯޓު ލިބިވަޑައިގެންނެވިއިރު، ހިލަރީ ކްލިންޓަނަށް ލިބިވަޑައިގަތީ 232 ވޯޓެވެ.\nދިރާގުން ކުޑަކުދިންގެ ހިޔާގެ ކޮމްޕިއުޓަރ ލެބަށް ތަކެތި ހަދިޔާ ކޮށްފި\nނޮވެމްބަރ 20, 2020\nއިންޑިއާއިން ކޮވިޑަށް ޕޮޒިޓިވްވީ މީހުންގެ އަދަދު9މިލިއަނަށް އަރައިފި\nއެމްއެންޔޫގެ ޗީފް ލައިބްރޭރިއަންގެ މަގާމަށް ޑރ. އާމާލް އައްޔަން ކުރައްވައިފި\nކުޑަކުދިންގެ އަދުލުގެ ގާނޫނަށް އަމަލުކުރަން މިއަދު ފަށައިފި


Ras Online - ރައީސް ޔާމިންގެ މައްޗަށް ދައުވާ އުފުލީ ސަރުކާރުގެ ފެއިލްވުން ފޮރުވަން: އަދުރޭ\nރައީސް ޔާމިންގެ މައްޗަށް ދައުވާ އުފުލީ ސަރުކާރުގެ ފެއިލްވުން ފޮރުވަން: އަދުރޭ\nއަދުރޭ ކޯލިޝަންގެ ބައްދަލުވުއްގައި ވާހަކަ ދައްކަވަނީ\nކުއްލިގޮތަކަށް ރައީސް ޔާމީންގެ މައްޗަށް އިތުރު ދެ ދައުވާ އުފުލީ މިއަދުގެ ސަރުކާރު ފެއިލްވަމުންދާ ދިއުން ފޮރުވަން ކަމަށް ޕީއެންސީގެ ރައީސް އަބުދުއްރަހީމް އަބުދުﷲ، އަދުރޭ ވިދާޅުވެއްޖެއެވެ.\nރައީސް ޔާމީންގެ މައްޗަށް މިހާރު އުފުލާފައިވާ އިތުރު ދެ ދައުވާ އާއި ގުޅިގެން މިއަދު ހަވީރު ޕީޕީއެމްއިން ބޭއްވި ނޫސްވެރިންގެ ބައްދަލުވުމުގައި ފޮނަދޫ ދާއިރާގެ ކުރީގެ މެމްބަރު އަބުދުއްރަހީމް، އަދުރޭ ވިދާޅުވީ ސަރުކާރުގެ ކޮންމެ ވިޔާނުދާ ކަމެއް ފޮރުވަން ނިވާފަތްގަނޑަކަށް ބޭނުންކުރަނީ ކުރީގެ ރައީސް އަބްދﷲ ޔާމީން އަބްދުލް ގައްޔޫމް ކަމަށެވެ. އެގޮތުން މިހާރު ފެންމަތިވެގެން އުޅޭ ރޭޕް ކޭސްގައި ސަރުކާރުގެ ނުވަތަ މަޖިލިސް މެމްބަރެއްގެ ފިރިކަލުންނާއި އަދިވެސް ސަރުކާރުގެ ބައެއް ބޭފުޅުންގެ ގާތްތިމާގެ ބޭފުޅުން ހިމެނޭ ކަމަށާއި، ސަރުކާރުން އެކަން ފޮރުވަން އުޅޭ ކަމަށް އަދުރޭ ތުހުމަތުކުރެއްވިއެވެ.\nކުޑަކުދިންނަށް ކުރާ ޖިންސީ ގޯނާތަކާއި ގުޅިގެން ރައްޔިތުންގެ ހުރި ކަންބޮޑުވުންތައް ފޮރުވަން ސަރުކާރުން މަސައްކަތް ކުރާ ކަމަށް އޭނާ ވިދާޅުވިއެވެ.\n"މިކަންކަން އޮއްބާލަން ރައީސް ޔާމީން ބޭނުންމިކުރަނީ ސިޔާސީ ހަތިޔާރަކަށް. މި ސަރުކާރުގެ ކޮންމެ ވިޔާނުދާކަމެއް ފޮރުވަން ބޭނުންކުރާ ހަތިޔާރަކަށް މިހަދަނީ ރައީސް ޔާމީން." އަދުރޭ ވިދާޅުވިއެވެ.\nރައީސް ޔާމީނަށް އިއްވާފައިވާ ފަސް އަހަރުގެ ޖަލު ހުކުމުގެ ޝަރީއަތް ކުރިއަށްގެންދިޔައީ އިންސާފުވެރިކޮށް ކަމަށް ގަބޫލު ނުކުރައްވާ ކަމަށް ވެސް އަދުރޭ ވިދާޅުވިއެވެ. ޢަބުދުއްރަހީމް ވަނީ ރައީސް ޔާމިން ޚިޔާނަތްތެރިވެވަޑައިގެންނެވި ނަމަ ގައުމަށް ތަރައްގީ ގެންނާނީ ކިހިނެއްތޯ ސުވާލު އުފައްދަވާފައެވެ. ރާއްޖޭގެ ތާރީހު ދުށް އެންމެ ގިނަ މަޝްރޫއުތައް ހިންގުނީ މިދިޔަ ސަރުކާރުގެ ދުވަސްވަރު ކަމަށާ އެއީ ކުރީ ސަރުކާރުން ހިޔާނާތް ނުހިންގާ ކަމުގެ ހެއްކެއް ކަމަށް އޭނާ ވިދާޅުވިއެވެ.\n"މި ސަރުކާރަށް ބައްލަވާ، 38 ބިލިއަން ފާސްކޮށްގެން ކުރެވުނު އެއްވެސް ކަމެއް ނެތް، ނަމަވެސް ރައީސް ޔާމީން ކުރެއްވި ކަންކަން އެ ހުރީ ފެންނަން." އަދުރޭ ވިދާޅުވިއެވެ.\nރައީސް ޔާމީނާ ގުޅުންހުރި މައްސަލަތައް ފުލުހުން ތަހުގީގު ކުރާއިރު މިހާރުގެ ކޮމިޝަނަރ އޮފް ޕޮލިސް މުހައްމަދު ހަމީދަކީ ރައްޔިތުންގެ އިތުބާރެއް އޮތް ބޭފުޅެއް ނޫން ކަމަށެވެ. އަދި ޕްރޮސެކިއުޓަރު ޖެނެރަލް ހުސައިން ޝަމީމަކީވެސް މިނިވަންކަން ގެއްލިފައިވާ ސަރުކާރުގެ ނުފޫޒުގެ ދަށުގައި ހުންނެވި ބޭފުޅެއް ކަމަށް އަދުރޭ ވަނީ ތުހުމަތުކުރައްވާފައެވެ.\nޕީޖީ އޮފީހުން ބުނީ، ރައީސް ޔާމީން ވަނީ ނުފޫޒު ބޭނުންކޮށްގެން މއ. ކުރިކީލަހިޔާ އަހުމަދު ކްރިކް ރިޒާ މެދުވެރިކޮށް ރިޝްވަގުތެ ގޮތުގައި 1،117،000 ޑޮލަރު ހޯދައި ސަން ކޮންސްޓްރަކްޝަން އެންޑް އިންޖިނިއަރިން އާއި ސަން އިންވެސްޓްމެންޓް ބޭނުންކޮށްގެން އެ ފައިސާ ލޯންޑާކުރުމަށްޓަކައި ފަށަލަކޮށްފަ ކަމަށެވެ. ރައީސް ޢަބްދުﷲ ޔާމީންގެ މައްޗަށް އުފުލާފައިވަނީ ރިޝްވަތު ހިފުމާއި، މަނީ ލޯންޑަރިންގެ ދައުވާ އެވެ.


SunOnline: China ge communist party ah America akaa nukulheveyne: Pompeo\nޗައިނާގެ ކޮމިނިސްޓް ޕާޓީއަށް އެމެރިކާއަކާ ނުކުޅެވޭނެ: ޕޮމެޕެއޯ\nމުހައްމަދު ޖަވާދު ޔޫސުފު 11 Aug 2020, 17:37\nބެއިޖިން (އޮގަސްޓް 11): އެމެރިކާއިން ޗައިނާގެ މަސްއޫލުވެރިންނާ ދެކޮޅަށް އަޅާ ދަތިކުރުމުގެ ފިޔަވަޅުތަކަށް ރައްދު ދިނުމުގެ ގޮތުން ޗައިނާ އެމެރިކާގެ އިތުރު ދެ މަސްއޫލުވެރިއަކާ ދެކޮޅަށް ދަތިކުރުމުގެ ފިޔަވަޅުތަކެއް އެޅުމުން އެމެރިކާގެ ޚާރިޖީ ވަޒީރު މައިކް ޕޮމްޕެއޯ ކޯފާވެއްޖެއެވެ.\nއެމެރިކާގެ ޚާރިޖީ ވުޒާރާގައި "ނިއުޒް މެކްސް" ޓީވީ ނެޓްވާކަށް ދެއްވި ބަސްދީގަތުމެއްގައި ޕޮމްޕެއޯ ވިދާޅުވީ ޗައިނާގެ ކޮމިއުނިސްޓް ޕާޓީއަށް އެމެރިކާއާ ނުކުޅެވޭނެ ކަމުގައެވެ. ޗައިނާ އެޅި ދަތިކުރުމުގެ ފިޔަވަޅުތައް ވަޒަންކުރުމަށްފަހު އެކަމަށް އެކަށީގެންވާ ރައްދު ދޭނެ ކަމުގެ އިންޒާރު ދެއްވަމުން ޕޮމްޕެއޯވަނީ ޓްރަމްޕްގެ ސަރުކާރުން އެމެރިކާގެ ރައްޔިތުން ހިމާޔަތް ނުކުރާނެކަން ޗައިނާއަށް ހީވާނަމަ އެއީ ޗައިނާގެ މައްސަލައެއްކަމަށާ ޗައިނާ އެމެރިކާއާ ކުރިމަތިލާންޖެހޭނީ ޗައިނާގެ ވަރުންކަމަށް ވިދާޅުވެ މަލާމާތުގެ ބައެއް ބަސްތައް ބޭނުން ކުރައްވާފައެވެ.\nޓްރަމްޕްގެ ސަރުކާރުގައި ހިމެނޭ އެންމެ ހަރުކަށި ވިސްނުމުގެ މަސްއޫލުވެރިޔާ ކަމަށް ސިފަކުރެވޭ ޕޮމެޕެއޯ ގެ ވާހަކަތައް ހުރީ ޗައިނާގެ ފިޔަވަޅުތަކާމެދު ކޯފާވެގެން ޗައިނާ ނިކަމެތިކޮށްލުމުގެ ރާގެއްގައި ކަމަށާ ޕޮމްޕެއޯ ކޯފާވެގެން މިއުޅެނީ އދ. ން އީރާނާ ދެކޮޅަށް އަޅާފައިވާ ހަތިޔާރުގެ ދަތިކުރުމުގެ ފިޔަވަޅުތައް އޮކްޓޯބަރުގައި އަލުން އައު ކުރުމަށް އެމެރިކާ ސަލާމަތީ މަޖިލީހަށް ހުށަހެޅި ގަރާރަށް ޗައިނާ ދެކޮޅުހަދާތީކަމަށް ބެލެވޭކަމަށް މުރާސިލުން ބުނެއެވެ. ޗައިނާއިން ވީޓޯކޮށްފިނަމަ އެމެރިކާގެ ގަރާރު އުވި އީރާނާދެކޮޅަށް އަޅާފައިވާ ހަތިޔާރުގެ ފިޔަވަޅުތައް އުވިގެންދާނެއެވެ.\nވައިޓް ހައުސް އިން ވަނީ ޗައިނާއިން އެމެރިކާގެ މަސްއޫލުވެރިންނާ ދެކޮޅަށް އެޅި ދަތިކުރުމުގެ ފިޔަވަޅުތަކަކީ ބުރަދަނެއްނެތް އެއްޗެއްކަމަށް ސިފަކޮށްފައެވެ. އަދި ޗައިނާގެ ފިޔަވަޅުތަކަށް ރައްދު ދިނުމަށް ޓަކައި އިތުރު ފިޔަވަޅުތައް އަޅާނެކަމުގެ އިޝާރާތެއް ވައިޓް ހައުސްގެ ތަރުޖަމާނު ކެއިލީ މެކްނަނީ ދެއްވާފައެއް ނުވެއެވެ. ޗައިނާގެ ޚާރިޖީ ވުޒާރާއިން ވަނީ އެމެރިކާގެ ކޮންގްރެސްގެ ދެ މެންބަރެއްގެ މައްޗަށް ސަރުކާރުން ދަތިކުރުމުގެ ފިޔަވަޅުތައް އިއްޔެ އެޅިކަން ކަށަވަރުކޮށްދީފައެވެ.\nއެމެރިކާގެ ފިޔަވަޅުތަކުގެ ރައްދުގައި ޗައިނާއިން މިހާތަނަށް ދަތިކުރުމުގެ ފިޔަވަޅުތައް އެޅި އެމެރިކާގެ މަސްއޫލުވެރިންގެ އަދަދު 11 އަށް އަރައެވެ. އެމެރިކާއިންވެސް ދަތިކުރުމުގެ ފިޔަވަޅުތައް އަޅާފައިވަނީ ޗައިނާގެ 11 މަސްއޫލުވެރިއަކާ ދެކޮޅަށެވެ. އެމެރިކާއިން ދަތިކުރުމުގެ ފިޔަވަޅުތައް އެޅީ ހޮންގްކޮންގައި ޑިމޮކްރަސީގެ ނަމުގައި ކުރިޔަށްގެންދާ ވަކިވެގަތުމުގެ ހަރަކާތްތައް ހުއްޓުވުމަށްޓަކައި އެސަރަހައްދުގައި ޗައިނާ ތަންފީޒުކުރަން ފެށި އަމަނާބެހޭ ގާނޫނު ތަންފީޒު ކުރުމުގައި އިސްކޮށް އުޅުއްވާ ޗައިނާގެ މަސްއޫލުވެރިންނާ ދެކޮޅަށެވެ. ޗައިނާއިން އެމެރިކާގެ މަސްއޫލުވެރިންނާ ދެކޮޅަށް ފިޔަވަޅުއެޅީ އެފިޔަވަޅުތަކަށް ރައްދު ދިނުމުގެ ގޮތުންނެވެ.\nޗައިނާއިން އެމެރިކާގެ މަސްއޫލުވެރިންނާ ދެކޮޅަށް އެޅި ފިޔަވަޅުތަކުގެ ތަފްސީލު އެގައުމުގެ ޚާރިޖީ ވުޒާރާއިން ދީފައެއް ނުވެއެވެ. ނަމަވެސް ޗައިނާގެ މީޑީއާ ބުނާގޮތުން އެފިޔަވަޅުތަކުގެ ތެރޭގައި ހިމެނެނީ އެމެރިކާގެ އެމަސްއޫލުވެރިން ޗައިނާއަށް ވަނުންމަނާކުރުމާއި ޗައިނާގެ ބޭންކްތަކުގައިވާ އެބޭފުޅުންގެ އެކައުންޓްތައް ފްރީޒް ކުރުމާއި ޗައިނާގައިވާ އެބޭފުޅުންގެ އެސެޓްތައް ހިފެހެއްޓުމެވެ. އެމެރިކާއިން ޗައިނާގެ މަސްއޫލުވެރިންނާ ދެކޮޅަށް އަޅާފައިވަނީވެސް މިފަދަ ފިޔަވަޅުތަކެކެވެ.\nޗައިނާއިން ދަތި ކުރުމުގެ ފިޔަވަޅު އެޅި އެމެރިކާގެ 11 މަސްއޫލުވެރިންގެ ތެރޭގައި ކޮންގްރެސް6މެމްބަރަކުވެސް ހިމެނެއެވެ. އިއްޔެ ޗައިނާއިން ދަތިކުރުމުގެ ފިޔަވަޅުތައް އެޅި އެމެރިކާގެ ދެ މަސްއޫލުވެރިންނަކީ ކޮންގްރެސްގެ ދެ މެންބަރުން ކަމަށްވާ މާކޯ ރޮބިއޯ އާއި ޓެޑް ކްރޫޒް ހިމެނެއެވެ. ޗައިނާގެ ޚާރިޖިއްޔާއިންވަނީ އެމެރިކާގެ ފިޔަވަޅުތަކަށް ޗައިނާއިން ރައްދު ނުދޭނެކަން އެމެރިކާގެ މަސްއޫލުވެރިންނަށް ހީވާނަމަ އެއީ ކުށްހީއެއްކަމަށް ބުނެފައެވެ. (ނޫސްއެޖެންސީތައް)\nޗައިނާގެ މިނިސްޓްރީގެ ބައްދަލުވުމެއްގައި ޑރ. ހުސެއިން\nޗައިނާއަށް ޖާސޫސްކޮށްދިން އެމެރިކާގެ ފުލުހަކަށް ދައުވާ


High voltage ge massakatheh kuran maadhamaa mulhi Kulhudhuffushi karantu kandaalanee\nކުޅުދުއްފުށި، މާދަމާ މުޅި ރަށުން ކަރަންޓް ކަނޑާލާނެ--\nހައިވޯލްޓޭޖްގެ މަސައްކަތެއްކުރަން މާދަމާ މުޅި ކުޅުދުއްފުށިން ކަރަންޓް ކަނޑާލަނީ\nކުޅުދުއްފުށި ސިޓީގެ ކަރަންޓް ހިދުމަތް އަޕްގުރާޑްކުރުމަށް ކުރާ މަސައްކަތުގެ ތެރެއިން މާދަމާ އެރަށުން ކަރަންޓް ކަނޑާލަން ހަމަޖެހިފައިވާކަމަށް ފެނަކަ ކޯޕަރޭޝަނުން ހާމަކޮށްފި އެވެ.\nކުޅުދުއްފުށީ ފެނަކަ ބުރާންޗުން އާންމުކުރި އިއުލާނެއްގައި ބުނެފައިވަނީ ހައިވޯލްޓޭޖް މަސައްކަތެއް ކުރުމަށްޓަކާ މާދަމާ، 20 އޯގަސްޓް ވާ ބުރާސްފަތި ދުވަހު ހެނދުނު9އަކުން ފެށިގެން މަސައްކަތް ނިންމެންދެން މުޅި ކުޅުދުއްފުށިން ކަރަންޓްގެ ހިދުމަތް މެދުކެނޑޭނެކަމަށެވެ.\nފެނަކަ އޮފިޝަލަކު ކޭއޯއަށް ވިދާޅުވީ، ކަރަންޓް ކަނޑާލަނީ އަލަށް ޒިގްޒެގް ސަރަހައްދުގައި ބެހެއްޓި ޓްރާންސްފޯމަރު ހައިވޯލްޓޭޖްގެ ކޭބަލް ނެޓްވޯކާ ގުޅާލުމަށް ކަމަށެވެ. އެ ސަރަހައްދަކީ ވަރަށް އާންމުކޮށް ކަރަންޓް ޑްރޮޕްވާ ސަރަހައްދެއްކަމުން އެ މައްސަލަ ހައްލުކުރުމަށް ދާދިފަހުން އެ ކުންފުނިން ވަނީ ޓްރާންސްފޯމަރެއް ބަހައްޓައި ބޮޑެތި މަސައްކަތެއްކުރަމުންނެވެ.\nމީގެ އިތުރުން ވެލިގަނޑު ސަރަހައްދުގައިވެސް ޓްރާންސްފޯމަރެއް ބަހައްޓައި މައި ނެޓްވޯކާ ގުޅާލުމުގެ މަސައްކަތްވެސް ފެނަކައިން ދަނީ ކުރަމުންނެވެ. އަލަށް އިތުރުކުރެވުނު ދެ ޓްރާންސްފޯމަރާއެކު މިހާރު ޖުމްލަ 8 ޓްރާންސްފޯމަރު ވަނީ ކުޅުދުއްފުށީގައި ބަހައްޓާފަ އެވެ.\nކުޅުދުއްފުށީގެ ކަރަންޓްގެ ހިދުމަތް ރަނގަޅުކުރުމަށް ފެނަކައިން ގިނަ މަސައްކަތެއް ދަނީ ކުރަމުންދާއިރު ކުޅުދުއްފުށި ސިޓީގައި ކަރަންޓް ފޯރުކޮށްދިނުމަށް މިހާރުވެސް6ޖަނަރޭޓަރު ބޭނުންކުރެ އެވެ.\nފެނަކަ އިން ބުނީ ކަރަންޓް ކަނޑޭ ކޮންމެ ފަހަރަކުވެސް ކަރަންޓް އައުމުގެ ކުރިން ބޭނުންކުރައްވައި އިލެކްޓްރޯނިކް އަދި އިލެކްޓްރިކަލް ހުރިހާ ތަކެއްޗެއްގެ ސްވިޗް އޮފް ކޮށްފައިވާ ބެހެއްޓުމަށް އެފަރާތުން އިލްތިމާސްކުރެ އެވެ.


Zero Tolerances: Badhu akhlaagee amalu | MTCC's Blog\nZero Tolerances: Badhu akhlaagee amalu\n04 މާރިޗު 2009 13 ޚިޔާލުތައް\nby emptycc in Complains, Thoughts Tags: employees\nޒީރޯ ޓޮލަރެންސް: ބަދުއަޚްލާގީ އަމަލު\nބްލޮގު ބަލަމުންދަނިކޮށް ކުއްލިއަކަށް އަޅައިގަތީ ޒީރޯ ޓޮލަރެންސްއެއްގެ މެމޯގެ ވާޙަކައެކެވެ. ވަރަށްގިނަ ބަޔަކު ކޮމެންޓްވެސް ކޮށްފައިވާ އާޓިކަލެކެވެ. މިއީ އަބަދުވެސް އެމްޓީސީސީތެރެއިންނާއި އެހެނިހެން ކުންފުނިތަކުގެ ތެރެއިންވެސް ވަރަށް ފުޅާދާއިރާއެއްގައި ވާހަކަދެކެވޭ މައުޟޫއެކެވެ. އެހެންކަމުން އަޅުގަނޑުވެސް ކޮންމެވެސް އެއްޗެއް ލިޔެވޭތޯ އަޅުގަނޑުގެ ކޮމްޕިއުޓަރގެ ކީ ބޯޑަށް ފިތާލަންފެށީމެވެ. (އިތުރަށް ވިދާޅު ވުމަށް)\nއެންމެ ފުރަތަމަ ކަމަކަށް ފާހަގަކޮށްލާ ހިތްވަނީ މިފަދަ މުހިންމު މެމޯތައް މުއައްޒަފުންނަށް ވަގުތުން އަންގަން ޖެހޭނެކަމެވެ. އަދިވެސް އެމްޓީސީސީގައި މިމެމޯ ނުފެނިވާ ވަރަށްގިނަ މުއައްޒަފުން އެބައުޅެވެ. ބަދުއަޚްލާގީ މައްސަލަ ސާބިތުވާ ފަރާތްތަށް ކަނޑާލާނެކަމަށް އިންޒާރުދީފައިވާއިރު، އަޅުގަނޑުގެ ހިތުގައި އުފެދޭ ސްވާލަކީ އެމްޓީސީސީގެ މާހައުލުގައި ހިގާ މިފަދަ ކަންތައްތައް ބަލާނެބާވައެވެ. އަދި ބަދު އަޚްލާގީ އަމަލުމާނަ ކޮށްފައިވަނީ ކިހިނެތްކަމެވެ؟\nއަޅުގަނޑު މިހެން ދަންނަވާލަން މިޖެހުނީ ސަބަބުތަކެއްވެސް ނެތިއެއްނޫނެވެ. އެމްޓީސީސީގެ އެންމެ ސީނިއަރ މުއައްޒަފުންވެސް އަޚްލާގީގޮތުން ވަރަށް ދަށް ފަންތީގެ އަމަލު ޖޫނިއަރ ސްޓާފުންނާއިއެކު ހިންގަމުން ގެންދާތީއެވެ. މިސާލަކަށް އަންހެން މުއައްޒަފުން އުގުމަތީ ބޭންދުން، ދެމީހުން އެކަނި ކޮޓަރިއަށް ވަނދެ ތަޅުލުން އަދި ހަމަ އޮފީސް ނުރަސްމީގަޑީގައިވެސް އޮފީސް ތަޅުލައިގެން ކޮންމެވެސް މަސައްކަތްތަކެއް ކޮށްފައިވެސް އެބަހުއްޓެވެ. އަދި ހަމަ “ސެކްޝުއަލް ހެރެސްމަންޓް” ނޫނީ މުއައްޒަފުންނަށް ކުރެވޭ ޖިންސީ ގޯނާ އަކީވެސް ވަރަށް އާންމުގޮތެއްގައި އެމްޓީސީސީގެތެރޭ ހިގާކަމެކެވެ. ޖިންސީ ގޯނާއޭ ދެންނެވުމުން އެއީ ގަދަކަމުން ޖިންސީ ގުޅުން ހިންގަން އުޅުމެއް އެކަންޏެއްނޫނެވެ. އެއީ ޖިންސީ ގުޅުމަށް މަގުފަހިވާނެ ކަހަލަ ޒާތުގެ ވާހަކަ ދެއްކުމާއި، އެކަހަލަ ގޮތްގޮތަށް މުޚާތަބުކުރުމާއި، “ތަންތަނުގައި ކޮއްޓާލުން” ވެސް ހިމެނެއެވެ. މީގެ ކުރިންވެސް މިފަދަ އަމަލުތައް އެމްޓީސީސީގެ އެޗްއާރަށްވެސް (ވަރަށް މަދުން ނަމަވެސް) ހުށަހެޅިފައި އެބަހުއްޓެވެ. ނަމަވެސް އެއްވެސް ގަވާއިދެއް ނެތުމުން އެކަށީގެންވާ ފިޔަވަޅެއް އެޅިފައެއްނުވެއެވެ.\nއެހެންކަމުން އަޅުގަނޑު ދަންނަވާނީ މިމެމޯ އެކަނި ނެރެގެން އަދި ހަމަޖެހޭކަށް ނޯންނާނެއެވެ. މިދަފަ ގަވާއިދުތައް އެކުލަވާލާ ބަދު އަޚްލާގީ އަމަލަކީ ކޮބާކަންވެސް ބަޔާންކުރެވެންވާނެއެވެ. މިމެމޯއިން އެއީ ކިހާވަރެއްކަމެއްކަންނޭގެއެވެ. މިސާލަކަށް އެއީ ޒިނޭކުރުން ބާވައެވެ. ނޫނީ ބަރަހަނާކޮށް ދެމީހުން ތިއްބާ ފެނުމަށްވުރެ ގޯސްވުންބާވައެވެ. ބަދު އަޚްލާގޭ ބުނުމުން އެއީ ވަރަށްފުޅާ މާނައެކެވެ. އަޚްލާގީ ފެންވަރަށްވުރެ ދަށް ކޮންމެކަމެއް މިމާނައިގައި ނެގިދާނެއެވެ. އެހެންކަމުން އަޅުގަނޑުކުރިން ދެންނެވި ކަންތައްތައް ޖިންސީ ގޯނާވެސް ހިމެނިގެން މާނަކުރެވިދާނެއެވެ.\nދެން ހިތުގައި އުފެދޭ އަނެއް ސްވާލަކީ މިމެމޯއާއިއެކު އޮފީސް ލޯބި މަނާ ކުރަންވެއްޖެއެވެ. މުޅި ދުނިޔޭގައިވެސް އެންމެ ފުޅާ ދާއިރާއެއްގައި އޮފީސް ލޯބި ހިނގާ އެއްކުންފުންޏަކީ އެމްޓީސީސީއެވެ. އެމްޓީސީސީ މިހާރުވެފައިމިވަނީ ލޯބިވެރިން ހޯދާ މަރުކަޒެއްގެގޮތުގައެވެ. ވަގު ލޯބިވެރިންނާއި ހަޔާތުގެ ބައިވެރިންނެވެ. އޮފީސް ލޯތްބަކީ ވެސް ބަދު އަޚްލާގީ އަމަލަށް މަގުފަހިވާ ޒާތުގެ ކަމަކަށްވުމުގެ އިތުރުން މަސައްކަތު މާހައުލުގައި މައްސަލަ އުފެދޭ ކަމެކެވެ.\nމިހާ ހިސާބުން އަޅުގަނޑު ހަނދާނަށް އަންނަނީ އެމްޓީސީސީ ކޮންމެވެސް ޑިޕާރޓްމަންޓެއްގައި ވަޒީފާ އަދާކުރި އަންހެން މުއައްޒަފެއްގެ ވާހަކައެކެވެ. އެއީ އޭނާގެ ސީނިއަރ މުއައްޒަފުންނަށްވެސް އަދި އެއްކޮށް މަސައްކަތްކުރާ މުއައްޒަފުންނަށްވެސް އެއްޗެކޭ ބުނެވޭވަރަށް ވުރެމާބާރުގަދަ މުއައްޒަފެކެވެ. މުޅި ސެކްޝަން ކޮންޓްރޯލްކުރަނީއޭނައެވެ. ސަބަބަކީ އޭނާއަކީ އެމްޓީސީސީގެ ވަރަށް އިސްބޭފުޅެއްގެ “ވަގު އަނބެއް” ކަމެވެ. ތަފާތު އެކިއެކި ސިފަސިފާއިގައި މިދެމީހުން ވަނިކޮށްވަނީ ތަފާތުއެކިއެކި މުއައްޒަފުންނަށްފެނިފައެވެ. އެވާހަކަ މިހާރުވެސް ދެކެވެއެވެ. މިކަހަލަ އެތައްކަމެއް އެމްޓީސީސީތެރޭވަނީ ވަނީ ހިގާފައެވެ.\nއަޅުގަނޑު އެޗް އާރަށްވެސްް ގޮވާލަނީ މިފަދަ ގަވާއިދުތައް އެކުލަވާލާ އަޚްލާގީ މައްސަލަތައް މިންވަރުތަކާއި އެކަންކަމުން ދޭނެ އަދަބުތައް ކަނޑައެޅުމަށެވެ. މީގެ ތެރޭގައި ޚާއްސަގޮތެއްގައި ލޯބީގެ މައްސަލަތަކާއި ބަދު އަޚްލާގީ މައްސަލަތައް ހިމެނެންޖެހޭނެއެވެ. އެހެންކަމުން މިހާރުދެން އިތުރަށް އެމްޓީސީސީގެ ބޮހުންނަށް އެއްފަހަރާ “5ވަގުއަނބިން” އެމްޓީސީސީތެރެއިން ގެންގުޅެވިގެން ނުވާނެއެވެ. މިފަދަ މައްސަލަތައް އަމިއްލައަށް އިސްނަގައިގެން އެޗްއާރު އިން ބަލަންވާނެއެވެ. ހުއްޓުވަންވާނެއެވެ. ކުރީގެ އެޗްއާރުން މިކަމަށް ހިތްވަރުދީފައިވާކަމަށް ފެންނާތީ އެކަން ކުށްވެރިކުރަމެވެ\nPrevious Blog Stats, 1st March 2009 Next Bafayaa bunanee 4\nމާރިޗު 08, 2009 @ 00:41:26\nކޮބާ މިތަނުގައި ތިބި އެކުޅީގެ މީހުން، ޓީ.އެސް.ޑީ އަކީ އެކުޅިއަށް އަރާހުރިތަނެއް . މިބެޔަށް ކަމުދެޔޯ ނަސީބްކުޅިކުޅުނަސް އަންހެނަކާބެހިގެން ނުވާނެޔޯ. (އޮފީސްތެރެއިން) އެހެޔޮ އޮފީސް ދަތުރުތަކުގަ ގޮސް ދުރުމީހުންނާ (ރައްތަށުގެ ) ކުދިންނާ ކިތަންމެވަރަކަށް ބެހުނަސް އޯކޭ. މިބޭ ޔަށްވީގޮތަކީ މިބެޔަށް ދެން މިޤައުމުން އިންނާނެ މީހަކުނުވީމަ…… ދެން އެރުޅިބާލަނީ ހުރިހާ ދިވެހިންނަށް. ނިކަން ޝާހީން މެންހެން މޫނުގެ ކުލައަލިކޮށލައިގެން ނިކުމެބަލަ. ލިބޭނެ ، މިހާރުވެސް ކިޔާތީ އަޑުއަހަން ލާމް އަތޮޅުގަ މާވަރުގަދަ ޕްރޮޖެކްޓެއްހިންގާވާހަކަ، ބަފަޔާ ދިމާވީމަ މީގެ ތަފްސީލް އެނގޭނީ.\nމާރިޗު 06, 2009 @ 21:08:07\nބެއްޔާބުނިހެން ތިމެމޯއަށް އަޅުގަނޑު ތާއީދުކުރަން އެކަމަކު ބެއްޔާއަށް އަޅުގަނޑުގެ ރިކޮމެންޑޭޝަންތައް ދޭހަނުވީތީ ހިތާމަކުރަން އަޅުގަނޑު އޮންނާނެ ގަވާއިދުތަކާއި އެމަދަ މައްސަލަތަށް ބެލުމަށް ގޮވާލާފައި އެހިސާބުން އެޗް އާރުން ކަންނޭގެ އިތުރު ސްޓަޑި ހަދަންވީ، އެހެންކަމުން ބެއްޔާއަށް ބުނަން ބޭނުންވަނީ ވިގަނޏަކީ ކޮމްޕްލެއިން ކުރާމީހެއްނޫނޭ މައްސަލަތައް ފާހަގަކުރާ މީހެކޭ ކޮންމެހެން ނުޖެހޭ ހުރިހާ ސޮއުޝަނެއް ވިގަނި ދޭކަށްވެސް ކޮމެންޓްކުރާ މީހުންނާއި ކަމާއި ގުލޭ ދާއިރާއިން ސޮލިއުޝަން ހޯދަންވާނީ ވިގަނިމެން މައްސަލަތައް ނޯޓިސްކުރާނީ މިއީކަންނޭގެ ކުރިއެރުވޭނެގޮތަކީވެސް . ޝުކުރިއްޔާ\nމާރިޗު 06, 2009 @ 15:31:27\nއޮފީސްލޯބި މިއީހަމައޮފީސްތެރޭހިނގާކަންތަށް މިކަންހަމަހިނގާނެ


BREAKING: Covid Ga Miadhu6Mareh, Bodu Biruveri Kameh! - Vaguthu\nކޮވިޑްގައި މިއަދު ހަ މަރެއް، ބޮޑު ބިރުވެރިކަމެއް!\n1 ދުވަސް ކުރިން ( ޖޫން 1, 2021 )\nކޮވިޑް-19 ޖެހިގެން ފާއިތުވެދިޔަ 14 ގަޑިއިރު ތެރޭގައި ރާއްޖެ އިން މިއަދު ހަ ވަނަ މީހަކު ނިޔާވެ، ބިރުވެރިކަން ބޮޑުވެއްޖެއެވެ.\n"ވަގުތަށް" އެނގިފައިވާ ގޮތުގައި ހުޅުމާލެ ކޮވިޑް ފެސިލިޓީގައި ފަރުވާދެމުން ދަނިކޮށް ނިޔާވެފައި ވަނީ އުމުރުން 61 އަހަރުގެ ދިވެހި ފިރިހެނެކެވެ. އެމީހާއަކީ އައްޑޫ އަށް އުފަން މީހެއް ކަން ވެސް އެނގިފައިވެއެވެ.\nމިއާ އެކު ރާއްޖެ އިން ކޮވިޑް ބަލީގައި ނިޔާވި މީހުންގެ އަދަދު ވަނީ 167 އަށް އަރައިފައެވެ.\nމިއަދު ކޮވިޑް ބަލީގައި ނިޔާވި މީހުންގެ ތެރެއިން ހަތަރު މީހަކު ނިޔާވީ ކޮވިޑް ފެސިލިޓީގައި ފަރުވާ ދެމުން ދަނިކޮށެވެ. އެއީ އައްޑޫ އަށް އުފަން މީހާގެ އިތުރުން އުމުރުން 70 އަހަރުގެ ދިވެހި ފިރިހެނަކާއި 50 އަހަރުގެ ދިވެހި ފިރިހެނަކާއި 59 އަހަރުގެ ދިވެހި އަންހެނެކެވެ.\nބ. އަތޮޅު ކޮވިޑް ފެސިލިޓީގައި ފަރުވާ ދެމުން އަންނަނިކޮށް މިއަދު ނިޔާވެފައި ވަނީ އުމުރުން 87 އަހަރުގެ ދިވެހި ފިރިހެނެކެވެ. އޭދަފުށީ ފެސިލިޓީން ނިޔާވި މީހަކީ އެތަނުގައި ފަރުވާދެމުން ދަނިކޮށް ނިޔާވި ފުރަތަމަ މީހާއެވެ.\nކޮވިޑް ބަލީގައި އިއްޔެ ތިން މީހަކު ދުނިޔެ ދޫކޮށްފައިވެއެވެ. އެކަމަކު، އޭގެ ކުރީ ދުވަހު މި ބަލީގައި އެއްވެސް މީހަކު ވަކިވެފައެއް ނުވެއެވެ.\nމިދިޔަ މަހަކީ ކޮވިޑް-19 ގެ ބަލީގައި އެންމެ ގިނަ ބަޔަކު ރާއްޖެ އިން ނިޔާވި މަހެވެ. މެއި މަހު 88 މީހަކު ކޮވިޑް ބަލީގައި ނިޔާވެފައިވެއެވެ. މެއި މަހު މިބަލީގައި ރާއްޖެއިން އެންމެ ގިނަ މީހުން އެއް ދުވަހެއްގައި ނިޔާވީ 24 ވަނަދުވަހުއެވެ. އެދުވަހު 13 މީހަކު ވަނީ މި ބަލީގައި ނިޔާވެފައެވެ.\nޖޫން މަސް ފެށުނު އިރު، ކޮވިޑް ބަލީގައި ނިޔާވާ މީހުންގެ އަދަދު އިތުރުވުމަކީ ރާއްޖޭގެ ހާލަތު އަދިވެސް ނުރައްކާތެރިކަން ހާމަކޮށްދޭ ކަމެކެވެ. ކަމާބެހޭ ފަރާތްތަކުން ލަފާކޮށްފައިވާ ގޮތުގައި ކޮވިޑް ކޮންޓްރޯލް ކުރުމަށް އަޅާފައިވާ ހަރުކަށި ފިޔަވަޅުތަކާ އެކު ކޮވިޑްގެ ވޭދަނަތައް ދުވަހެއް ދުވަހަކަށް ދަށަށް ދިޔަ ނަމަވެސް ކޮވިޑްގައި ނިޔާވާ މީހުންގެ އަދަދު މަދުވާން އަދިވެސް ދުވަކޮޅެއް ނަގާނެއެވެ.\nސިއްހީ ތަޖުރިބާކާރުން ބުނަމުންދާ ގޮތުގައި ކޮވިޑް ބަލީގައި ނިޔާވާ މީހުންގެ ތެރެއިން ގިނަ މީހުންނަކީ ކޮވިޑުން ދިފާއުވުމަށް އެއްވެސް ވެކްސިނެއް ނުޖަހާ މީހުންނެވެ. ނަމަވެސް ވެކްސިންގެ އެއް ޑޯޒާއި ދެ ޑޯޒް ފުރިހަމަކޮށްފައި ތިބި ބައެއް މީހުން ވެސް މި ބަލީގައި ނިޔާވެފައިވެއެވެ.\nސިއްހީ ހިދުމަތްތެރިން ލަފާ ކުރާ ގޮތުގައި ކޮވިޑް ބަލީގައި މިހާ ގިނަ ބަޔަކު ފައްސިވެ، ނިޔާވަނީ ކޮވިޑްގެ އާ ވޭރިއަންޓުތަކެއް ރާއްޖޭގައި ފެތުރޭތީ ކަމަށް ބެލެވެއެވެ. އެކަމަކު، މިހާތަނަށް އައިއިރު އެއީ ކޮން ވޭރިއަންޓެއް ކަމެއް ދެނެގަނެވިފައެއް ނުވެއެވެ. ރާއްޖޭގައި އުޅެނީ ކޮވިޑްގެ ކޮން ވޭރިއަންޓެއްތޯ ޓެސްޓް ކުރުމުގެ މަސައްކަތް ކުރާ އިރު، މިހާތަނަށް އައިއިރު ނަތީޖާ ލިބިފައެއް ނުވެއެވެ.\nކޮވިޑް ފެތުރުން ކޮންޓްރޯލް ކުރުމަށް މާލެ ސަރަހައްދުގައި ވަނީ ހަރުކަށި ފިޔަވަޅުތަކެއް އަޅައިފައެވެ. އެގޮތުން ހުއްދަ ނެތި ބޭރަށް ނުކުމެ އުޅުމަކީ މަނާ ކަމެކެވެ. އަދި ހަވީރު 4:00 އިން ފެށިގެން ހެނދުނު 8:00 އަށް މާލެ ސަހަރައްދުގައި އަންނަނީ ކާފިއު ހިންގަމުންނެވެ.\nމީގެއިތުރުން ކޮވިޑްގެ ހާލަތު ގޯސް ރަށް ރަށުގައި ވެސް ކޮވިޑުން ރައްކާތެރިވުމަށް ހަރުކަށި ފިޔަވަޅުތަކެއް ވަނީ އަޅައިފައެވެ.\nޖޫން 1, 2021 15:57\nމިނިސްޓަރު ނަސީމް އިސްތިއުފާ\nޖޫން 1, 2021 16:23\nވޭރިއަންޓް ނޭގިގެންތަ ނޫނީ އިންޑިއާ ވޭރިއަންޓޭ ބުނަން ނު ކެރިގެންތަ.\nޖޫން 1, 2021 16:42\nޥޭރިއަންޓް ތަކަށް ނަން ދޭން އުޅެނީ. ޔޫކޭ ވޭރިއެންޓަށް ރޮބިން ނުވަތަ އަލްފާ އޭ ކިޔަނީ! ޢިންޑިޔާ ވޭރިއެންޓަށް ގައްމާ ނުވަތަ ކޮންމެވެސް ދޫންޏެއްގެ ނަމެއް!\nޖޫން 1, 2021 17:23\nޖޫން 1, 2021 18:38\nމޯދީ ކީމަ ރަގަޅު ވާނެ\nޖޫން 1, 2021 19:01\nރާއްޖޭގައި ކޮވިޑްގަ މަރުވާ ފިރިހެނުން ގިނަހެން ހީވޭ އަންހެނުންނައްވުރެ\nމީއަޅެ މަށަށް އެކަނި ހީވާގޮތެއްތަ\nޖޫން 1, 2021 21:17\nނަސީމު އިސްތިއުފާ ވެކްސިން ނެތިގެން ދެވަނަ ޑޯޒް ނުޖަހައި އެތައްބަޔަކު އެބަތިބި އެ ރައްޔިތުން ބިރުން ދުވަނީ ކޮންމެ ޤައުމަކުންވިއަސް ވެކްސިން ގެންނަން ޖެހޭ ޙާލަތައް މިއޮއްދަނީ ނަސީމު ޒާތީވާނެކަމެއްނެތް


Idhikolhu leader geah, Idhikolhu ves himeynun ge ah\nއިދިކޮޅު ލީޑަރު އަދި ކުރީގެ ރައީސް އަބްދުﷲ ޔާމީން އަބްދުލްގައްޔޫމް: އެމަނިކުފާނު ވަނީ ވަގުތީ ގޮތުން ގޭ ބަންދަށް ބަދަލު ކުރައްވާފައި -- އަވަސް ފޮޓޯ\nރާއްޖެ އަނެއްކާވެސް ތަޖުރިބާ ކުރަމުން މިދަނީ ސިޔާސީ ގޮތުން ހަލަބޮލި ދުވަސްތަކެކެވެ. ކޮވިޑްގެ ބަލިމަޑުކަމާއި ގުޅިގެން ރާއްޖެ ތަޖުރިބާ ކުރަން ޖެހިފައި ވަނީ ކިތަންމެ ހިތްދަތި ހާލެއް ނަމަވެސް ސިޔާސީ އޮއިވަރާއި ރާޅުބާނި އިންތިހާއަށް ބޮޑެވެ. ކޮވިޑްގެ ތެރޭގައި ސަރުކާރުން ލައްކަ ގިނަ ގޯސްތައް ހަދާފައިވާ ކަމުގެ ތުހުމަތުތައް ބޮޑެވެ. ކޮރަޕްޝަނާއި ފަސާދައިގެ ތުހުމަތުގެ އިނގިލި އެތައް ވަޒީރުންނަކާއި ސަރުކާރަށް އެބައޮތެވެ. ވެރިކަން ކުރާ ޕާޓީގެ ތެރެއިން ވެސް ތަފާތު ތުހުމަތުތައް ނިކުމެ ފުޅާވެ ބޮޑުވެފައި ވެއެވެ. އެ ތުހުމަތުތައް ހިފައިގެން އިދިކޮޅު ވެސް ދާދި ފަހަކާ ޖެހެންދެން އޮތީ މަގުމަތީގަ އެވެ.\nކޮރަޕްޝަނާއި ފަސާދައަށް ތުހުމަތު ކުރެވޭ މައްސަލަތަކުގެ ތެރޭގައި ރާއްޖެއަށް ހޯދަން ބޭނުންވި ވެންޓިލޭޓަރު ޑީލް ދިނުމުގައި ހަދާފައިވާ ބޮޑު ގޯހާއި އުސޫލުތަކާއި ހިލާފަށް ދޫކޮށްފައިވާ އެތައް މިލިއަން ރުފިޔާއެއް ހިމެނެ އެވެ. އޮކްސިޖަން ސިލިންޑަރު ގެނައުމުގައި ބާ ސިލިންޑަރު ގެނެސް އޮޅުވާލުމާއި ބޮޑު އަދަދެއްގެ ފައިސާ އެކަމަށް ހޭދަކުރުމުގެ ތުހުމަތު ވެސް އެބައޮތެވެ. އެ ތުހުމަތުތަކާއި ގުޅިގެން އެތައް ބައެއްގެ މަގާމާއި ވަޒީފާ ގެއްލިއްޖެ އެވެ. މަޖިލީހާއި ތަހުގީގީ އިދާރާތަކުން މައްސަލަތައް އެދަނީ ބަލަމުންނެވެ. މައްސަލަ އޮއްބާލާ ދައުވާ ކުރަން ދައުލަތުން ފަސްޖެހޭ ކަމުގެ ބޮޑެތި ތުހުމަތުތައް ވެސް އުފެދިފައި ވެއެވެ.\nހެލްތް މިނިސްޓަރަކަށް ކުރީން ހުންނެވި އަބްދުﷲ އަމީން އާއި އެ މިނިސްޓްރީގެ ދެ ޑެޕިއުޓީ މިނިސްޓަރުން ކަމުގައިވާ ޝިޔާމާއި މުހައްމަދާއި ނިޝާމާ މުހައްމަދު މަގާމު ވަނީ ގެއްލިފަ އެވެ. ތުހުމަތުތަކާއިއެކު ކުރުމަތިވި ވަރުގަދަ ޕްރެޝަރުގައި އަމީން އިސްތިއުފާ ދެއްވީ އެވެ. ޝިޔާމާ އާއި ނިޝާމާ ގެއަށް ފޮނުވާލާ އެތައް މަހަކު ބެއިތިއްބުމަށް ފަހު އިއްޔެ މަގާމުން ދުރުކުރީ އެވެ. ސިލިންޑަރުތައް ގަތް ދުވަސްވަރު މޯލްޑިވް ގޭސްގެ އިސްވެރިއެއްގެ ގޮތުގައި ހުންނެވީ އޭރުގެ ޑެޕިއުޓީ މެނޭޖިން ޑިރެކްޓަރު އަލީ އިކްރާމްގެ ވަޒީފާ ވެސް ވަނީ ގެއްލިފަ އެވެ. މިއީ ކޮވިޑާއި ގުޅިގެން ހިނގާ ދިޔަހާ ކަންކަމެވެ.\nއަދި ކޮވިޑް ކޮންޓްރޯލް ކުރުމާއި ފިޔަވަޅުތައް އެޅުމުގައި ސަރުކާރު ފެއިލްވެފައިވާ ކަމުގެ ތުހުމަތަކީ ވެސް އޮތް ތުހުމަތެކެވެ.\nމި ނާޒުކު ދަނޑިވަޅުގައި މިދިޔަ މަހެއްހާ ދުވަހު އެންމެ އަޑުގަދަ ކޮށްލާފައި އޮތީ ނިޒާމު ބަހުސްގެ މައްސަލަ އެވެ. ރާއްޖޭގައި ވެރިކަން ހިންގާ ރިޔާސީ ނިޒާމު، ބަރުލަމާނީ ނިޒާމަކަށް ބަދަލު ކުރަން ޖެހޭ ވާހަކަ އެވެ. ރައީސް ނަޝީދުގެ އިސްވެ އެ ބަހުސް ފައްޓަވާ ވަރަށް ފުޅާ ކުރައްވައިފި އެވެ. ނިޒާމުގެ ކެންޕެއިން ފެށި މާލޭގެ އެކި ސަރަހައްދުތަކުގައި އެ ނިޒާމު ރަމްޒުކޮށްދޭ ނިޝާންތަކާއި ޝުއޫރުތައް ލިޔެ ބަހައްޓަން ފަށައިިފި އެވެ. އެންމެ ފަހުން ރައީސް ނަޝީދު ވަނީ ރަސްމީކޮށް އެކަން ރައީސް ސޯލިހަށް ހުށައަޅުއްވާފަ އެވެ.\nސަރުކާރު ކޯލިޝަންގެ ދެ ލީޑަރުންނާއި ރައީސް ސޯލިހް: ސަރުކާރުގެ ތެރޭގައިވެސް ބޮޑެތި ހިޔާލު ތަފާތުވުންތަކެއް ވަނީ އުފެދިފައި -- އަވަސް ފޮޓޯ\nއޭގެ ފަހުން ދެން އައީ ކުއްލި ގޮތަކަށް ވަޒީރުންގެ މަޖިލީހަށް ބަދަލު ގެންނެވުމުގެ މަސައްކަތް ރައީސް ފެއްޓެވި ވާހަކައެވެ. އެ މަޝްވަރާތައް ކޯލިޝަން ލީޑަރުންނާއެކު ކުރައްވަމުން ގެންދަވާ ކަމަށް ސަރުކާރުން ބުނެފައިވަނިކޮށް އެއްވެސް މަޝްވަރާއެއް ނެތި ފިޝަރީޒް މިނިސްޓަރު ކަމުން ޒަހާ ވަހީދު ވަކިކުރެއްވީ އެވެ. ރޭގަނޑު މެންދަމަށް އަޅާފައިވަނިކޮށް ފޯނު ކޯލަކުން ޒަހާގެ ކަންކަން "ނިންމާލީ" އެވެ. އަދިވެސް ބަދަލުތައް ކުރިއަށް އޮތް ކަމުގެ އަޑުތައް ރަށުތެރޭގައި އެބައޮތެވެ. އެ އަޑުތަކާއި އެއްގޮތަށް ކަންކަން ހިނގައިފިނަމަ ކޯލިޝަނަށް ލޮޅުން އަރާނެކަން ޔަގީނެވެ. އެކަމުގެ ސިގުނަލް މިހާރުވެސް ޕާޓީތަކުން ދީފި އެވެ.\nސިޔާސީ މައިދާން އެކި ދިމަދިމާއިން އެކި މައްސަލަތަކުގައި ކެކިއަރަމުންދާއިރު ކުއްލިއަކަށް އިދިކޮޅު ގެއްލިއްޖެ އެވެ. ކޮވިޑްގެ އެންމެ ނާޒުކު ދުވަސްތަކުގައި ވެސް މަގުމަތީ އޮތް އިދިކޮޅު އެކަށް ގެއަށް ވަދެއްޖެ އެވެ. މިވީ ކިހިނެތް ހެއްޔެވެ؟ ވީގޮތް ޔަގީނަށް ބުނަން ނޭންގުނަސް އެއް ކަމެއް ޔަގީނެވެ. އިދިކޮޅު ޕާޓީގެ ހަރަކާތްތައް ހުއްޓި ހަބަރު ހުސްވީ މިދިޔަ ބުރާސްފަތި ދުވަހުގެ ރެއިން ފެށިގެންނެވެ. އެއީ ޖަލުގައި ހުންނެވި ކުރީގެ ރައީސް އަދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ވަގުތީ ގޮތުން ޖަލު ބަންދުން ގެ ބަންދަށް ބަދަލު ކުރި ރެއެވެ.\nއެރޭ އެމަނިކުފާނު ގެކޮޅަށް ގެންނަވާތީ އިދިކޮޅުގެ ސަޕޯޓަރުންނާއި އިސް ބޭފުޅުން ރައީސް ޔާމީންގެ ގެކޮޅު ހ. ދޫވެހި ހިމެނޭ ސަރަހައްދަށް އެއްވެ އެމަނިކުފާނަށް އިސްތިގުބާލު ކުރިއެވެ. ރައީސް ޔާމީން ވެސް ސަޕޯޓަރުންނަށް އަތުގެ އިޝާރާތުން ސަލާމް ކުރެއްވިއެވެ. ވަރަށް ހިތްވަރާއި ސާބިތުކަމާއެކު ހުންނެވި ކަމުގެ ވަރުގަދަ މެސެޖް ދެއްވެވި އެވެ.\nރައީސް އަބްދުﷲ ޔާމީން، ޕީޕީއެމް އާއި ޕީއެންސީގެ ކައުންސިލް ބައްދަލްވުމެއް ކުރިއަށް ގެންދަވަނީ -- އަވަސް ފޮޓޯ\nއެ ރެއާ ހަމައަށް އިދިކޮޅު ކޯލިޝަންގެ ހަރަކާތްތައް ގަދަކޮށް މަގުމަތީގައި އޮތެވެ. ފުލުހުން ކިތަންމެ ކުރީން ޕީޕީއެމް އޮފީސް ހިމެނޭ ސަރަހައްދު ބަންދުކުރި ނަމަވެސް ކޮންމެވެސް ގޮތަކުން ދެމި ގަނެ މަގުމައްޗަށް ނިކުމެ އަޑުއުުފުލަ އެވެ. ރައީސް ސޯލިހާއި ސަރުކާރުގެ އިސްތިއުފާއަށް ގޮވާލާ ސަރުކާރުގެ ފެއިލިއާތައް ރައްޔިތުންނަށް ހާމަކޮށްދޭން މަގުމަތީ އިހުތިޖާޖު ކުރެއެވެ. ކޮންމެ ރެއަކު ހައްޔަރުކޮށް އަތޮޅުވެއްސަށް ގެންދިޔަސް ހަމަ ދޫކޮށްލުމާއެކު އަނެއް ދުވަހު މުޒާހަރާ ފަށައެވެ. ކިތަންމެ ޕެޕާސްރޭއެއް ޖެހި ނަމަވެސް ކިރުޕެކެޓަކުން ލޮލާއި މޫނު ދޮވެލައިގެން އެއަށްވުރެ ގަދަކޮށް މުޒާހަރާ ޖައްސަ އެވެ.\nކުއްލިއަކަށް މިވީ ކީއް ހެއްޔެވެ؟ މި މަހުގެ 10 ވަނަ ދުވަހު އޮތް ލޯކަލް ކައުންސިލްތަކުގެ އިންތިހާބުގެ ދެވަނަ ބުރުގެ ވޯޓްގައި މާވަށު ވޯޓްގެ ނަތީޖާ ނުގުނުމުގައި އިލެކްޝަންސް ކޮމިޝަނުން ގޯސްތަކެއް ހަދާތީ އިދިކޮޅުގެ ވެރިން އިންތިހާބާބެހޭ މައި މަރުކަޒަށް ވަޑައިގެން އީސީގެ އިސްވެެރިންނާއި ބައްދަލުކުރައްވާ ކަންބޮޑުވުންތައް ހިއްސާކުރި ނަމަވެސް މިފަހަރު އިދިކޮޅު ފެނުނީ ތަފާތުކޮށެވެ. މައްސަލަ ހައްލުވެ މާވަށު ގޮނޑިތައް ޕީޕީއެމަށް ކާމިޔާބުވިކަން އިއުލާނު ކުރުމާއި ހަމައަށް ވެސް އިދިކޮޅުގެ ލީޑަރުން ތިއްބެވީ ކެތްތެރިކަމާއި މަޑުމައިތިރި ކަމުގައެވެ. މިއިން ދުވަހަކު އިހުތިޖާޖެއް، އަޑުއުފުލެއްގައި ބައިވެރިވެވަޑައިގެންނެވި ބޭފުޅަކު ވެސް ނެތް ފަދައެވެ.\nރައީސް ޔާމީން މިނިވަން ކުރުމަށް ގޮވާލާ މާފުށީ ބޭރުގައި ކަނޑުމަތީ އިދިކޮޅު ކޯލިޝަނުން ކުރިއަށް ގެންިޔަ އިހުތިޖާޖެއްގެ ތެރެއިން -- އަވަސް ފޮޓޯ\nޑިމޮކްރަސީއެއްގައި އިދިކޮޅު ޕާޓީތަކުގެ ދައުރު ވަރަށް މުހިންމެވެ. އިދިކޮޅުގެ ވިސްނުމާއި ކޮންމެ ކަމެއްގައިވެސް އެ ޕާޓީތަކުގެ ބަހެއް ރައްޔިތުންނަށް މުހިންމެވެ. ނަމަވެސް ކުއްލި ގޮތަކަށް އެކަން ހުއްޓިއްޖެ އެވެ. ފިޔަވަޅުތައް ވަރުގަދަކޮށްފައިވަނިކޮށްވެސް މަގުތަކަށް ނިކުމެ މުޒާހަރާ ކުރި ޕާޓީ މިވަގުތު ފެންނަނީ މަޑުމަޑުން އޮވެ ގެއަށް ވަތން މަންޒަރެވެ. މިފަހުން ހިނގާދިޔަ ކަންކަމާއި ބަސްބުނުން ހުއްޓާލާފައިވާތީ އެވެ.\nނިޒާމު ބަދަލުކުރުމަށް އެއް ބޭފުޅަކު ގަދަފައިވިއްދާ އެކަމުގެ މަސައްކަތް ކުރަމުންދާއިރު އެ ވާހަކަ ދައްކަންވެސް ބޭނުން ނުވެއެވެ. ކޮވިޑްގެ ތެރޭގައި ހެދި ގޯސްތަކުގެ ވާހަކަތައް ތަކުރާރުކޮށް ދައްކަމުން ދިޔަ ނަމަވެސް މިއަދު އެ އަޑު ކެނޑިއްޖެއެވެ. 26،000 ވުރެ ގިނަ މީހުން ކޮވިޑް ވެކްސިންގެ ދެވަނަ ޑޯޒް ޖެހޭނެ ގޮތެއް ނެތިފައި ތިބިއިރު އެ ވާހަކައެއް ނުދައްކައެވެ. ވެކްސިންގެ ސްޓޮކް މަދުވެ ރާއްޖެ ވެކްސިނަށް ޖެހެމުންދާ ކަމަށް މީޑިއާތަކާއި ރައްޔިތުން ބުނާތާ ދެތިން ދުވަސްވީއެވެ. ސަރުކާރުން އެ ވާހަކަ އޮއްބާލަން މެދުކެނޑުމެއްނެތި ވެކްސިން ޕްރަގްރާމް ކުރިއަށްދާނެ ކަމަށް ބުނެ އަސާސެއް ނެތް ވާހަކަ ދެއްކިއިރު އިދިކޮޅުގެ ބަހެއް ނެތެވެ. އެންމެ ފަހުން ސަރުކާރުން އިއްޔެ ވަނީ ކޮވިޝީލް ވެކްސިން ޖެހުން ވަގުތީ ގޮތުން މެދުކަނޑާލާފައިވާ ކަމަށް ބުނެފައެވެ. އެންމެ ފަހުން ސާފުވީ ގޮތުގައި 26،000 މީހުން ޖަހަން ހުރީ އެންމެ 1،700 ޑޯޒެވެ. ސަރުކާރުގެ ގޯހެއް ނުފެނި އެކަމަށް ފާރަވެރިވެ އޮތް އިދިކޮޅުން މިއިން ވާހަކައެއް ނުދައްކައެވެ.\nކެބިނެޓަށް ކުއްލި ބަދަލުތަކެއް ގެންނަ ވާހަކައިން މުޅި ރާއްޖެ "އެކްސައިޓް" ވެފައި އޮތްއިރުވެސް އިދިކޮޅު އޮތީ ހިމެނޭން ވެފައެވެ. އެއިން ކަމަކަށް ކޮށްލާނެ ކޮމެންޓެއް ނެތެވެ. ރައްޔިތުންނަށް މިވާ ގޮތް ބުނެދީ އިދިކޮޅު ދެ ޕާޓީގެ ވިސްނުން ހާމަކުރުމަށް ބޭއްވި ނޫސްވެރިންގެ ބައްދަލްވުމެއް ނެތެވެ. މީގެ ކުރީން ކޮންމެ ދުވަހަކު ދެ ފަހަރު ބާއްވަން އައި ނޫސްވެރިންގެ ބައްދަލްވުންތައް ހުއްޓިއްޖެ އެވެ.\nއިދިކޮޅުގެ ސަޕޯޓަރުން ބޭއްވި ސައިކަލް ބުރެއް: މަނާކޮށްފައިވަނިކޮށް މި ހަރަކާތް ބޭއްވުމުން ޖޫރިމަނާކޮށް ފިޔަވަޅު އެޅި -- އަވަސް ފޮޓޯ\nސުވާލަކީ މިއީ އެވެ. އިދިކޮޅުގެ ސިލްސިލާ ހަރަކާތްތަކަށް މިއައި ކުއްލި ހުއްޓުމުގެ ސިއްރަކީ ކޮބައި ހެއްޔެވެ؟ ހަގީގަތުގައި ވެސް އިދިކޮޅު ހަރަކާތް ވަގުތީ ގޮތުން ހުއްޓުނީ އެވެ. އެހެން އެވީ އިދިކޮޅު ލީޑަރު ޖަލު ބަންދުން ގޭ ބަންދަށް ބަދަލު ކުރުމުން ހެއްޔެވެ؟ އެއީ ސަބަބެއް ކަމަށްވާނަމަ އިިދިކޮޅުު ދެ ޕާޓީއަށް ގައުމުގައި މިހާރު ހުރި ހުރިހާ މައްސަލަތަކަށްވުރެ ރައީސް ޔާމީން ގޭ ބަންދަށް ބަދަލު ކުރުން މުހިންމުވީ ހެއްޔެވެ. އިދިކޮޅު ލީޑަރަށް ސަރުކާރުން ދިން ފުރުސަތަކީ މިހާރު ހުރި ހުރިހާ މައްސަލަތަކުގެ ވާހަކަ ދެއްކުން ހިނދުކޮޅަކަށްވެސް ހުއްޓާލަން ޖެހޭ ސަބަބަކަށްވީ ހެއްޔެވެ. ނޫނީ އެކަން ގަބޫލު ކުރީ ހެއްޔެވެ. މި ހުރިހާ ދުވަހު ކުރި އިހުތިޖާޖުތަކާއި އެއްވުންތަކުގެ ފަހަތުގައި އޮތް ހަމައެކަނި ބޭނުމަކީ ރައީސް ޔާމީން ގެއަށް ބަދަލު ކުރުން ހެއްޔެވެ؟\nމިއީ ސިޔާސީ މަސްރަހު މިހާ ހަލަބޮލިވެ ގައުމުގައި ބޮޑެތި މައްސަލަތައް ހުރި ވަގުތެއްގައި އުފެދޭނެ ސުވާލުތަކެކެވެ. އިދިކޮޅު ޕާޓީތަކާ އަދި އެ ޕާޓީތަކުގެ ލީޑާޝިޕާ ކޮށްލަންވެސް ރަނގަޅު ސުވާލުތަކެކެވެ.\nމި ނޫން އެހެން ގޮތެއްވެސް ވެދާނެ އެވެ. އިދިކޮޅު ލީޑަރު އެ ހުންނެވީ ގޭ ބަންދުގައެވެ. ކުރީން ޖަލު ބަންދުގައި ހުންނެވިއިރު ދަތިފުޅު ކިތަންމެ ކަމެއް މިހާރު ފަސޭހަފުޅުވާނެ އެވެ. އެއް ކަމަކީ އެމަނިކުފާނު ބޭނުންފުޅުވާ އިރުޝާދުތައް ޕާޓީގެ ލީޑާޝިޕަށް ދެއްވަން ފަސޭހަފުޅުވުމެވެ. އެހެންވީމަ އިދިކޮޅަށް މި އައި ކުއްލި "ހިމޭން" ކަމުގެ ފަހަތުގައި އޮތީ އެމަނިކުފާނު ދެއްވަވާ އިރުޝާދުތައް ހެއްޔެވެ. މި ވަގުތަށް ހަރަކާތްތަކަށް ހުއްޓުމެއް ނެގެސް އަލުން އިދިކޮޅުގެ ސަފުތައް އެމަނިކުފާނުގެ އިރުޝާދުތަކާ އެއްގޮތަށް ރުކުރުވާލަނީ ހެއްޔެވެ. މިިއީ އެކަމަށް ހޭދަވާ ވަގުތު ކޮޅެއް ހެއްޔެވެ. މާފުށީގެ ކޮވިޑްގެ ހާލަތު ރަނގަޅުވުން އަނެއްކާވެސް ރައީސް ޔާމީން ޖަލަށް ގެންދަވާ ފާނެއެވެ. ޔަގީނުންވެސް އަދި އެ އޮތީ އެގޮތަށެވެ. އެހެން ކަމުން މިއީ އެމަނިކުފާނާއި އިދިކޮޅު ދެ ޕާޓީއަށް މުހިންމު ވަގުތުކޮޅެކެވެ.\nނަމަވެސް ގައުމުގައި ހިނގާ ކޮންމެ ކަމެއްގައި އިދިކޮޅު ޕާޓީތަކުގެ ވިސްނުން ހާމަކުރުން މުހިންމުމެވެ. ގޯހެއް ނަމަ ދެކޮޅު ހަދަންޖެހެއެވެ. އަޑުއުފުލަން ޖެހެއެވެ. ހުއްޓުވަން ޖެހެއެވެ. ކުއްލި ގޮތަކަށް "ހިމޭން" ވުމުން ލައްކަ ސުވާލު އުފެދޭނެ އެވެ. ހަގީގަތެއް އޮތަސް ނެތަސް ވަކި ކަމަކާ ގުޅުވާ ވާހަކަވެސް ދައްކާނެ އެވެ. ރައީސް ޔާމީން ގެއަށް ބަދަލު ކުރެއްވުމުން އިދިކޮޅު ދެ ޕާޓީގެ ލީޑާޝިޕާ މެންބަރުންވެސް ގެއަށް ވަނީ ކަމަށް ދެކުމުގެ ފުރުސަތު އޮންނާނެ އެވެ.\nރައީސް އަބްދުﷲ ޔާމީން އެމްޑީޕީ ޕީޕީއެމް + ރައީސް އިބްރާހިމް މުހައްމަދު ސޯލިހު އަބްދުއްރަހީމް އަބްދުﷲ އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ ކޮވިޑް-19 ޕޮލިޓިކްސް


Faaris Maumoon Ah Libunu Naakaamiyaab - Siyaasee Beyfulhunnah Libunu Iburatheh - Vaguthu\n6 މަސް ކުރިން ( އޭޕްރީލް 14, 2019 )\nމިމަހުގެ 06 ވަނަ ދުވަހު އޮތް ރައްޔިތުންގެ މަޖިލިސް އިންތިޚާބަކީ ވަރަށް ގިނަ ސިޔާސީ ހަޤީޤަތް ގަބޫލު ކުރަން މަޖުބޫރު ކުރުވި އިންތިޚާބެކެވެ. އެމްޑީޕީން ރައްޔިތުންގެ މަޖިލީހުގެ ބޮޑު މެޖޯރިޓީއެއް ނެގީ ކީވެއްތޯ އާއި، މަޖިލީހުން ޖާގަ ކަށަވަރު ކުރައްވާނެ ކަމަށް ލަފާކުރެވުނު އެތައް ބޭފުޅުންނަކަށް މަޖިލީހުގެ އިންތިޚާބު ކާމިޔާބު ނުކުރެވުނު ސަބަބާއި ބެހޭ ގޮތުން ވިސްނާ، ދިރާސާތައްކޮށް، ހޯދައި ބެލުމަކީ ސިޔާސީ ކުރިމަގަށްޓަކައި ކުރަން ޖެހިފައި އޮތް ކަމެކެވެ.\nމަޖިލިސް އިންތިޚާބުން ކަޓައިގެން ދިޔަ އެންމެ ހާއްސަ ބޭފުޅުންގެ ލިސްޓެއް ތައްޔާރު ކުރާނަމަ އެލިސްޓްގެ އެންމެ ކުރިން ރައްޔިތުން މަޖިލީހުގެ ދިއްގަރު ދާއިރާގެ މެންބަރު އަހްމަދު ފާރިސް މައުމޫން ޖާގަ ހޯއްދަވާނެ ކަމާއި މެދު ޝައްކެތް ނެތެވެ.\nރައްޔިތުން މަޖިލީހުގެ ދިއްގަރު ދާއިރާގެ މެންބަރު ކަމަށް ފާރިސް މައުމޫން ގެންނަން ކުރީގެ ރައީސް އަބްދުﷲ ޔާމީން ވެސް ކެމްޕޭން ގައި ވަރަށް ބުރަކޮށް ބައިވެރިވެ ވަޑައިގެންނެވި އެވެ. ފާރިސް އިންތިޚާބު ކާމިޔާބު ކުރައްވައިގެން ރައްޔިތުންގެ މަޖިލީހުގެ ހަފޮޅުން އެތެރެވެ ވަޑައިގެންނެވި އިރު އޭނާ އަކީ ޔާމީންގެ ސަރުކާރު ގުޑުވާލާ، ނޭވާ ހާސްކޮށްލާ، މަރުފަލި ޖަހަން ސަރުކާރަށް މަޖުބޫރު ކުރުވާނެ ބޭފުޅާ ކަމަށް ޔާމީން ވެސް އަދި އެހެން އެއްވެސް މީހަކު ވެސް ހީކޮށްފައި އޮތުން އެއީ ނާދިރު ކަމެކެވެ.\nޕީޕީއެމްގެ ފަރާތުން ރައްޔިތުން މަޖިލީހުގެ ރައީސް ކަމަށް ގެނެސްފައި ހުރި އަހްމަދު މަސީހް މުހައްމަދު މަގާމުން ދުރުކުރަން އިސްވެ ހަރަކާތްތެރިވީ ފާރިސް އެވެ. ފާރިސް މެދުވެރިވެގެން ބައެއް މެންބަރުންނަށް ފައިސާގެ ބޮޑެތި އަދަދުތައް ހަވާލު ކޮށްފައިވާ ކަމަށް ފުލުހުންގެ ތަޙްޤީޤުގައި ބަޔާން ދިން މީހުން އެއޮތީ ބުނެފައެވެ. ބާރު އޮތް ބަޔަކު މައްސަލަ ކޮންމެ ގޮތަކަށް ނިންމި ނަމަވެސް ތަޙްޤީޤު ރިޕޯޓްތަކާއި ބަޔާންތައް ދިވެހި ތާރީޚްގެ ވަރަށް ކަޅު ޞަފްހާތަކެއްގެ ގޮތުގައި ރާއްޖެ ދެމިއޮތްހާ ދުވަހަކު ރައްކާ ކުރެވިފައި ހުންނާނެއެވެ.\nމެންބަރުން "ގަނެގެން" ނަމަވެސް މަސީހާއި ދެކޮޅަށް އެބޭފުޅުންގެ ސޮއި ހޯދުން އެއް ބަޔަކަށް ފެނުނީ ފާރިސްގެ ލީޑާޝިޕްގެ ކުޅާދާނަ ކަމެއްގެ ގޮތުގައެވެ. ފާރިސްގެ ހުރި ގާބިލް ކަމުގެ ގޮތުގައެވެ. ފާރިސްގެ ހުރި ދުރު ވިސްނުމުގެ ގޮތުގައެވެ.\nނަމަވެސް ގަބޫލު ކުރަން މިއަދު މަޖުބޫރު ވެފައިވާ ސިޔާސީ ހަޤީޤަތަކީ ކޮރަޕްޝަނާއި ވައްކަމަށް ދިވެހި ރައްޔިތުންގެ މެޖޯރިޓީ ތާއިދު ނުކުރާ ކަމަށެވެ.\nރައްޔިތުން މަޖިލިސް އިންތިޚާބު ކާމިޔާބު ކުރެއްވި އެމްޑީޕީގެ ސީނިއާ މެންބަރަކު ނަން ހާމަނުކުރައްވާ ގޮތައް "ވަގުތު" އަށް މައުލޫމާތު ދެއްވަމުން ވިދާޅުވީ ފާރިސް އަކީ ވަރަށް ގާބިލް ބޭފުޅެއްގެ ގޮތުގައި ކުރިން ލަފާކުރެވުނު ނަމަވެސް ހަޤީޤަތުގައި ސިޔާސީ ހަޔާތް ވަރަށް ޅަފަތުގައި ވަނިކޮށް ފާރިސް ވަނީ އޭނާގެ ސިޔާސީ ހަޔާތް މަރާލާފައި ކަމަށެވެ.\n"ފާރިސް އަކީ އެމްޑީޕީ އަށް ވެސް ހުރި ޗެލެންޖަކަށް ވެދާނެ ކަމަށް ކުރިން ލަފާ ކުރެވުނު. ނަމަވެސް ހަޤީޤަތަކީ ފާރިސް އަށް ދަސްވެފައި އޮތީ ގަދީމީ އުސޫލު. އެއީ ފައިސާ ދީގެން ބަޔަކު ގަނެގެން ބޭނުންވާ ގޮތައް ކަމެއް ނިންމުން. އެއީ އަދިވެސް ވޯކް ކުރާނެ އެއްޗެއް. ނަމަވެސް އެއީ ރައްޔިތުންގެ ތާއީދު ހޯދޭނެ ފޯމިއުލާއެއް ނޫން. ފާރިސް ޕީޕީއެމްގައި ހުރެގެން މަސައްކަތް ކުރި ނަމަ ޔާމީންގެ ވެރިކަން ވެއްޓުމުން ޕީޕީއެމްގެ ލީޑަރު ކަމަށް ފާރިސް އައީސް ދެއްތޯ؟ މިއަދު ޕީޕީއެމް ފިކުރުގެ ބޭފުޅުން ވެސް އެމްޑީޕީ ފިކުރުގެ ބޭފުޅުން ވެސް ފާރިސް ބަލައެއް ނުގަނޭ. އެއީ ސިޔާސީ ހަޤީޤަތް." އޭނާ ވިދާޅުވިއެވެ.\nފާރިސް އާއި އެކު ގިނަ ދުވަސްތަކެއް ވަންދެން އެކުގައި މަސައްކަތް ކުރެއްވި ބޭފުޅަކު ނަން ހާމަނުކުރާ ގޮތައް ވިދާޅުވީ ޔާމީންގެ ސަރުކާރާއި ދެކޮޅަށް ފާރިސް ނިކުތީ ކޮރަޕްޝަނާއި، އަނިޔާވެރިކަން ބޮޑުވެގެން ނޫން ކަމަށެވެ.\n"ފާރިސް ވެސް މައުމޫން ވެސް ބޭނުންވީ ބާރާއި އިހްތިޔާރު. ކޮރަޕްޝަނާއި އަނިޔާވެރިކަން ބޮޑުވެގެން ސަރުކާރާއި ދެކޮޅު ވާނަމަ ކީއްވެތޯ ފާރިސް އޭނާގެ ބައްޕާފުޅުގެ ވެރިކަމާއި ދެކޮޅަށް ނުނިކުތީ. އޭރުވެސް އިދިކޮޅު މީހުން ތިބި. އޭރު ރާއްޖޭގައި އޮތީ މާއަނިޔާވެރި، މާބޮޑަށް ބޭއިންސާފުން ކަންކަން ކުރަމުން އައި ސަރުކާރެއް. ނަމަވެސް އޭރު ފާރިސް މެން ބޭނުންފުޅުވި ކޮންމެ ކަމެއް ސަރުކާރުގެ ތެރެއިން އައީ ކުރެވެމުން. ޔާމީން ވެސް އެފުރުސަތު ދެއްވި ނަމަ ފާރިސް ހުންނަވާނެ ޔާމީންގެ ވެރިކަން ދިފާޢު ކުރައްވަން." އޭނާ ވިދާޅުވިއެވެ.\nކުރިން ވާހަކަދެއްކެވި އެމްޑީޕީގެ މެންބަރު ވިދާޅުވީ ރާއްޖޭގައި ސިޔާސީ މައިދާނުން އަދިވެސް ކުރިއަށް ދިއުމުގެ ފުރުސަތެއް އޮތީ އެމްޑީޕީގެ ފިކުރު ނުވަތަ އެމްޑީޕީ އާއި ދެކޮޅު ފިކުރުގައި ހުރެގެން ކަމަށެވެ. ނަމަވެސް ފާރިސް އަށް އެއިން އެއްވެސް ކޮޅެއް ނެގިފައި ނެތުން އެއީ ނާކާމިޔާބާއި ކުރިމަތިލާން ޖެހުނު އެއް ސަބަބު ކަމަށް އޭނާ ދެކެވަޑައިގަންނަވައެވެ.\n"އެމްޑީޕީ މެންބަރުންނަށް އެނގޭ ފާރިސް އަކީ އެމްޑީޕީ މެންބަރެއް ނޫންކަން. ޔާމީންގެ ތަރައްޤީގެ މަސައްކަތައް ވޯޓް ދެއްވި ބޭފުޅުންނަށް އެނގޭ ފާރިސް އަކީ ޔާމީންގެ ވެރިކަން ވައްޓަލުމަށް ކޮންކަންތައްތަކެއް ކުރި ބޭފުޅެއްކަން. އެހެންކަމުން އެބޭފުޅުންގެ ތާއިދު ވެސް ފާރިސް އަކަށް ނެތް. ދެކޮޅުން ކުރެ އެއްވެސް ކޮޅެއްގައި ފާރިސް އަށް ޖާގައެއް ނެތް. އެހެންކަމުން ގަބޫލު ކުރެވެނީ ފާރިސްގެ ސިޔާސީ ހަޔާތް ދެން މިހާރު ނިމުނީ ކަމަށް. އެއްކޮޅެއްގައި ހިފަހައްޓައިގެން ހުރުމުން ކާމިޔާބު ލިބޭނެ ކަން ޣައްސާން އެވަނީ ސާބިތު ކޮށްދެއްވާފައި. މިއީ ޙަޤީޤަތް." އޭނާ ވިދާޅުވިއެވެ.\nފާރިސް ވަނީ ޔާމީންގެ ސަރުކާރާއި އިދިކޮޅު ފަރާތްތައް އެއްގަލަކަށް އެރުވުމަށް މަސައްކަތްތަކެއް ކޮށްފައެވެ. ކާމިޔާބީތަކެއް ވެސް އެކަމުގައި އޭނާ ހޯދިއެވެ. އެކަމުގެ ފަހަތުގައި ފޮރުވިފައި އޮތީ ކިތަންމެ ހުތުރު ކަންތައްތަކެއް ނަމަވެސް އެކަންކަމުން މިއަދު ފާރިސް އެހުރީ ސަލާމަތްވެ ވަޑައިގެންފައެވެ. ނަމަވެސް އޭނާގެ ސިޔާސީ ހަޔާތުގެ ކުރިމަގަށް އެޅުނު އެންމެ ކަޅު ހިޔަންޏަކީ އެހުތުރު އަމަލުތަކެވެ.\nފާރިސްގެ ނާކާމިޔާބުން ދަސްކުރަން ޖެހޭ އެއް ހަޤީޤަތަކީ ރައްޔިތުން އިންތިޚާބު ކުރާ ފިކުރު ދޫކޮށްލައިފިނަމަ ސިޔާސީ މައިދާނުން ޖާގަ ކަށަވަރު ކުރުން އެއީ ކުރަން ފަސޭހަ ކަމެއް ނޫނެވެ. 2014 ވަނަ އަހަރު އަލްހާން ފަހްމީ އާއި އަލީ ވަހީދާއި އަދި މިފަހަރު ކަޓައިގެން ދިޔަ 11 މެންބަރުންނަށް ވެސް މަޖިލިސް އިންތިޚާބު ނާކާމިޔާބު ވެގެން ދިޔައީ ރައްޔިތުން އިންތިޚާބު ކުރި ފިކުރު ދޫކޮށްލުމަށް ފަހު އަމިއްލަ އެދުން އިސްކުރުމުންނެވެ.\nފާރިސްގެ ނާކާމިޔާބުން ދަސްކުރަން ޖެހޭ ދެވަނަ ކަމަކީ ފައިސާ އާއި ކޮރަޕްޝަންގެ ތެރެއަށް ވަދެގެން ސިޔާސީ މައިދާނުގެ އެންމެ މަތީގައި މަގާމު ކަށަވަރުކޮށް، ރައްޔިތުންގެ ލޯތްބެއް ނުހޯދޭނެއެވެ. ފައިސާ އިން ވަގުތީ އުފަލެއް ލިބިދާނެއެވެ. ސިޔާސީ ދާއިރާ އިން ވަގުތީ ކާމިޔާބެއް ވެސް ލިބިދާނެއެވެ. ނަމަވެސް ފައިސާ އަކީ ރައްޔިތުންގެ ތާއިދު ދަމަހައްޓަން އޮތް ހަތިޔާރަކަށް ނުހެދޭނެއެވެ.\nކޮންމެ ކަމަކީ ކުރިމަގަށް ލިބޭ އިބުރަތެއް ކަމުގައި ބަލައިގެން ނޫނީ އެއްވެސް ކަމެއްގައި ކާމިޔާބެއް ނުހޯދޭނެއެވެ. ރައްޔިތުންގެ މަޖިލިސް އިންތިޚާބުން ފެނުނު ސިޔާސީ ހަޤީޤަތް ގަބޫލުނުކުރާ މެންބަރުން ދެން އަންނަ މަޖިލިސް އިންތިޚާބުން ވެސް ކަޓައިގެން ދާނެއެވެ. ފާއިތުވި ތަނުން ފެނުނު މަންޒަރަކީ އެއީ އެވެ.\nއޭޕްރީލް 14, 2019 08:25\nފާރިސްއަކީ ވަރަށް ކާމިޔާބު ހިންގުންތެރި ހިތް ހެޔޮ މީހެކެވެ. އަބަދުވެސް ކަންކަމުގައި ޒާތީ ވެގެން މީހުންގެ ނެގެޓިވް ސައިޑުން ވިސްނާ މީހުންނަށް ދިމާ ޮށް ހެދުމަކީ ރަނގަޅު ކަމެއް ކަމުގައި ގަބޫލު ނުކުރެވެއެވެ.\nއޭޕްރީލް 14, 2019 08:38\nމި ކަލޭގެ މީ މީނަގެ އައްޕަގެ ހަލާކު، ވެރިކަންކުރަން އުޅެނިކޮށް މިޔަރުމަސް ކެވިއްޖެނުން\nމީދާމަރަން ބޭސްލުމުން އެބޭހަށް މީދާތަށްހޭނި ކުރާ އަސަރު ކުޑަކަން އެންމެ ފުރަތަމަ ތަހުލީލުތަކުން ހޯދައިގަތީ ޖުއިޝް ސައިންޓިސްޓުން، 'މައުސްޕޮކްސް' މީދާތަކަށް އިންޖެކްޓްކުރީމަ އެހެން މީދާތަކަށް އެބަލި ފެތުރިގަނޭ. މިފޯރމިއުލާ އަންނި ބޭނުންކުރީ ފާރިސްމެން، މައުމޫނުމެން ބޭނުންކޮށްގެން، އެވާހަކަ ނަޝީދު އެއޮތީ ސާފުކޮށް ވިދާޅުވެފަަ، އަދީބް ބުރޯއަކީ ތިމަންމެން އެޅުވި ފަންޏެކޭ! ޔާމީނުގެ އެއްމެ އަރިސްމީހުންނާއި، އާއިލާމީހުންނަށް ވައިރަސް އިންޖެކްޓް ކޮށްގެން ޔާމީނު އެއޮތީ ވަރުބަލި ކޮށްލާފަ! ރާއްޖެ ތަރަށްގީގެ ހަލުވި ސްޕީޑް އިންޑިޔާއިން އެއޮތީ އަތުލާފަ، ރާއްޖޭގެ މިނިވަންކަމުގެ ބަސްބުނާބަޔަކަށް އިންޑިޔާ އެއޮތީވެފަ، ރާއްޖޭގެ ވެރިކަން އިންޑިޔާގެ ބާރުގައި އެއޮތީ ހޯދާދީފަ، އަދި ނުވީތާކަށް މަޖިލިސްވެސް އެއޮތީ ފައިސާގެ ބާރުގަ ނަގާފަ! ދެންއޮތީ ގާނޫނީ ގޮތުން އިންޑިޔާއަށް އެމީހުންގެ ބިލިޔަންޑޮލަރު އަނބުރާ ދެވޭނެ ގޮތްހެދުން އެކަންވެސް ކުރާނެ!\nއޭޕްރީލް 14, 2019 08:54\nޢަސްލު ފާރިސް ޔާމީނުއާއި އިދިކޮޅުވުމުގެ ނަތީޖާއަކީ މިއަދުގެ މިވެރިކަން. މިއަދު ވެރިކަމުގައި ތިބިމީހުންގެ އަޑުކެޑިފައި ވަނިކޮށް އަޑު އިއްވަދިނީ ފާރިސް. މިއަދު އެހެންނޫންނަމަ ވެރިކަމުގައި ތިބޭނެ ބައެއް އެއީ.\nއޭޕްރީލް 14, 2019 09:19\nމިޙަޤީގަތް ޤަބޫލުކުރަން ފައިސާގެހިޔަނިއެޅިފަތިބި ބޭފުޅުންނަކަށް ފަސޭހައެއްނުވާނެއެވެ. ޔާމީނަށް ލަނޑުދޭންނުކުތްގިނަމީހުން އެވަނީބާކީވެފައެވެ. މިއަދު މައުމޫނާއެކު ޔާމީނުވެރިކަންކޮންމެގޮތަކުން ކޮންމެގޮތެއްހަދައިގެންވެސް ބަދަލުކުރަންމަސައްކަތް ކުރިމީހުންނަށް މިހާރުކަރުބުޑުގައިހިތިރަހަލާނެކަން ޔަޤީނެވެ. މަޖިލިސްގެހުވާކުރުމާއެކު އަދި ލާހިތިރަހަގަދަވާނެކަން ޔަޤީނެވެ. މައުމޫނަށްސަލާމް\nއޭޕްރީލް 14, 2019 09:53\nމަޖިލިސް އިންތިޚާބުން ކަޓައިގެން ދިޔަ އެންމެ ހާއްސަ ބޭފުޅުންގެ ލިސްޓެއް ތައްޔާރު ކުރާނަމަ އެލިސްޓްގެ އެންމެ ކުރިން ރައްޔިތުން މަޖިލީހުގެ ދިއްގަރު ދާއިރާގެ މެންބަރު އަހްމަދު ފާރިސް މައުމޫން ޖާގަ ހޯއްދަވާނެ ކަމާއި މެދު ޝައްކެތް ނެތެވެ..... އެއްމެން ހަމަހަމަ... ވަކިމީހަކު ކާއްޞަ ނޫންކަން އިގެއްޖެއެއްނު\nއޭޕްރީލް 15, 2019 08:45\nހާއްސަ ވަނީ ބޮޑާ ކަމާއި ކިބުރުވެރިކަމަށް\nno go ތ\nއޭޕްރީލް 20, 2019 21:25\nއޭޕްރީލް 14, 2019 09:57\nމިގައުމުގެ މުސްތަގުބަލުގެ ލީޑަރަކަށްވާނެކަމަށް ލަފާކުރެވެނީ ޢައްސާނު. ފާރިސް އަކީ ލީޑަރެނޫން. ފާރިސްލީޑަރަކަށްވަންޏާ ވަސަންތީއީ ހުމާމާ މިފަދަމީހުންނަކީވެސް ލީޑަރުން. މައުމޫނުގެ 2020ގެ ތަސައްވަރު ހަގީގަތަކަށް ހެދުމައްޓަކާ އެއްބަފާ ކޮއްކޮ ގަތުލުކޮއްލަން ކަނޑިދީފަ ދަރިނެރުނީ. މައުމޫނުގެ އަމިއްލައެދުން ކުރިޔަށްނެރުމުން މައުމޫނަކަށް ނުފެނުނު މިކަނޑި މައުމޫނަށް ހަދިޔާކުރިމީހުން ކަނޑީގެ މިޔައަށް ވިހަލާފަހުރިކަން ނުވިސްނުނު. މަޖުލިސް އިންތިހާބުގަވެސް މައުމޫނު ހަމަލާދިނީ ރޔާމީނަށް ތިމާގެ އިދިކޮޅަކީ ކޮބައިކަން ރަގަޅަށް އިގޭއިރު އެމީހުންނަ ބަހުގެ ހަމަލާއެދޭން ނުކެރުނުއިރު އަމިއްލަ ނަފްސަށް އެހީތެރިކަމެދޭންހުރި މީހުންނަކީ ދުޝްމަނުންކަމަށް ރައްޔިތުންނަ ކިޔާދިނީ. 2020ގެ ތަސައްވަރުގަ މައުމޫނުގެ ދަރިޔަކު ވެރިކަމުގަ ހުރުމަކީ މައުމޫނުގެ ތަސައްވަރު. ޢައްސާނާދެކޮޅަށް މައުމޫނު ކެންޑިޑޭޓެނެރުމުގެ މާނަކުރަންވީ ކިހިނެއްކަމެނޭގޭ. ދެން ކޮއްމެއަކަސް ވިސްނުމުގެގޮތުން ބުއްދިވެރިވެފަ ކެތްތެރިވެފަ ކަންކަމުގެ ގާބިލްކަމަށް ބަލާފަ ބުނެވޭނީ ޢައްސާނަކީ ލީޑަރެކޭ. ރިޝްވަތުދީގެން ލީޑަރަކަށް ފާރިސްއަށް ވެވޭނަމަ އެއީވެސް ލީޑަރެ ފައިސާގެ ލީޑަރެ.\nއޭޕްރީލް 14, 2019 10:02\nމައުމޫނު ހީކުރީ ރައީސް ޔާމީންގެ ވެރިކަން އިދިކޮޅާގުޅިގެން ވައްޓާލީމާ މައުމޫނަށާއި އޭނަގެ ދަރިންނަށް މާބޮޑު ފައިދާ ވާނޭކަމަށެވެ. އެކަމަކު އެކަން އޮތީ އެހެން ނޫންކަމާއި ، ޙާޤީޤަތުގައި އެ އެރުނީ އަމިއްލަ ނޭފަތަށް ފައިންކަން މައުމޫނަށްވެސް މައުމޫނުގެ ޢާއިލާއަށްވެސް މިހާރު ވާނީ އެގިފައެވެ. ތިމާގެ ޢާއިލާ ތިމާދެކެ ނުވާ ލޯތްބެއް އެހެންބަޔަކު ނުވާނެއެވެ. އަންނިމެން މައުމޫނުގެ ނަން ބޭނުންކޮށް "ތިޔައީ ޒަޢީމޭ" ކިޔައި ގަޅަހެއްދިއިރު މައުމޫނު ހުރީ ހެވި ދިލިފައެވެ. ރީދޫ ޖަގަހަޔަށް ވައްދައިފިއެވެ، ރީދޫ ޕޯޑިޔަމަށް އަރުވައިފިއެވެ. މިއަދު މައުމޫނުގެ ބުރަދަނެއް ނެތްކަން ވަރަށް ސާފެވެ. އަދި ބޭރުކޮށްލާތަންވެސް ފެންނާނެއެވެ. އެދުވަހަކީީ އަހުރެމެންގެ ޢީދު ދުވަހަކަށް ހަދާނަމެވެ.\nއޭޕްރީލް 14, 2019 10:13\nފާރިސް އަކީ އެއްވެސް ކަމެއް ގައުމަށް ކޮށްދިން ބޭކަލެއް ނޫނެވެ. ރައްޔިތުންގެ ފައިސާ އިން އުމުރުގެ ގިނަ ދުވަސްތަކެއް ހޭދަކޮށް ގޭގައި އޮވެ މައުމޫނުގެ ދިގު 30 އަހަރު ހޭދަ ކުރި ކުއްޖެކެވެ. ހިތުހުރި ކަމެއް ހުތުހިރި ގޮތަކަށް ކުރަމުން ދިޔަ ރައްޔިތުންނާ މުޅިން ދުރުގައި އަބުއިކަންމަތީ ގައި ދުވަސްތަކެއް ހޭދަ ކުރި ގޮލައެކެވެ. ސިޔާސީ މައިދާނަށް ނުކުމެ ކުޑަ ދުވަސްކޮޅަކު ޖަލުގައި މަޑު ކޮށްލުމަކީ ފާރިސްގެ މާޒީ ފޮހެވޭނެ ކަމެއް ނޫނެވެ. މައުމޫނަކީ ކާކުކަން މިއަދުގެ ޒުވާނުންނަށް ނޭންގުނަސް މައުމޫނަކީ ކާކުކަން އެނގޭ ވަރަށް ގިނަ ދިވެހިން މިބުމުގައި އަދި ވެސް އެބަތިއްބެވެ. މައުމޫނު މިގައުމަށް ދީފައި މިއޮތް "ލަނޑަކީ" މައުމޫނުގެ ދަރިންގެ ސިޔާސީ މުސްތަގްބަލު އުޖާލާ ކުރަން ދީފައިވާ ލަނޑެކެވެ. އެކަން އަހަރުމެނަށް އެނގެއެވެ. މައުމޫނާ މައުމޫނުގެ އާއިލާ ސިޔާސީ ކަންކަމުން ދުރުގައި ތިބެންވެއްޖެއެވެ. އަހަރު މެނަށް ފާރިސް އަކީ އެއްވެސް މީހެއް ނޫނެވެ. އެއީ ހަމަ އެއްކަލަ މައުމޫނުގެ ދޮށީ ފިރިހެން ސޮރެވެ.\nއޭޕްރީލް 14, 2019 10:42\nއެމްޑީޕީން ގިނަގޮނޑިތަކެއްނެގުނު އެންމެބޮޑުސަބަކީ ރައީސް ޔާމީން ހައްޔަރުކޮށް ކެމްޕޭންނައް ޚަރަދުކުރަންހުރިލާރި ސަރުކާރުން ހިފަހައްޓައި ޕީޕީއެމްއާ ޕީއެންސީ ފިޔަކޮށާލުން އެހެންނޫންނަމަ އެމްޑީޕީއައް މަޖިސް ޢަގުލަބުއްޔަތެއއނުލިބޭނެ އެއީޔަގީންކަމެއް އެކަންއެނގިހުރެސަރުކާރުން އެގޮތައްއެކަންކުރީ\nއޭޕްރީލް 14, 2019 10:53\nފާރިސްއަކީ މައުމޫނާ ޖެހުނު ދެވަނަ ގައްދާރު. ފާރިސްއަކީ ދިވެހި ގައުމު ހަލާކުގެ ތެރެއަށް ވައްޓާލި ޖާހިލެއް. މެމްވަރުންނަށް ރިިޝަވަތުދީ މެމްބަރުންގެ ދުވަސް ދުއްވާލި އިބުލީސް. ޢެދުވަހު ފާރިސް މެމްބަރުންނަށް ރިޝްވަތު ނުދިންނަމަ، މިފަހަރުވެސް އެ މެމްވަރުންތައް ހޮވި ތިބޭނީ މަޖިލިސްގެ ގޮޑީގައި.ލަޑަޔާވާނީ ލަޑަޔާ މިއީ ހުދުމުހުތާރު ބަފާގެ ފަރާތުން ދަސްވެ ކަށީގައި ހިފާފައި ހުރި ކަންކަން. ވިސްނާ ފިކުރު ކުރާ ބަޔަކަށް އިބުރަތެއް.\nއޭޕްރީލް 14, 2019 10:55\nކާށިދޫ ދާއިރާ އިން ފެނުނީ ކޯންޗެއް. ޢެއްވެސް އޮއްޓަރެއް ނެތް ލިޔުމެއް.\nއޭޕްރީލް 14, 2019 11:09\nފާރިސް ގޯސް މީހަކަށް ހެދީ އޭނާގެ އަމިއްލަ އެދުންބޮޑު ބައްޕަ މައުމޫނެވެ. އޭނާ ކުރިހާކަމެއް ކުރީ މައުމޫނުގެ އިރުޝާދާ އެއްގޮތަށެވެ.\nއޭޕްރީލް 14, 2019 11:20\nނަވާޒަށް އަދި ނޫސްވެރިކަން ދަސްނުވާކަމަށްފެނޭ! މިއީ، ހަމަ ހަގީގަތުގައިވެސް މީހެއްގެ އަބުރު ކަތިލުން!! ލިޔުމުގެ އެއްބައިން އަނެއްބައި ނަފީކުރޭ!\nލިޔުމެއް ލިޔާއިރު ތިމާގެ ޚިޔާލު އެނބުރޭ ގޮތަށްވުރެ ކިޔާ މީހުންގެ ޚިޔާލާތާއި ފިކުރަށް ވިސްނައިގެން ލިޔުން ބުއްދިވެރި!!\nސިޔަސީ ވުމަކީ ޒާތީ ހަސަދައެއް ނޫނެވެ. މައުމޫނުގެ 2020 ގެ ތަސައްވުރަކީ ސިޔާސީގޮތުން ރާއްޖޭގައި އުފެދުނު ބައިބައިވުން ނެތިކޮށްލުމެވެ. (މިވެސް ތިއަރީއެކެވެ.) އެކަން ކާމިޔާބު ކުރެވުނެވެ. އެހެނަސް އެމްޑީޕީއަކީ އަޚްލާގެއް އޮންނަ ޕާޓީއަކަށް ނުވާތީ އަނެއްކާވެސް ވައްކަމޭ ކޮރަޕްޝަނޭ ކިޔައިގެން ބައިބައި ކުރުވަނީއެވެ. ނަޝީދަކީ ހަމަހަގީގަތުގައިވެސް އަމިއްލަ އެދުންބޮޑު ވެރިކަމަށް ދަހިވެތިވެތި، ރާއްޖޭގެ ސަގާފަތާއި އާދަކާދަތަކާއި ބީރައްޓެހި ސިޔާސަތުތަކާއި ގޮތްތަކެއް ގެންގުޅޭ ބޭފުޅެކެވެ. ކުރިންވެސް ބޮނޑިއެއް ބޮއިފިއެވެ. އަދިވެސް ބޯނެއެވެ. ތިމާގެ ބަހާއި އަމަލާއި ދިމާނުވާ އެއްވެސް މީހަކަށް ހަގީގީ ކުރިއެރުމެއް ނުލިބޭނެއެވެ. (މިވެސް ތިއަރީއެކެވެ.)\nއޭޕްރީލް 14, 2019 11:36\nއަސްލު މައުމޫނަކީ މިހާރު އެއްވެސް ސިޔާސީ ވެއިޓެއްހުރި މީހެއްނުން.... އެކަން ޔަގީންވޭ މަޖްލިސް އިންތިހާބުގެ ނަތީޖާތަކަށް ބެލީމަވެސް..... މައުމޫނަށް މާކުރިންވެސް އިނގޭނެ އޭނަ ސިޔާސީ ސައިކލް އިން ފެއިލްވަމުންދާކަން... އެހެންވެގެން ބޭނުންވީ ފާރިސް ގުރުބާން ކޮށްގެނަމަންވެސް އެނެއްކާވެސް މަުމޫނުގެ ސިޔާސީ ހަޔާތް އަލުން ކޮޅަށްޖަހަން... މޑޕ އަށްވެސް މިކަން އިނގޭ.... އެއްފަހުން އަތަށް ގޮވާ ފާރިސްގެ އަގުވެސް ވެއްޓުނީ.\nއޭޕްރީލް 14, 2019 11:38\nރައީސް ޔާމީންގެ އަރިހުގައި ހުރިނަމަ 2023 ގައި މިއީ ރައީސުލްޖުމްހޫރިއްޔާ ފާރިޝް ޢަބްދުލްޤައްޔޫމު! މާތްﷲ ކަންކަން ބަދަލުކުރައްވަން އިރާދަކުރައްވައިފިނަމަ އެއީ އެސްފިޔާޖަހައިލުންފަދަ އަވަސް ކަމެކެވެ. އެމީހެއްގެ ސީދާ ޢަމަލުތަކުގެސަބަބުން އެމީހަކު ބަލިކުރައްވާ ޢަދާވާތްތެރިންގެ މުށުގައިލައްވަތެވެ.\nއޭޕްރީލް 14, 2019 19:55\nކީއްވެ ގައްޔޫމް އަކަށް ވާންވީ އެއީ ވެރިކަމުގެ ތަޅުދަނޑިތަ\nއޭޕްރީލް 14, 2019 12:59\nފާރިށް ވެރިކަމަށް ގެންނަން ބޭނުން\nއޭޕްރީލް 14, 2019 14:42\nފާރިސްމެންލައްވާ ބަޔަކު ކުރުވި ނުރަނގަޅު ކަމެއްގެ ހިތި ނަތީޖާ އެންމެފަހުން މިފެނުނީ ފާރިސްއަށް. ވަރަށް ދެރަވޭ. އެއީ މިބުނާ ނުވިސްނުނު ތަންކޮޅު. އެކަން ކުރުވީ އެބަޔަކު ބޭނުންވާ މިސްރާބަށް ދަތުރުކުރަން. ފާރިސްއާއެއްކޮށް އެކަމުގައި ބައިވެރިވި ހުރިޙާ މީހުންނަށް އެންމެފަހުން ލަނޑުވެސްދިނީ ހަމަ އެމީހުން. ނުވިސްނުނީތީ ދެރަވަން. ވަގުތު ފާއިތުވެއްޖެ. އަދި ގޮތްހުސްވީކީނޫން. އެކަމަކު ފެންނަ ފެނުމަށްވެސް ކުރިއަށް ދިޔުމުގެ ރޫހު ކުޑަކަމަށް ފެނޭ\nއޭޕްރީލް 14, 2019 16:26\nވަރަށް ފުރިހަމަ ލިޔުމެއް،\nއޭޕްރީލް 14, 2019 17:00\nކިތަންމެ ބޮޑު ސުޕަސުޓަރ މެޖޯރިޓީއެއް އެމްޑީޕީ ހޯދިނަމަވެސް ރައްޔަތުންގެ މަޖުލީހުގެ މެންބަރުން އެމްޑީޕީ ދޫކޮށް އެހެންޕާޓީ ތަކަށް ބަދަލުވުމުގެ ވިޔަފާރި ފުޅާދާއިރާއެއްގައި މަޖުލިސް ހުޅުވުމާއި އެކު ކުރިޔަށް ދާނެ ކަމީ ޝައްކެއް ވަސްވާހެއް އޮތްކަމެއްނޫނެވެ ދުރާލާ އެމްޑީޕީ މިކަމަށް ކިތަންމެވަރަކަށް ވިސްނިޔަސް މިކަމަށް ކުރާނެ މާކަބޮޑު އަސަރެއްނޯންނާނެ ސަބަބަކީ މަޖިލީހަކީ ރާއްޖޭގެ ގަނެވިއްކުމުގެ އެންމެ ބޮޑު އެއް ވިޔަފާރި ކުރާތަނެވެ މިކަމުގެ ފޯރި ފަހުންބޮޑުވާނެ.\nއޭޕްރީލް 14, 2019 17:32\nޔާމީނަށް ސިޔާސީ ކާމިޔާބު ހޯއްދަވައި ދެއްވީކީ ޔާމީނުގެ އަންހެނުން ފާތުމަ އެއްނޫން . ޔާމީނު ވެރިކަމަށް އައުމުގެ ކުރިޔަކުން ފާތުމަ ދަންނަބަޔަކު މިގައުމަކުނެތް. ޔާމީނު ވެރިކަމަށް ގެނައީ މައުމުނާ ގާސިމާ މައުމޫނުގެ ދަރިންގެ މަސައްކަތުން ނޫންކަމަކަށް ނުވާނެ. ޔާމީނަށް ވެރިކަން ލިބުމުން ޔާމީން އަންހެނުން މެޑަމް އޮފީސް ކިޔާ އޮފީހެއްހަދާ މައުމޫނަާ މައުމޫނުގެދަރިން ޕާޓީން ބޭރުކޮށްލީ އަދި އޭގެ އިތުރުން ޕީޕީއެމް ތަޅުއެޅުވީ .ގާސީމް ހޫރާލީ . ޔާމީން އަންހެނުން މިކަންކުރުމުގެ ސަބަބުން ސިޔާސީ ކެރިއަރު ގެއްލުނީ މައުމޫނާ މައުމޫނުގެ ދަރިންނެއްނޫން ހޮދު ޔާމީނާ ޔާމީނުގެ އަންހެނުން ހިތުލައިގެންއުޅުނު ހުރިހާކަމެއްވީ ފެއިލް. ކުރިޔަކަށް ޔާމީނުގެ ސުިޔާސީ ކެރިއަރެއްނެތް. އެކަމަކު މައުމޫނާ މައުމޫނުގެ ދަރިންނާ ގާސިމަގެ ކެރިއަރު އަދި ވެސް އޮތީ ކުރިޔަށް. ޔާމީނުގެ ސަރުކާރުތެރޭގެ މައްސަލަތައްހުރިގޮތުންނާ މެޑަމް އިންވޯލްވެގެން ހިންގާފަ ހުރިކަންކަން މަޖިލިސް ފެށުމުން ބަލާ ޔާމީނާ މެޑަމްވެސް މިހާރު މިއައި ވެރިކަމުގެ ފަރާތުން ދޫކޮށެއްނުލާނެ .މި ހުރިމަގެއްކޮށައިދީ އިދިކޮޅުމީހުންވެރިކަމަށްގެންއުމަށް ހުރިހާ މަގެއްކޮށާ އަލިކޮށްދިނީ މެޑަމް ފާތުން ނޫންކަމަކަށް ނުވާނެ. މައުމޫނާ މައުމޫނުގެދަރިންނާ ގާސިމް އިދޮޅަށް މަސައްކަތް ކުރުމަށް ހުރިހާމަގެއް އަލިކުރުވީ މެޑަމް ފާތުންނޫންކަމަކަށްނުވާނެ. ދިވެހިރައްޔިތުންނަށް ވަރަށްދެރަ. ޔާމީނުގެވެރިކަމަކީ ފާގަތި ވެރިކަމެއް ތަރައްގީގެ ވެރިކަމެއް އެވެރިކަން ހަލާކު ކޮށްލީހަމަ މެޑަމް ފާތުން. އިހްލާސްތެރިން މަގާމުންބޭރުކޮށް ރީނދޫ މީހުން މަގާމްތަކަށް ހަމަޖެއްސީވެސް ހަމަ މެޑަމް. ރިޔާސީ އިންތިހާބުގާ 96000 ވޯޓް ޔާމީނަށް ދިނީ އެމްޑީޕީ ވެރެިކަމަށް އައުންބޭނުންނުވާމީހުން ޔާމީނުގެ ސަޕޯޓަރުންނެއްނޫން. އެކަން މަޖިލީހުގެ އިންތިހާބުން ސާފުވިކަމަށް ދެކެން. އިދިކޮޅަށް ބައިވެފައިވާ ހުރިހާ ލީޑަރުން އެއްޕާޓީއަކަށް ޖޮއިން ނުވާހާ ދުވަހަކު ގައުމަށް ހަމަޖެހުމެއްނާންނާނެ.\nއޭޕްރީލް 15, 2019 03:18\nކަލޭ މެޑަމްއާ ހިތާވީތަ ނާދިރާ؟! ބުރޯޔޯ..!\nއޭޕްރީލް 15, 2019 08:00\nމަވަރަށް އުފާވޭ މީނައަށް ބޮޑު ނާކާމިޔާބެއް ވީމަ. ސަބަބަކީ މީ ވަރަށް ފޮނިގޮލައެއް\nއޭޕްރީލް 15, 2019 08:47\nމިގޮލާ އަދި ޔާމީނަށްވުރެ ނުބައިވާނެ\nއޭޕްރީލް 15, 2019 20:38\nހޫނ. ކީއްވެޔޯ ޔާމީން ނުބައިވީ؟ އަންނި ބުނީމަ ދޯ؟ މޮޔަ ގޮވާ އަދިވެސް\nއޭޕްރީލް 16, 2019 01:30\nވަގުތު ނޫހަކީ އަބަދުވެސް ޔާމީނަށް ސަނާ ކިޔާ މީހުން އުޅޭ ނޫހެއް\nފަންސާސް ގުނަ ހަތަރެއް ދެލައްކަ\nއޭޕްރީލް 16, 2019 08:34\nއަދުރޭ ނޫނީ ނިހާންމެން މާ ކުރީގަ ދޯ އުޅުނީ ސިޔާސީ ގޮތުން.. ނިކަން އެމީހުނަށް ލިބުނު ނާކާމިޔާބީގެ ވާހަކަ ޖަހާލަން ކެރޭނެތަ!.. ނުވިތާކަށް މި ކޮމެންޓްވެސް ޖަހާލަދޭން ކެރޭނެހެން ހިޔެއް ނުވޭ...\nއޭޕްރީލް 18, 2019 09:08\nކާމިޔާބު ގިނަ ކެންޑީޑޭޓުންނަށް ގޮނޑި ކާމިޔާބުނުވި ސަބަބަކީ ކޮރަޕްޝަނާއި ރިޝްވަތުގެ ފައިސާ ކަން ކަށަވަރު


Hulhumale Hospitalun Hithaanu Kuri Kujjegge Kurimathi Faraiy Fihijje - Vaguthu\nކޮވިޑް-19: ދުނިޔެ، ނިމުމެއްނެތް ނުރައްކަލަކާއި ދިމާލަށް - 1 ދުވަސް ކުރިން\n1 އަހަރު ކުރިން ( ޑިސެމްބަރު 3, 2019 )\nހުޅުމާލެ ހޮސްޕިޓަލް - ވަގުތު އިމޭޖެސް: އިބްރާހިމް ޝާބިލް\nމިދިޔަ މަހުގެ 27 ވަނަ ދުވަހު ޙިތާނު ކުރި ކުއްޖަކަށް ފަރުވާ ދިނުމުގައި ހުޅުމާލެ ހޮސްޕިޓަލުން އިހުމާލުވުމުގެ ސަބަބުން، އެ ކުއްޖާގެ ކުރިމަތިފަރާތް އެއްކޮށް ފިހި، ހާލު ވަރަށް ބޮޑަށް ގޯސްވެއްޖެއެވެ.\n"ވަގުތު" އަށް އެނގިފައިވާ ގޮތުން ހުޅުމާލޭ ހޮސްޕިޓަލުން އިހުމާލުވެފައިވަނީ މިދިޔަ މަހުގެ 27 ވަނަ ދުވަހު ޙިތާނު ކުރި5އަހަރުގެ ކުއްޖަކު، އޭނާ ގެއަށް ބަދަލުކުރުމަށްފަހު އޭގެ 1 ދުވަސް ފަހުން، މިދިޔަ މަހުގެ 28 ވަނަ ދުވަހު އެ ކުއްޖާގެ ކުރިމަތިފަރާތުން ލޭ އަންނާތީ ހޮސްޕިޓަލަށް ދިޔުމުން އޭނާއަށް ފަރުވާ ދިނުމުގައެވެ. އެކަމުގެ ސަބަބުން އެ ކުއްޖާއަށް ބޮޑު ގެއްލުންތަކެއް ވަނީ ލިބިފައެވެ.\nއެ ކުއްޖާގެ ބައްޕަ، ޖާދުﷲ "ވަގުތު" އަށް މަޢުލޫމާތު ދެމުން ބުނީ ކުއްޖާގެ ކުރިމަތިފަރާތުން ލޭ އަންނާތީ ހުޅުމާލޭ ހޮސްޕިޓަލަށް ގޮސް، އިމަޖެންސީ ރޫމަށް ދިޔުމުން އެތާނގައި ފަރުވާ ދިނުމަށް ތިބީ ދިވެހި އަންހެން ޑޮކްޓަރަކާއި، ފިރިހެން ޑޮކްޓަރަކު ކަމަށެވެ. އެމީހުންނަށް ދެއްކުމުން، ލޭ އަންނަނީ ޙިތާނު ކޮށްފައި ހުރީމަ އެތެރޭގައި ބްލޮކް ވެފައި ހުރި ލޭ ކަމަށް އެ ޑޮކްޓަރުން ވިދާޅުވިއެވެ. ޙިތާނީ ބޭސްގަނޑު ނައްޓަން ވެސް ޑޮކްޓަރުން ޢަމަލު ކުރީ ވަރަށް އިހާނެތި ކޮށް ކަމަށް އެ ކުއްޖާގެ ބައްޕަ ބުންޏެވެ.\n"3 ނަރުހުން ކުއްޖާގެ2ފައިގަ ހިފަހައްޓާފަ، މިބުނާ2ޑޮކްޓަރުން ހިތާނީ ފާރުގައި އަޅާފައި ހުރި ބޭސްގަނޑު މި ނެއްޓީ ގަދަކަމުން. އޭރުވެސް ކުޑަ މީހާ ރޮއެ، ހޭރެނީ. ވަރަށް އިހާނެތި ކޮށް، އެއްވެސް ކަހަލަ ތަދު ކެޑުމެއް ނެތި ހަމަ ޖަހާ އުފުރާލީ."\nޖާދުﷲ ބުނީ ޑޮކްޓަރުން ބުނެގެން ނަރުހުން ބޭސްފުޅިއެއް ގެނައީމަ، ޑޮކްޓަރުން ކަފަ ބުރަކަށް ބޭސް އަޅާލާފަ، މުޅި ކުރިމަތީ ފަރާތުގައާއި، ހިތާނީ ފާރުކޮޅުގައާއި އެއްކޮށް އެ ބޭސް އުނގުޅީމަ، އޭނާގެ ދަރިފުޅުގެ ކުރިމަތިފަރާތް ހަމަ އެވަގުތު އެއްކޮށް ހަންގޮސް، ފިހިއްޖެ ކަމަށާއި، ކުޑަ މީހާ "މޮޔަ ވެއްޖެ" ކަމަށެވެ. ބޭސް އަޅައި، ކުޑަ ކުއްޖާގެ ކުރިމަތިފަރާތް ފިހުނީމަ، އިމަޖެންސީ ރޫމްގައި ޙިދުމަތް ދިނުމަށް ތިބި2ޑޮކްޓަރުން ނުކުމެ ގޮސްފި ކަމަށާއި، ނަރުހުންވެސް ކައިރި ނުވި ކަމަށް ޖާދުﷲ ވަރަށް އަސަރާއެކު ކިޔާދިނެވެ.\n"ކުޑަ މީހާ އެތާ ރޮއެ، ހޭރި މަރަށް ތެޅުނުއިރުވެސް ޑޮކްޓަރަކުވެސް ނައި، ނަރުހަކުވެސް ނައި. އޭރު އަޅުގަނޑުގެ އަންހެނުން އެތާ ހުރެގެން ރޮއެ ނަގަނީ ކުޑަ މީހާ ސަކަރާތްވެގެން." ޖާދުﷲ ބުންޏެވެ.\nޖާދުﷲ ބުނީ އެ ހިސާބުން އޭނާ ހިތްދަތިވެގެން ހުޅުމާލޭ ހޮސްޕިޓަލުގެ އޮފީހަށް ގޮސް ޑޮކްޓަރުން ކަންތައް ކުރި ގޮތުގެ ވާހަކަ ބުނުމުން، އޮފީހުގެ2އަންހެން ކުދިން އައިސް ބަލާފައި، އެ ހޮސްޕިޓަލުގެ ހިތާނީ ޑޮކްޓަރަކަށް ގުޅި ކަމަށެވެ. އަދި ޙިތާނީ ޑޮކްޓަރު އިމަޖެންސީ ރޫމަށް ދިޔުމުން، އެ ޑޮކްޓަރަށްވެސް ލިބުނީ ކުއްލި ޝޮކެއް ކަމަށެވެ. "ކިހިނެތް ހަދާފަހޭ މިއޮތީ" އޭނާ އެހި ކަމަށެވެ.\nއިމަޖެންސީ ރޫމްގައި ތިބި ޑޮކްޓަރުން ކޮބާތޯ ނަރުހުން ކައިރީގައި އެހުމުން ނަރުހުން ބުނި ކަމަށް ވަނީ ޑޮކްޓަރުން ޑިއުޓީ ނިންމާލާފައި ގޮސްފި ކަމަށެވެ. އޭގެ ފަހުން ޖާދުﷲ އަށް އެ ޑޮކްޓަރުންގެ ޚަބަރެއްވެސް ނުވާ ކަމަށާއި، ނުވެސް ފެންނަ ކަމަށް އޭނާ ބުންޏެވެ. ޖާދުﷲ ތުހުމަތު ކުރާ ގޮތުން ހޮސްޕިޓަލުން އެކަން އެހިސާބުން ސިއްރު ކުރީއެވެ.\nހުޅުމާލޭ ހޮސްޕިޓަލުގައި މިހާރު ޙިތާނީ ކޭމްޕެއް ކުރިއަށް އެބަދެއެވެ. ޙިތާނީ ކަންކަމާ ބެހޭ ފަރުވާގެ ކަންތައް ޙިތާނީ ކޭމްޕާއި ކޯޑިނޭޓް ކޮށްގެން ކުރިއަށް ގެންދިޔުމަށް ހޮސްޕިޓަލަށް އަންގާފައިވާ ކަން އެނގިފައިވާ ކަމަށް ޖާދުﷲ ބުންޏެވެ. އޭނާ ދެކޭގޮތުން އޭނާގެ ދަރިފުޅަށް އެހާ ބޮޑު ގެއްލުމެއް ލިބިފައިވަނީ ޙިތާނީ ޑޮކްޓަރަށްވެސް ނުގުޅައި، އިމަޖެންސީ ރޫމްގައި ތިބި2ޑޮކްޓަރުން އެމީހުން އަމިއްލަ އަމިއްލައިން، އުނގުޅަން ނުޖެހޭ ބާރު ގަދަ ބޭހެއް އުނގުޅުމުގެ ސަބަބުންނެވެ.\nޖާދުﷲ ބުނީ އޭނާގެ ދަރިފުޅުގެ ހާލަތު ވަރަށް ބޮޑަށް ގޯސްވެފައިވާ ކަމަށެވެ. އޭނާގެ ދަރިފުޅަށް މިހާރު ނުވެސް ހިނގޭ ކަމަށާއި، މުޅި ކުރިމަތިފަރާތް ފިހި، ހަންގޮސް، ފާރުވެ، އުކުޅުވަޅާއި އެއްކޮށް ހަންގޮސްފައިވާ ކަމަށް އޭނާ ބުންޏެވެ. އެ މައްސަލައިގައި ޑޮކްޓަރުންނާއި، ހޮސްޕިޓަލުންވެސް ވެސް އެކަމާ ގުޅިގެން އެއްވެސް ޒިންމާއެއް ނަގަން ނޫޅޭތީ ޖާދުﷲ ހުރި ވަރަށް ބޮޑަށް ދެރަވެ، ކަންބޮޑުވެފައެވެ.\n"ކީއްވެތޯ ހޮސްޕިޓަލުން މިހާ ބޮޑު އަނިޔާއެއް އަޅުގަނޑުގެ ދަރިފުޅަށް ދީފައި، އެކަމުގެ ޒިންމާ ނުނެގީ؟" ޖާދުﷲ ބުންޏެވެ.\nމިކަމާ ގުޅިގެން "ވަގުތު"ގެ ފަރާތުން ހުޅުމާލެ ހޮސްޕިޓަލަށް ގުޅުމުން އެތަނުގެ މީޑިއާ ކޯޑިނޭޓަރު ވިދާޅުވީ އެ މައްސަލަ އާ ގުޅޭގޮތުން މާދަމާ ޖަވާބެއް ދެއްވާނެ ކަމަށެވެ.\nއެހެންކަމުން މިކަމާއި ގުޅިގެން ހޮސްޕިޓަލުން އެޅި ފިޔަވަޅެއް އަދި ސާފެއް ނުވެއެވެ.\nއިހްތިޖާޖް ކުރުމުން މަގާމު ދަށްކުރި ނަރުހުންނަށް ކުރީގެ މަގާމުދީފި\nހުޅުމާލެ ހޮސްޕިޓަލްގެ މުވައްޒަފުންނަށް ދިނީ އަނިޔާއެއް: އެމްއެޗްޕީޔޫ\nހުޅުމާލޭގައި ނަރުހުން މުޒާހަރާކޮށްފި\nޑިސެމްބަރު 3, 2019 22:49\nގެއްލުމުގެ ބަދަލު ހޮދަން ކޮޓަށް ހުށަހަޅަ.\nޑިސެމްބަރު 3, 2019 22:53\nތިޔަ ހޮސްޕިޓަލަށް މިހާރު އަރެންގެ ދަރިން ދެއްކުން ހުއްޓާލައިފިން 1 އަހަރު ކުރިން. ދަރިން ބަލިވެގެން ދިޔައިމަަ ކަންތައް ކުރާގޮތުން ހިތަށް ތަދުވާ ވަރުން\nޑިސެމްބަރު 4, 2019 00:00\nތިޔައީކަލޭމެން މިދިވެހިރާޖެ ސާލިހުކުރަން ގެނާ ސާލިހަކު މިއޮށް ސާލިހުކުރަނީނޫންތޯ\nޑިސެމްބަރު 5, 2019 15:21\nކޮންމެ ކަމެއް ސަރުކާރާ ނުބީއްސަބަލަ. ކޮބާ ފަރުދީ ޒިންމާ. ތިމާ ގޯސްކޮށް ކަމެއް ކުީމާ އެކަމުގެ ޒިންމާ ރަީސް ނަގަންޖެހެންޏާ ގައުމުގެ ހުރިހާ ކަމެއް ކުރަންވީ ރަީސްމީހާ އެއްނު. މިދެން ކިހާ ދެރަކަމެއް.\nޑިސެމްބަރު 3, 2019 22:54\nއެމީހުން ނުނަގާނެ ޒިންމާއެއް.. ކީއްކުރާނީ އިންސާނިއްޔަތު ކަމެއްވެސް ނެތީ ހަމަ.?\nދެން ކުރެވޭނެ އެންމެ ރަނގަޅުކަމަކީ ތިކަހަލަ ކަންކަން ސިއްރުނުކޮއް އާއްމުންނަށް ހިއްސާކުރުން.. ޢޭރުން އެތަނަށް ދާމީހުން މަދުވެ އެމީހުންގެ ސަމާލުކަމަށް އަތުވެދާނެ... ޢެކުއްޖާފުޅަށް އަވަސް ޝިފާއެއް މިންވަރު ކުރައްވާށި! އާމީން!\nޑިސެމްބަރު 3, 2019 23:08\nކަލޯ ދެން ވިސްނާލާ ރަށްރަށުގަ މިހުންނަ ތަންތަނުން އަހަރެމެން ހިދުމަތްމިހޯދާގޮތުގެ ހާލަތު.\nޑިސެމްބަރު 3, 2019 23:12\nއެކުއްޖާގެ މުޅި ދިރިއުޅުންތިޔަ ފުނޑާލީ ވީމާ ބަދަލެއްގެ ގޮތުން 50 މިލިޔަން ރުފިޔާ ހޯދަން ޖެހޭނެ. ބޯގަންވިލާ އިބުރާހިމް އިސްމާޢީލް އަށް އެކަންޏެއްނޫން ގެއްލުމުގެ ބަދަލު ދޭން ޖެހޭނީ. ކިހާބޮޑުބަލާވެރިކަމެއްތަ. ޚިތާނުކުރި ޑޮކްޓަރު ޒިންމާ ކުރުވާ.\nޑިސެމްބަރު 6, 2019 23:12\nކޮންމެ ކަމަކަށް ފައިސާ???\nޑިސެމްބަރު 9, 2019 09:19\nޢެ ޑޮކްޓަރ ވަޒީފާއިން ކަނޑަން ފެނޭ އެހެން މީހަކަށް ގެއްލުން ދިނުމުގެ ކުރިން\nވަރަށް ދެރަ ކަމުގެ މަ އޮލޫމާތު ނެތް ގަމާރު ޑޮކޮޓަރުން ނޭ ކިޔާފަ ތިބި ގުނބޯލީން އަތަށް ތިބާގެ ޅަދަރި ހަވާލު ކުރުމަކީ ހިތާމަ ހުރިކަމެ އް\nޑިސެމްބަރު 3, 2019 23:14\nސައްކު ނުކުރޭ އަންނަ އަހަރު ތަރައްގީ ފެންނާނެ. މިފެންނަނީ ހެލްތު މިނިސްޓަރު އެބުނާ ތަރައްގީ. ހަމަ ބޮޓެއް.\nޑިސެމްބަރު 3, 2019 23:29\nއެންމެ ފަހުން ހުޅުމާލޭ ހޮސްޕިޓަލްވެސް ތި ވެއްޓުނީ އައިޖީއެމްއެޗް ގޮތަށް ލާއިންސާނީ ދަރަޖައަށް. މި ވެރިކަމެއް އައި ފަހުން ހުވާ ރަނގަޅޭ ބުނެލާނެ އެއްވެސް ކަމެއް ނެތް.\nޑިސެމްބަރު 3, 2019 23:55\nތިއީ ރައިސްޔާމީނުއަށް ނުބެލުމުން\nޑިސެމްބަރު 4, 2019 00:21\nހެޔޮ ނުވާނެ ކޮންމެ ކަމެއްގަ ސަރުކާރު ބޮލުގަ ނާޅުވަބަލަ... އެންމެ ފަހަރަކުވެސް އެ ކުއްޖާ މައިންބަފައިން ނައް ވާނެ ދެރަ ވިސްނާލަބަ... ހާދަ ވޭނެކޭ .... އެކަކުވެސް އެ ކުއްޖަޔައް ދުއާއެއް ކޮއްލިންތަ ... އޭގެ ބަދަލުގަ ބަވާލެވޭތޯބަލަނީ ... ﷲ އެ ތުއްތު ކުއްޖާއައް އަވަސްޞިފާއެއްދެއްވާށި... އަދި އެފަކީރުގެ ތަދު އެކީ ފޮހެދެއްވާށި ...އާމީން\nޑިސެމްބަރު 4, 2019 00:23\nއެއީ އެޖެންޑާ 19 ގެ ސިއްޚީ ދާއިރާ މެކުހައް ޖެހުމުގެ ކަމެއް ތިހިނގާ ދިޔައީ. ލާދީނީ ސަރުކާރާއި ލާދީނީ އެމްޑީޕީ އިސްތިއުފާ\nޑިސެމްބަރު 4, 2019 00:40\nތި ހުޅުމާލޭ ހޮސްޕިޓަލަކީ ފަރުވާ ކުރަން ދާން އެއްގޮތަކަށް ވެސް ހެޔޮވާ ވަރުގެ ތަނެއް ނޫން. ތިއީ ވަރަށް އެތަނަށް ދާ ބަލިމީހުންނަށް އިހާނެތި ކޮށް ހިތާ ބައެއް. ތިތާނގެ ސިސްޓަމް ހުންނަނީ ހަމަ އެގޮތަށް. އެމީހުންގެ ހިދުމަތް ދޭއިރުވެސް ހަމަ އެގޮތަށް. ނުކިޔަައި ދެވޭނެ ކިތަންމެ ކަންތައްތަކެއް ވެސް ހުންނާނެ. ތިތަނަކަށް ނުދާން ކިތަންމެ ފަހަރު ބަލިވީމަ ހިތްވަރު ކޮށްގެން އެބަ ހުންނަން ޖެހޭ ބިރުގަންނާތީ. އަދި ފާހަނގަ ކުރަން ޖެހޭ ކަމަކީ ރާއްޖޭގަ ހާއްސަ ކޮށް ތި ހުޅުމާލެ ހޮސް÷ިޓަލަކީ ބަލިމީހުންނަށް އިހާނެތިކޮށް ހިތަން 1 ވަނަ ތަނެއް ކަން. ފަރުވާ ކުރަން ދާ ވަރުގެ ތަނެއް ނޫން ތި.\nޑިސެމްބަރު 4, 2019 00:45\nހާދަދެރަކަމެކޭ. އެދަރިފުޅަށް އަވަސް ޝިފާ މިންވަރު ކުރައްވާށި. އާމީން.\nކޮބާތޯ ހެލްތު މިނިސްޓަރު. މިކަމާއި ގުޅިގެން ކީކޭތޯ ވިދާޅުވާނީ. މީމަޢްސޫމު ކުޑަދަރިފުޅެއް. ޝިދާތާ ކަމަނާ އަށް މިކަން ބޮޑުކަމަށް ނުވޭތޯ. އާދެ. އަޅުގަނޑުގެ ދަރިއެއްނޫން. އެކަމަކު މިބިމަށް އުފަން ދިވެހި ދަރިއެއް. ތުއްތު މަޢްސޫމް ކުއްޖެއް. ކަމާ ބެހޭ ފަރާތްތަކަށް ދަންނަވަން .މިކަމުގެ ފުރިހަމަ ޒިންމާ ނަންގަވާ ތިބޭފުޅުން. މިސަރުކާރެއް އައިފަހުން ކޮންފަދަ މުޞީބާތްތަކެއްބާ ކުރިމަތިމިވަނީ. ޔާﷲ އަޅަމެންގެ ދީނާއި މިނިވަންކަމާއި ރައްކާތެރިކޮށް ދެއްވާ އަޅަމެންނާއި އަޅަމެންގެ ދަރިން ފުރިހަމަ ޞިއްޙަތުގައި ލަހައްޓަވާނދޭވެ. އާމީން.\nޑިސެމްބަރު 4, 2019 03:24\nއެއީސަރުކާރުން މަދު ލާރިކޮޅަކަށް އެއްބަސް ވެގެން އަންނަ ފެންވަރު ނުހުންނަ ޑޮކުޓްރުން ވީމަ ވާގޮތެކެވެ\nޑިސެމްބަރު 4, 2019 05:45\nކުރީގަ މެޑަމް މެން ޚިތާނު ކެމްޕެއިންގަ ތިކަހަލަ އެއްކަމެއް ނުވޭ އެކަމަކު އެމީހާ އަށް ކިހާވަރެއް ކުރި ދިވެހިން ފޭހި އިލޮށި ލޮލަށް...\nޑިސެމްބަރު 4, 2019 07:25\nއެޖެންޑާ 19 ވަރަށް ތަފާތުވާނެ ތިޔަކުރިއަނިިޔާ ނުފިލާނޭޭ އެގޮތީ ބޭހެއްނުލިބޭނޭ ވީމާ ކުއްޖާ މަރުވަން ދޫކޮށްލީތާ މިކަމުގެ ޒިންމާ ސަރުކާރުން އުފުލަންޖެހޭނެ.\nޑިސެމްބަރު 4, 2019 07:42\nތިތަނަށްމިހާރު ރަނގަޅުވާނީ ނުދެއްކިއްޔާ ޑޮކުޓަރުންވެސް މިހާރުވަރަށް ފަރުވާކުޑަ ބޭސްސިޓީވެސް ލިޔަނީ ހިތަށްއެރިގޮތަކަށް ކެއުމުގެ ކުރިން ކާންޖެހޭބޭހެއް ވިއްޔާ އެކަންވެސް ލިޔެފަކާ ނުހުރެ .\nޑިސެމްބަރު 4, 2019 07:48\nތިކަހަލަ ކަންކަމުގަ ބަދަލެއް އިންސާފެއް ލިބޭނެ ޤައުމެއް ނޫން މީ. އެޑޮކްޓަރުން އެތަނުން ދިޔަދިނުން އެއީ ހެދި ވަރަށް ބޮޑު ގޯހެއް. މިހާރު ދައްކާނެ ބައިވަރު ވާހަކަ ހުންނާނެ. މެޑިކަލް ނެގްލިޖެންސް އަދި އިންކޮމްޕިޓެންސީގެ މައްސަލަތަކަކީ މި ޤައުމުގައި އަދި މިހާތަނަށް ޑޮކްޓަރަކާ ދެކޮޅަން ނިމުނު ކަންކަމެއް ނޫން. ކަރުބުރިކުރިޔަސް އެއީ ހަމަ އޮންނަ ގޮތްކަމަށް ބުނެ ނިންމާލާނީ. އެދަރަޖައަށް ދާނީވެސް ކޮންމެވެސް ބަޔަކު ކޮންމެސް ހިސާބަކުން އިހުމާލު ވެގެންތާ. ނުބެލޭނެ. ވަރަށް ސަލާމް\nޑިސެމްބަރު 4, 2019 09:54\nޑޮކްޓަރުން ފިއްލުވުން އެއީ އަދި ކިރިޔާ އެކަނި ވާކަމެއް ނޫން. މީގެ ކުރިން ވެސް ޑޮކްޓަރުން ފިލުވާ ބައެއް ތީ. އެއްވެސް ކަމެއްގަ ޒިންމާ ނުނަގާނެ ތި އެއްޗެއްސް. އެމީހުންނަށް އެތާނ ތެރޭ ސަކަރާތް ޖަހާ ގުރޫޕް ގުރޫޕަށް ތިބެނީ މަޖާ ކޮށް ބިޓު ކަޓުވާ އެހުރިހާ ހުއްދަ އެއް އޮވޭ ފާޅު ކަން ބޮޑު ގޮތަކަށް ތިމީހުނަށް ދީފަ. އަހަރުމެން އެތަނަށް ދަނީކީ އަމީހުން ޖަހާ ސަކަރާތް ގަނޑު ބަލާކަށް ނޫން. އެކަމަކު ދެރަ ކަމަކީ ބަލި މީހަކު ދިޔައިމާ ހިތު ހުރި ގޮތަކަށް ކަންތައް ކޮށްފަ ބޮލުން ކަޓުވާފަ އަވަހަށް ފޮނުވާލުން. މިއީ އެތާނގެ ހަގީގަތަކީ. ފަރުވާ ދެނީ ބަލި މީހުންނަށް ކަމެއް ހިތައް އަރުވާ ތަނެއް ނޫން.\nޑިސެމްބަރު 4, 2019 07:50\nތީމަގޭ ދަރިއެއްގެ ކަމެއްނަމަ އެމެޖެންސީގައި ހުރި ދެ ޑޮކްޓަރުންވެސް އެމީހުންގެ މުޅި ކެރިއާ ގެއްލުވާލީމުސް. ނަމެއްގަ ޑޮކްޓަރުކަން ކިޔަވައިގެން އައިސް މައުސޫމް ކުޑަ ކުދިންނަށް ތިދޭ އަނިޔާ ހަރުކަށި އިބާރާތުން ކުއްވެރިކުރަން. ޖެންޑާމިނިސްޓްރީއިންނާއި ހެލްޓް މިނިސްތްރީއިން މިކަން ބަލާފަ އިންސާފް ހޯދަދޭން ޖެހޭނެ. ކުޑަ މައުސޫމް ކުއްޖާއަށް ލިބުނު ނަފްސާނީ ގެއްލުމުގެ ބަދަލް ދޭން ޖެހޭނެ. ދަރިން ބަލިވީމާ އެކުދިން ޑޮކްޓަރަށް ދައްކަން ގެންދަނީ ހިތު ހުރި ގޮތަކަށް ކަން ކުރާކަށް ނޫން. އަހަރުން ދަރިން ބަލަނީ ލޯބިން. މިކަމަށް ސަރުކާރުން ވަގުތުން ބަސްބުނަން ޖެހޭނެ. އިންގޭ މީސަރުކާރު މައްސަލައެއް ނޫންކަންވެސް. އެކަމް މިކަމުގެ ޒިންމާ ކޮންމެވެސް ފަރާތަކުން ނަގަން ޖެހޭކަން މުޅި ދުނިޔެ ގަބޫލް ކުރާނެ. އެއްކުއްޖާއަށް އަވަސް ޝިފާއަކަށް އެދެން. އާމީން\nޑިސެމްބަރު 5, 2019 15:26\nތީ ކަލޭމެނަށް ވާނެ ވަރަކީ. މީހުންގެ ކެރިއާ ދުއްވާލުން. މީގެ ކުރިންވެސް ކުށެއްނެތް އެތައް ޓީޗަރުންނެއްގެ ކެރިއާވެސް ދުއްވާލިގޮތަށް.\nޑިސެމްބަރު 7, 2019 06:37\nމީ ވަގުތު މީހުން އަމިއްލަ އަށް ނިންމި ނިންމުމެއް ތޯ ނުބައި ބޭހެއްހާކާގެންނޭ ޖަހާފަ މިއިންނަނީ؟\nޑިސެމްބަރު 7, 2019 11:39\nނާމު ކަލޭ ހޭބަލިވެފަ ދޯ. ކޮބާ ތުއްތު ކުއްޖާފުޅަށް އަނިޔާ ކޮށްފަ ފިލި ދެމީހުން. ގޮއްހުސްވެފާ ތިބި މައިންބަފައިން ކަލޭމެންކަހަލަ ގުނބޯލުން ކިޔާއެއްޗިއްސަ ބުނަންވީ ވަރަށް ބޮޑަށް ޝުކުރިއްޔާ ދޯ. ކިހާބޮޑު މުސީބާތެއް ކަލޭމެންނާ ހެދިގެން. ކޮބާހޭ ކަލޭ.\nޑިސެމްބަރު 4, 2019 08:13\nހުޅުމާލެ ހޮސްޕިޓަލްގެ ކުއްޖާއަށް ތިޔަވަރުކޮށްލާފަ ފިލަންދުވި ތިޔަ ޑޮކްޓަރުންނާއި ނަރުހުން މިހާރުން މިހާރަށް ވަޒީފައިން ވަކިކުރުމަށް އެޖެންޑާ 19 އަށް ގޮވާލަން، ނޫންނަމަ އެފަދަކަމެއް އެމީހުން ތަކުރާރުކޮށްފާނެކަމުގެ ބިރުއެބައޮތް، އަދި ތިޔަ ހޮސްޕިޓަލްއަށް އޮތް އިތުބާރު ގެއްލިއްޖެ، އަވަސް ފިޔަވަޅެއްއެޅުއްވުން މުހިންމު، މަތް ﷲ އެކުއްޖާއަށް އަވަސް ޝިފާއެއްދެއްވާށެ އާމީން\nޑިސެމްބަރު 4, 2019 08:16\nތިމައްސަލަ ރައްޔތިުން މަޖިލީހަށް ވައްދަންވީނު. އެއީ މިހާރު ހުރިހާކަމެއްބަލާތަން.\nޑިސެމްބަރު 4, 2019 12:45\nހުރިހާކަމެއް ނިންމާނީވެސް އެތަނުން\nޑިސެމްބަރު 4, 2019 09:02\nމިހާރު ކިޔަވައިގެން އަންނަނީ ސެޓްފިކެޓް\nޑިސެމްބަރު 4, 2019 09:44\nމައްސަލަ އިންޑިޕެންޑަންޓް ފަރާތަކުން ރަގަޅަށް ތަހްޤީޤު ކުރުމުން ވީ ގޮތެއް އެނގޭނީ!! ދެރަކަމަކީ މިރާއްޖެ ތަރައްޤީ ވެއްޖޭ ކިޔަކަސް އިމާރާތްތަކާއި ޓެކްނޮލޮޖީގެ ފުރުސަތުތައް ލިބުން ނޫންކަމެއް ނުވޭ. މީހުންގެ ވިސްނުން ހުރީ އިންޑަސްޓްރިއަލް ރެވޮލިއުޝަން ހުޅަނގަށް އައިރު އެމީހުން ތިބި ލެވެލަށްވުރެވެސް ހާސްބައި ފަހަތުގައި.\nޑިސެމްބަރު 4, 2019 09:53\nމިކަމުގައި ޤައުމުގެ ވެރިމީހާގެ ބޮލުގައި މިވާކަހަކަ އަޅުވާތީ ހިތާމަކުރަން. ހުޅުމާލޭ ހޮސްޕިޓަލް އަދި ޑޮކްޓަރ ޒިންމާ ނަގަންޖެހޭނެ.\nޑިސެމްބަރު 4, 2019 09:57\nއެއްފަހަރު މި ހަބަރު ޖަހާފައި ހުއްޓާ ނުލާތި ، އަޕްޑޭޓް ބޭނުން ، ހާދަ އަސަރެެއް ކޮއްފިޔޭ މި ކިޔާފައި ، މި ކުއްޖާ އަށް ވާނުވާ އަންގާލާތި އެކުއްޖާގެ މުޅި ދިރި އުޅުން އެ ހަލާކު ކޮއްލީ .\nޑިސެމްބަރު 4, 2019 10:27\nޑިސެމްބަރު 4, 2019 10:42\nތިބުނި2ޑރ. ހޯދާ ފިޔަވަޅު އަޅަން އެބަޖެހޭ.\nޑިސެމްބަރު 4, 2019 11:12\nގެއްލުމުގެ ބަދަލު ހޯދަށް ކޯޓަށް ލާ، ތިކަހަލަ ޑޮކްޓަރުން ޖޫރިމަނާ ކުރަން ޖެހޭނެ ނޫނީ ސަސްޕެންޑް ކުރަން ޖެހޭނެ އިތުރު ބަޔަކަށް ގެއްލުމެއް ލިބުނަ ނުދޭން.. މީ ދެން ދެރަ ކަންތައް ނޭނގެންޔާ މަށަށް ނޭނގެޔޭ ކިޔާފަ އެހެން ޑޮކްޓަރަށް ގުޅިނަމަ އަޅެ ދޯ\nޑިސެމްބަރު 5, 2019 00:59\nހުޅުމާލެ ހޮސްޕިޓަލް ތީ ދާން ހެޔޮވާވަރުގެ ތަނެއް ނޫން\nޑިސެމްބަރު 5, 2019 06:50\nޑިސެމްބަރު 5, 2019 11:21\nއެއްފަހަރު މި ހަބަރު ޖަހާފައި ހުއްޓާ ނުލާތި ، އަޕްޑޭޓް ބޭނުން ، ހާދަ އަސަރެެއް ކޮއްފިޔޭ މި ކިޔާފައި ، މި ކުއްޖާ އަށް ވާނުވާ އަންގާލާތި އެކުއްޖާގެ މުޅި ދިރި އުޅުން އެ ހަލާކު ކޮއްލީ\nޑިސެމްބަރު 5, 2019 19:03\nއަހަރެން ގެ މަންމަ އައްވެސް2ވަނަ އައް ދިނީީ ގޯސް ކީީމޯޯ އެއް،، އެހާ ފަރުވާ ކުޑަ ބައެއް އެއީ?\nޑިސެމްބަރު 6, 2019 08:54\n100މިލިޔަން ހޯދާ ގެންލުމުގެ ބަދަލު....\nޑިސެމްބަރު 6, 2019 17:36\nހާދަ ޕްރެފެޝަނަލް ކަމެއްނެތް މެނޭޖްމަންޓެއް އޮތް ތަނެކޭދޯ ތިހުޅުމާލެ ހޮސްޕިޓަލަކީ. ތިދެޑޮކްޓަރުންގެ ނަން އަޅެ ހާމަކޮއްލިނަމަ. އޭރުންދޯ އެހެންމީހުންނަށް ވެސް ތިމީހުންގެ ކިބައިން ސަލާމަތްވާން އިނގޭނީ. މައްސަލަ ބަލާ ނިމެންދެން ތިދެޑޮކްޓަރުން ސަސްޕެންޑް ކުރުމަށް ގޮވާލަން.\nޑިސެމްބަރު 6, 2019 20:38\nތިދެޑޮކްޓަރުން ވަގުތުން ވަގުތަށް ހައްޔަރު ކުރުމަށް ގޮވާލަން.\nޑިސެމްބަރު 7, 2019 11:30\nހުޅުމާލޭ ހޮސްޕިޓަލަކީ އަހަރެން ވަރަށް އިތުބާރާއި އެކު ޚިދުމަތް ހޯދަމުން ދިޔަ ހޮސްޕިޓަލެއް. ނަމަވެސް ފަހަކަށް އައިސް އެތަނުން ތަޖުރިބާ ކުރެވޭ ކަންތައްތަކުގާ ފޫއްސާއި ޝައްކު އުފެދޭ ކަންތައްތައް ތަކުރާރުވާހެން ހީވެފާ އޮތީ. މިޚިތާނު ކުރެވުނު ކުއްޖާއަށް ދެވުނު ގެއްލުމަކީ ކަނޑަ އެޅިގެން ނެއެނގުމާ ތަޖުރިބާނެތް ހާލަތިގައިވެސް ބޮޑާކަން ކުރިޔަޢް ނެރުމުގެ ނަތީޖާ. މިކަމުން ކުއްޖާޔަށް ލިބުނު އަނިޔާ އަށާއި ސައިކޮލެޖިކަލް ގެއްލުމަށް ސަރުކާރުން ޒިންމާވެ އެކަމަށް އަގު ދައްކަން ޖެހޭނެ. ކުއްޖާއަށް ނެ އެނގޭ ހާލަތުގާ، ފަރުވާގެ ނަމުގާ، އަނިޔާދިން ދެ ޑޮކްޓަރުން އުމުރު ދުވަހަށް ރާއްޖޭގެ ހޮސްޕިޓަލަކުން ޓޮކްޓަރު ކަމުގެ ވަޒީފާ ދިނުން މަނާކުރަން ގޮވާލަން. ކުޑަމީހާ އަށް އަވަސް ޝިފާޢަކަށް އެދެން. ބޭސްވެރިކަމުގާ އިހުމާލުވާ މީހުންނަށް ހަރުކަށި އަދަބު ދިނުމަށް ގޮވާލަން. އަދި ނެއެނގޭ ހާލަތުގާ ފަރުވާ ދޭން އުޅޭ މީހުންނަށް ވަކިން ހަރުކަށި އަދަބު ދިނުމަށް ގޮވާލަން. މިފަދަ އަމަލު ތަކަށް ދިވެހީން މައާފު ނުކުރާނެ.\nޑިސެމްބަރު 7, 2019 13:39\nހުޅުމާލެ ހޮސްޕިޓަލުގެ އޯޕީޑީގަ އިންނަނީ ވަރަށް ރަހުމްކުޑަ ދިވެހި އަންހެން ޑޮކްޓަރެއް.\nޑިސެމްބަރު 9, 2019 13:35\nހަބަރު ކިޔާ ނިމުނު އިރު ހިތް ފަޅާން ކިރިޔާ ނުދިޔޭ.... އެހާވެސް އަސަރުކޮށްފި ހިތަށް... އަޅެ ކިހާ ބޮޑު ހިތާމައެއް... އެފަކީރުގެ އެހިސާބުގައި ކިހާ ވޭނެއް ހުންނާނެ.... އެކަލާނގެ އަވަސް ސިފާއެއް އެދަރިފުޅަށް މިންވަރު ކުރަށްވާށިއެވެ.... އާމީން....\nޑިސެމްބަރު 9, 2019 13:37\nއެޖެންޑާ 19 ގަދަވާނެ. އެއްވެސް ފަރާތަކަށް ނުހައްގުން އަދަބެއް ނުދޭނެ. ތި ފިހުނީ ކުއްޖާގެ ހަށިގަނޑުގެ ބައެއްނު. އެއީ ޑަކްޓަރުން ޒިންމާނަގަނޖެހޭކަމެއް ނޫން! ކުއްޖާގެ ބައްޕަ ކީއްވެ ތޯ އެކަން ނުހުއްޓުވީ!!\nޑިސެމްބަރު 9, 2019 16:37\nސަރުކާރު ޒިންމާ ނަގަންޖެހޭ ހިސާބަކީ،\n1- އެކަންކަން ސިއްރުކުރުމުން،\n2- އެހާފަރުވާކުޑަ މީހުން ވަޒީފާގަ، ފިޔަވަޅެއްނާޅާ ބޭތިއްބުން\n3- ފޭކް ޑޮކްޓަރުން ޚިދުމަތުގަ ގެންގުޅުން\n4- ޑީއުޓީގައި އުޅޭ މީހުންނާ، ނޫލޭމީހުން ނޭނގުން،. މި ދެން ބޮޑުވަރުކަންނޭންގެ\nޑިސެމްބަރު 9, 2019 19:39\nއަވަހަށް ޔަޙޫދީ ޑަކްޓަރުން ތައް ގެނެސް ބަނޑަހަގެ ޖައިގެން ފަރުވާދޭންފަށާ! ސަތޭކަ ދުވަހުގެ ވައުދެއް!!\nޑިސެމްބަރު 9, 2019 21:19\nމިހާރުސަރުކާރޭ ބުނީމާ ކޮންހާވަރެއްތިއަރަނޫ ނީގެކުރީގަ ވީޔާ ކޮންމެ ކަމެއްވާއިރައް ޔާމީނޭ ކިޔާފައި ހަޔާތްގޮވާއިރު ލަދެއްނުގަނޭތަ ވީމާ މިހާރު ކޮންމެ ކަމެކުރިޔަސް ސީދާ ސޯލިހުބުނެގެން ކުރާނީ ދެންލަލަލާ\nޑިސެމްބަރު 9, 2019 21:24\nސޯލިހު އިސްތިއުފާ މިކަންކަން އިސްލާހުކުރޭ


Muvahzafun ge musaarathah bodu kuran jehey: IAS - vNews.mv\nމުވައްޒަފުންގެ މުސާރަތައް ބޮޑުކުރަންޖެހޭ: އައިއޭއެސް\nމަރްޔަމް ލީން 10 July 2019, 17:33\nވައިގެ ދަތުރުފަތުރުގެ ސިނާއަތުގައި ވާދަވެރިކަން އޮތް ގޮތުން ގައުމީ އެއާލައިން، މޯލްޑިވިއަންގެ މުވައްޒަފުންގެ މުސާރަތައް ބޮޑުކުރަންޖެހޭ ކަމަށް މޯލްޑިވިއަން ހިންގަމުން ގެންދާ އައިލެންޑް އޭވިއޭޝަން ސާވިސަސް (އައިއޭއެސް) އިން ބުނެފި އެވެ.\nއައިލެންޑް އޭވިއޭޝަނުން މިކަން ހާމަކޮށްފައިވަނީ އެކުންފުނީގެ ވެރިންގެ މުސާރަ ބޮޑުކުރިކަމަށް ދެކެވޭ ވާހަކަތަކާ ގުޅިގެން ރައްޔިތުންގެ މަޖިލީހުގެ ސްޓޭޓް އޯންޑް އެންޓަޕްރައިސަސް ކޮމިޓީގެ މެމްބަރުންގެ ސުވާލުތަކަށް ޖަވާބުދެއްވަމުންނެވެ.\nކޮމިޓީގައި ވާހަކަދައްކަވަމުން އައިއޭއެސްގެ މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ މޯލްޑިވިއަންގެ މުވައްޒަފުންގެ މުސާރަ ވަރަށް ފަހުން ބޮޑުކޮށްފައިވާ ކަމަށާއި އެކަން ކޮށްފައިވަނީ ވާދަވެރި ކުންފުނިތަކުގެ ހުށަހެޅުންތަކާ ހެދި، މުވައްޒަފުން ވަޒީފާއިން ވަކިވާތީ ކަމަށެވެ. ރާއްޖޭގައި ވައިގެ ދަތުރުފަތުރުގެ ހިދުމަތްދޭ އެހެން ކުންފުނިތަކާ އަޅާ ބަލާއިރު، އައިއޭއެސްގެ މުވައްޒަފުންގެ މުސާރަ އަދިވެސް ވަރަށް ކުޑަކަން ރިޒްވީ ވަނީ ފާހަގަކުރައްވާފަ އެވެ.\nއައިއޭއެސްގެ ބައެއް ސެކްޝަންތަކުގައި މުވައްޒަފުން ތިބެންޖެހޭ އަދަދަށް ވުރެ ގިނައިން މުވައްޒަފުން އެބަތިބި ކަމަށާއި އެހެންނަމަވެސް އެހެން ބައެއް ސެކްޝަންތަކުގައި މުވައްޒަފުން ތިބެންޖެހޭ ވަރަށްވުރެ މަދުން ތިބިކަން ވެސް ރިޒްވީ ވަނީ ފާހަގަކުރައްވާފަ އެވެ.\nއައިލެންޑް އޭވިއޭޝަންގެ އިސްވެރިންގެ މުސާރަ އާދަޔާ ޚިލާފަށް ބޮޑުކުރި ކަމަށް ބުނެ ސޯޝަލް މީޑިއާގައި ވާހަކަތައް ދައްކާތާ ދުވަސްތަކެއް ވަނީ ވެފަ އެވެ. އެގޮތުން އެމްޑީގެ މުސާރައަށް އެއްލައްކަ ރުފިޔާ އާއި ޑީއެމްޑީގެ މުސާރަ 86،000 ރުފިޔާ އަށް ބޮޑު ކުރި ކަމަށް ސޯޝަލް މީޑިއާގައި ވާހަަކަދެކެވިފައިވެއެވެ. އެހެންނަމަވެސް ރިޒްވީ ވަނީ އެވާހަކަތައް ދޮގުކުރައްވާފައެެވެ.\nރިޒްވީ ވިދާޅުވީ މިހާރު އެންމެ އިސްކަންދެނީ މުވައްޒަފުން މަސައްކަތް ކުރާނެ ރަނގަޅު މާހައުލެއް ގާއިމްކޮށް ދިނުމަށް ކަމަށެވެ.\nމިސަރުކާރުން ވެރިކަމާ ހަވާލުވިއިރު އައިއޭއެސްގައި 1188 މުވައްޒަފުން ތިބި ނަމަވެސް މިހާރު އެއަދަދު އުޅެނީ 1247 ގައި ކަމަށްވެސް ރިޒްވީ ވިދާޅުވިއެވެ. އެކަމަކު ކުންފުނީގައި ޓެކްނިކަލް މުވައްޒަފުން އަދިވެސް މަދުކަން ފާހަގަކުރައްވަމުން ރިޒްވީ ވިދާޅުވީ ޕައިލެޓުން ތަމްރީންކޮށް، މިހާރު ތިބި ޕައިލެޓުންނަށް އިތުރު ތަމްރީންތައް ދިނުމުގެ މަސައްކަތްވެސް ކުރަމުންދާ ކަމަށެވެ.\nކޮމިޓީގައި ރިޒްވީ އިތުރަށް ވިދާޅުވީ އެތެރޭގެ އުދުހުންތަކުގެ ޓިކެޓުގެ އަގު މި ސަރުކާރުން ހެޔޮ ކުރިނަމަވެސް މިދިޔަ އަހަރުގެ ފުރަތަމަ ހަމަސް ދުވަހާއި މި އަހަރުގެ އެ މުއްދަތާ އަޅާބަލާއިރު އައިއޭއެސްގެ ފައިދާ ވަނީ ބޮޑުތަނުން އިތުރުވެފައި ކަަމަށެވެ. ނަމަވެސް އެއީ ކިހާ އަދަދެއް ކަމެއް އޭނާ ވިދާޅުވެފައެއް ނުވެއެވެ.\nއައިއޭއެސްގައި 23 މަތިންދާ ބޯޓެއް ގެންގުޅޭ އިރު މީގެތެރެއިން ޑޮމެސްޓިކް ދަތުރުތަކުގައި ބޭނުންކުރަނީ 10 ބޯޓެވެ. އަދި ސީޕްލޭންގެ ގޮތުގައި 11 ބޯޓު ބޭނުންކުރެއެވެ.